ނޭޝަނަލް އިވެންޓްސްތައް ފުރިހަމަކަމާއެކު އަޅުގަނޑުމެންނަށް ގެނެސް ދެއްވާ އައްބީ… – DhiDaily\nނޭޝަނަލް އިވެންޓްސްތައް ފުރިހަމަކަމާއެކު އަޅުގަނޑުމެންނަށް ގެނެސް ދެއްވާ އައްބީ…\nމިއަދު ދި ޑެއިލީގެ ކިޔުންތެރިންނަށް މިގެނެސްދެނީ ވަރަށް ބުރަކޮށް ގިނަ މަސައްކަތްތަކެއް ކުރަމުން ގެންދާ ވަރަށް ހީވާގި، މާލެސިޓީއަށް އުފަން ޢައްބާސް މުޙައްމަދު، ޢާންމު ނަމުންނަމަ އައްބީއެވެ.\nއައްބީ ސްކޫލް ނިންމުމަށްފަހު ސަރުކާރުގެ ވަޒީފާ އަދާކުރަން ފަށާފައިވަނީ މީގެ އަހަރުތަކެއް ކުރިން މިނިސްޓްރީ އޮފް ފިނޭންސްގެ ދަށުން ހިނގަމުންދިޔަ ޓްރެޜަރީ ޑިޕާޓްމަންޓުގައެވެ. ދުވަސްކޮޅަކު ޓްރެޜަރީގައި މަސައްކަތް ކުރުމަށްފަހު، މިއަދާހަމައަށް މަސައްކަތް ކުރަމުން ގެންދަނީ މިނިސްޓްރީ އޮފް ހޯމްއެފެއާޒުގައެވެ. ބިޒްނަސް އެޑްމިނިސްޓްރޭޝަން އެންޑް މެނޭޖްމަންޓްގެ ރޮނގުން ތަޢުލީމު ޙާޞިލްކޮށްފައިވާ ޢައްބާސް މުޙައްމަދު ނުވަތަ ރައްޓެހިން ކިޔާނަމުންނަމަ އައްބީ އަކީ މިނިސްޓްރީ އޮފް ހޯމްއެފެއާޒްގެ ނޭޝަނަލް އިވެންޓްސް ޔުނިޓުގައި ޑެޕިއުޓީ ޑިރެކްޓަރެއްގެ ވަޒީފާ އަދާކުރަމުން ގެންދަވާ ބޭފުޅެކެވެ. މަޤާމުގެ މައިގަނޑު މަސްއޫލިއްޔަތަކީ ނޭޝަނަލް އިވެންޓްސް ޔުނިޓްގެ ހެޑްގެ ހައިސިއްޔަތުން ރާއްޖޭގައި ފާހަގަކުރަމުން ގެންދާ ހުރިހާ ނޭޝަނަލް އިވެންޓްސްތައް ފާހަގަ ކުރުމުގެ ގޮތުން ކުރަންޖެހޭ މަސައްކަތްތައް ކުރުމެވެ.\nމިނިސްޓްރީ އޮފް ހޯމްއެފެއާޒްގެ ތަފާތު ސެކްޝަންތަކުގައި އައްބީ މަސައްކަތްކޮށްފައިވެއެވެ. މިގޮތުން އެން.ޖީ.އޯ ރެޖިސްޓްރޭޝަން އެންޑް މޮނިޓަރިންގ ސެކްޝަންގައި ސެކްޝަން ހެޑެއްގެ ގޮތުގައި މަސައްކަތްކޮށް، އެން.ޖީ.އޯސް ރެޖިސްޓްރާރގެ ބަދަލުގައި ގިނަދުވަސްތަކެއް ވަންދެން މަސައްކަތްކޮށް މީގެ އިތުރުން މިނިސްޓަރސް ބިއުރޯގެ ހެޑެއްގެ ގޮތުގައި ވަރަށް ގިނަ ދުވަހު މަސައްކަތްކުރިއެވެ. އަދި މިނިސްޓްރީ އޮފް ހޯމްއެފެއާޒްގެ އެޑްމިނިސްޓްރޭޝަން ސެކްޝަންގައި އައްބީ ވަނީ މަސައްކަތްކޮށްފައި ވާކަން ފާހަގަ ކުރަމެވެ.\nމިނިވަންދުވަސް، ޖުމްހޫރީ ދުވަސް، ޤައުމީ ދުވަސް ފަދަ ބޮޑެތި ދުވަސްތައް ފާހަގަ ކުރުމަށްޓަކައި ވަރަށް ގިނަ ވަގުތު ވަރަށް ބުރަކޮށް މަސައްކަތް ކުރަމުންދާއިރު އެއްވެސް ވަރުބަލިކަމެއް، ފޫހިކަމެއްނެތި ޝައުޤުވެރިކަމާއެކު އެހުރިހާ މަސައްކަތްތައް ގަޑިއަށް ނިންމުމަކީ އަބަދު ވެސް އައްބީ ކުރައްވަމުން ގެންދަވާ ކަމެކެވެ. އަދި މިފަދަ ރަސްމިއްޔާތުތައް ކާމިޔާބުކަމާއެކު ނިންމާލުމުން މިނިސްޓްރީގެ އިސްވެރިންގެ ފަރާތުން ލިބޭ ހިތްހަމަ ޖެހުމުގެ ކޮމެންޓްސް އައްބީ ފާހަގަކުރެއެވެ. އަދި މިފަދަ އިވެންޓްތައް ބެއްލެވުމަށްފަހު ޢާންމު ރައްޔިތުންގެ ފަރާތުން ލިބޭ ހިތްހަމަ ޖެހުމުގެ ކޮމެންޓްސްތައް އުފަލާއެކު ފާހަގަ ކުރެއެވެ. އައްބީ ދެކޭ ގޮތުގައި މިފަދަ ބޮޑެތި އިވެންޓްތައް ކާމިޔާބުކަމާއެކު ނިންމާލުމުގައި އައްބީއަށް އެންމެ އެހީތެރިކަން ފޯރުކޮށްދެނީ އެކުގައި މަސައްކަތް މުވައްޒަފުންނެވެ. އަދި މި ފުރުޞަތުގައި އައްބީ އާއެކު މަސައްކަތް ކުރައްވާ އައްބީ އެންމެ ލޯބިވާ ހުރިހާ މުވައްޒަފުންނަށް ވަރަށް ޚާއްޞަ ޝުކުރެއް ރައްދުކުރުމަށް އައްބީ ބޭނުންވެއެވެ.\nއައްބީ އެންމެ ކުރާހިތްވާ ކަމަކީ އެކިއެކި ތަންތަނަށް ދަތުރު ކުރުމެވެ. މިގޮތުން އޮފީހުގެ މަސައްކަތްތަކާއި ގުޅިގެން ރާއްޖޭގެ ވަރަށް ގިނަ ރަށްރަށަށްވަނީ ދަތުރުކޮށްފައެވެ. އަދި ބައެއް ޓްރޭނިންގ ތަކުގައި ބައިވެރިވުމަށް ރާއްޖެއިން ބޭރަށް ވެސް ބައެއް ދަތުރުތައްކޮށްފައިވެއެވެ. އައްބީ ރާއްޖެން ބޭރަށް ދަތުރުކޮށްފައިވާ ޤައުމުތަކުގެ ތެރޭގައި ސްރީލަންކާ، އިންޑިޔާ، ސިންގަޕޯރ، ތައިލެންޑް، މެލޭޝިއާ، ޗައިނާ އަދި ސަޢޫދީ ޢަރަބިޔާ ހިމެނެވެ. ރާއްޖޭން ބޭރުގެ ގިނަ ޤައުމުތަކަކަށް ދަތުރު ކުރުމަކީ އައްބީ އަބަދު ވެސް އުއްމީދުކުރާ ކަމެކެވެ. އަދި ކުރިއަށް އޮތްތާނގައި މިފަދަ ފުރުޞަތުތައް ލިބޭނެކަމަށް އުއްމީދު ކުރެއެވެ.\nއޮފީހުގެ މަސައްކަތްތަކުގައި ބުރަކޮށް އުޅުއްވުމުގެ އިތުރުން ސަރުކާރުން ހިންގަވާ އެކިއެކި ޕްރޮގްރާމްތަކުގައި ބައިވެރިވެ އެފަދަ ކަންކަމުގައި އައްބީ ދަނީ އެހީތެރިކަން ފޯރުކޮށްދެއްވަމުންނެވެ. މިގޮތުން ފާހަގަ ކޮށްލެވޭ ބައެއް ކަންކަމުގެ ތެރޭގައި، 2004 ވަނަ އަހަރުގެ ޑިސެންބަރު 26 ވަނަ ދުވަހު ރާއްޖެއަށް ކުރިމަތިވި ސުނާމީ ކާރިސާއާއި ގުޅިގެން ސަރުކާރުން ކުރިއަށް ގެންދެވި ޑިޒާސްޓަރގެ މަސައްކަތްތަކުގައި އައްބީ ވަނީ ބައިވެރިއެވެ. މީގެ އިތުރުން ރޮހިންގއާ ހާލުގައި ޖެހިފައިވާ ފަރާތްތަކަށް ފައިސާ ފޯރުކޮށްދިނުމަށްޓަކައި ސަރުކާރުން ކުރިއަށް ގެންދިޔަ ކެމްޕޭނުގެ މަސައްކަތްތަކުގައި އައްބީ ބައިވެރިވެ ވަނީ މަސައްކަތް ކޮށްފައެވެ. އަދި މިވަގުތު ރާއްޖެއަށް ކުރިމަތިވެފައިވާ ކޮވިޑް 19 ގެ ބަލިމަޑުކަމުން ރާއްޖެ ސަލާމަތް ކުރުމަށްޓަކައި ސަރުކާރުން ކުރައްވަމުން ގެންދަވާ މަސައްކަތްތަކުގެ ތެރޭގައި ހިމެނޭ ހެލްތް ޕްރޮޓެކްޝަން އެޖެންސީގެ ކޮންޓެކްޓް ޓްރޭސިން މަސައްކަތުގައި މިވަގުތު އައްބީ ދަނީ މަސައްކަތް ކުރައްވަމުންނެވެ.\nއޮފީސް މަސައްކަތްތަކުގެ އިތުރުން މުނިފޫހި ފިލުވުމުގެ ގޮތު ތަފާތު މަސައްކަތްތައް އައްބީ ކުރެއެވެ. މިގޮތުން އައްބީ އަކީ ދިވެހި އަދަބިއްޔާތައް ލޯބިކުރާ ބޭފުޅަކަށްވާތީ، ވާހަކަ ލިޔުމަކީ އައްބީ ކުރަމުން ގެންދާ މަސައްކަތެކެވެ. ޅެން ހަދަން ދަސްކުރުމުގެ މަސައްކަތް އައްބީ ދަނީ ކުރަމުންނެވެ. މީގެ އިތުރުން ފޮޓޯ ނެގުމަކީ އެންމެ ކުރާހިތްވާ އެއް މަސައްކަތް ކަމުގައިވާއިރު މިހާތަނަށް ގިނަ ފޮޓޯތަކެއް ނަންގަވާފައިވެއެވެ. އައްބީ ނަގަވާފައިވާ ފޮޓޯތައް ފޭސް ބުކްގެ abbi’s photographys އަށް ވެންނެވުމުން ފެނިވަޑައި ގަންނަވާނެއެވެ.\nފޮޓޯ ނެގުމުގެ އިތުރުން ތަފާތު ތަކެތި ޑިޒައިން ކުރުމަކީ ކުރާހިތްވާ މަސައްކަތަށްވާތީ މައި ކޮލެޖުން މަލްޓިމީޑިއާ އެންޑް ގްރެފިކް ޑިޒައިން ކޯހެސް ފުރިމަށް ކުރުމަށްފަހު ތަފާތު ތަކެތި ޑިޒައިން ކުރުމުގެ މަސައްކަތް އައްބީ ކުރެއެވެ. މިގޮތުން އުފަންދުވަހުގެ ތަހުނިޔާ ކާޑުފަދަ ތަކެތި ޑިޒައިން ކުރެއެވެ.\nއައްބީ ޑިޒައިން ކޮށްފައިވާ އުފަންދުވަހުގެ ތަހުނިޔާ ކާޑެއް ބައްލަވާލެއްވުމަށް ބޭނުންފުޅުވާނަމަ ފޭސް ބުކްގެ Unique Hand Craft އަށް ވެންނެވުމުން ފެނިވަޑައިގަންނަވާނެވެ.\nއޮރެންޖު ކުލައަށް ލޯބިކުރާ އައްބީ އަމިއްލަ މަސައްކަތެއް ފެށުމަށް މިހާރު ދަނީ ތައްޔާރުވަމުންނެވެ. އެއީ ކުޑަކުދިން މުނިފޫހި ފިލުވައިދިނުމަށާއި، ކުޑަކުދިންގެ ޕާޓީތަކަށާއި، ޚިތާނުކޮށްގެން އުޅޭ ގޭގެއަށް ކާޓޫން ކަރެކްޓަރ ކޮސްޓިއުމްސް ކުއްޔަށް ދޫކުރުމުގެ ގޮތުން ފަށާ ކުޑަ ވިޔަފާރިއެކެވެ. މިކަމާބެހޭ މަޢުލޫމާތު ފޭސް ބުކްގެ Costume Collection ގްރޫޕުން ލިބިވަޑައި ގަންނަވާނެއެވެ.\nމިފަދަ މަސައްކަތްތައް ކުރަމުން އެކިއެކި ފަރާތްތަކުން ކުރިއަށް ގެންދަވާ ތަފާތު ޙަރަކާތްތަކުގައި ބައިވެރި އެފަރާތްކަށް އެކިއެކި އެހީތެރިކަން ދެއްވަމުން ގެންދަވައެވެ. މިގޮތުން ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަންއަށް ކޮށްދެއްވާ ޚިދުމަތްތަކާއި، ދެއްވާ އެއްބާރުލުމާއި، އެހީތެރިކަމުގެ އަގު ވަޒަންކޮށް ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަންގެ ޝަރަފުވެރިކަމުގެ އިނާމު 2019 ވަނަ އަހަރުގެ ނޮވެންބަރު 23 ވަނަ ދުވަހު އައްބީއަށް ލިބުނެވެ.\nއެކިއެކި ދާއިރާތަކުން އައްބީ ކުރައްވަމުން ގެންދަވާ މަސައްކަތްތަކަށް އާއިލާއާއި، ރަޙްމަތްތެރިން ދޭ އެހީތެރި ކަމާއި އެއްބާރުލުމަށް އަބަދު ވެސް ޝުކުރު އަދާކުރެއެވެ.\nއައްބީ އުއްމީދު ކުރަނީ އައްބީ ކުރަމުންގެންދާ މަސައްކަތްތަކީ މީހުން ބަލާގަންނަ އަދި އެ މަސައްކަތްތަކުގެ ސަބަބުން މީހުންނަށް ފައިދާ ކުރަމުންދާނެ މަސައްކަތްތަކަށްވުމެވެ.\nކުރިއަށް އޮތް ދުވަސްތަކަކީ އުފާ ފާގަތި ދުވަސްތަކެއް ކަމުގައި ލައްވައި އައްބީ ކުރަމުން ގެންދާ ހުރިހާ މަސައްކަތްތަކުގައި މާތް ﷲ ހެޔޮ ރަޙްމަތް ލެއްވުން އެދި މިއަދު ޑެއިލީގެ ފަރާތުން ދުޢާ ކުރަމެވެ. އަދި އައްބީ ކުރަމުން ގެންދާ ހުރިހާ މަސައްކަތެއްގައި ވެސް ޙަޤީޤީ ކުލަ ޖެހިގެން ދިއުމަކީ އަޅުގަނޑުމެންގެ އުއްމީދެވެ.\nމި ފަދަ ލިޔުންތަށް ވަރަށް ރަނގަޅު.\nމަޝްޙޫރު ތަރިންނަށް ވުރެ މި ފަދަ މީހުން ޕްރޮމޯޓްކުރުން މާ ރަނގަޅު. ކުރިއަށް އޮތް ތަނުގައި މި ގޮތުގައި ހިފަހަށްޓާނެ ކަމަށް އުންމީދު ކުރަން.\nAbbi dhw enme best ekakuemaa shaa allh v loabi vey .. abadhu vesedhenee miyadah vuren ufaaveri maadhamaa eh ♥♥\nHeevagi hingutheri emmennaa ves gulhey muvazzafeh..laamiyaabi ah edhen\nއައްބިއަކީ ވަރަށް ހިތްތިރި، ހިތްގައިމު އަދި އެހާމެ ހިތްހެޔޮ ރަހުމަތްތެރިއެއް! ވެރިއެއް! ޝުކުރިއްޔާ އައްބި!\nabbi akee kamah kameyhithaa varah heevaagi ihuthiraamaai oagaatheri kamaa eku meehunaa muaasalaathu kurahvaa varah hiyheyo ikhulaastheri khidhumaiy theri eh abbi ah allah heyo rahumaiy lahvai kaamiyaabu minvaru kurahvaashi. Aameen\nއައްބިއަކީ ވަރަށް ރަގަޅު އެކުވެރިއެއް. ވަރަށް ލޯބިވޭ


Drug network ehgge verinthakeh dhookohlumaaeku Dubai | Mihaaru\nޚަބަރު / މަސްތުވާތަކެތި\nޑްރަގް ނެޓްވޯކެއް ކޯޓުން ސަލާމަތްވެ ދުބާއީއަށް!\nފުލުހުން ހިންގި ޑްރަގް އޮޕަރޭޝަނެއްގެ ތެރެއިން: ޑްރަގް ނެޓްވޯކެއްގެ ބޮޑުންތަކެއް ދޫކޮށްލުމާއެކު ވަނީ ފުރާފައި-- ފޮޓޯ/ މިހާރު\n17 އޮކްޓޯބަރ 2021 - 19:03\nމާލޭގައި ފުލުހުން ހިންގި ބޮޑު އޮޕަރޭޝަނަކުން އަތުލައިގަތް ޑްރަގް ނެޓްވޯކެއްގައި ހިމެނޭ ބައެއްގެ މައްޗަށް ކުށް ސާބިތުނުވާ ކަމަށް ކްރިމިނަލް ކޯޓުން ހުކުމްކުރުމާ އެކު އެ މީހުން ދުބާއީ އަށް ހިނގައްޖެ އެވެ.\nއެނގިފައިވާ ގޮތުގައި މައްސަލަ ސާބިތު ނުވުމުން އެކަން "ސެލެބްރޭޓް ކުރަން" ދުބާއީ އަށް ފުރާފައި ވަނީ ދައުލަތުން ދައުވާ ކުރި މީހުންގެ ތެރެއިން ކޯޓުން ދޫކޮށްލި ފަސް މީހަކާއި އެ ނެޓްވޯކުގައި އުޅޭ ކަމަށް ފުލުހުން ތުހުމަތުވާ އިތުރު ބައެކެވެ.\nއޭގެ ތެރޭގައި ޑްރަގް ނެޓްވޯކުގެ އިސް މީހާ ކަމަށް ފުލުހުން ތުހުމަތު ކުރި މީހާ ވެސް ދޫކޮށްލުމާ އެކު ވަނީ ފުރައިގެން ގޮސްފަ އެވެ. އެއީ ފުލުހުން ގިނަ އަދަދެއްގެ މަސްތުވާތަކެއްޗާއި އެ ތަކެތީގެ ވިޔަފާރި ކޮށްގެން ހޯދާފައިވާ ފައިސާތަކެއް ވެސް އަތުލައިގަތް މައްސަލައެކެވެ.\nމި މީހުން ދުބާއީ އަށް ފުރާފައި ވާއިރު އެ މީހުންގެ މައްޗަށް ކުށް ސާބިތުނުވާ ކަމަށް ކުރި ހުކުމް އިސްތިއުނާފުކުރަން ވެސް އޮތީ ނިންމައިފަ އެވެ.\nފަހަކަށް އައިސް މަސްތުވާތަކެތީގެ ބޮޑެތި އޮޕަރޭޝަންތަކެއް ކުރިޔަށް ގެންދާއިރު މިދިޔަ ހަފްތާގެ ތެރޭގައި ފުލުހުން ވަނީ 100 ކިލޯ ހެރޮއިން އަތުލައިގަނެ، އެ މައްސަލާގައި 10 މީހުން ހައްޔަރު ކޮށްފަ އެވެ. އޭގެ ފަހުން 200 ކިލޯގެ މަސްތުވާތަކެތި ވެސް ވަނީ އަތުލައިގެންފަ އެވެ. އެ މައްސަލާގައި ދެ މީހަކު ވަނީ އަތުލައިގެންފަ އެވެ.\nނަމަވެސް އެ މައްސަލާގައި ވެސް ހިމެނޭ އިސް ދެ މީހުން ވަނީ ކްރިމިނަލް ކޯޓުން ދޫކޮށްލައިފަ އެވެ. އަދި ފުލުހުން ވަނީ އެ ދެ މީހުން ފިޔަވައި އެ މައްސަލާގައި ހިމެނޭ އެހެން އެންމެންގެ ވަނަވަރު ހާމަކޮށްފަ އެވެ.\nމީގެ އިތުރުން ރ. އަތޮޅު ޕޮލިސް އަދި އިންޓެލިޖެންސް ގުޅިގެން 215 ކިލޯގެ މަސްތުވާތަކެތި ވެސް ވަނީ އަތުލައިގަނެ އެ މައްސަލާގައި ހިމެނޭ ދެ މީހަކު ހައްޔަރު ކޮށްފަ އެވެ.\nފުލުހުން ކްރިމިނަލް ކޯޓް މަސްތުވާތަކެތި\n45 ކޮމެންޓް, 67 ރިއެކްޝަންސް\nމިހެން މިކަންކަންވާތީއޭ ކުރިންވެސް މަކޮމެންޓްކުރީ މިރާއްޖޭގައި ކޯޓްތަކުގައި ގެންގުޅެނީ ވަކިގާނޫނުފޮތެކޭ. ފުލުހުން ގެންގުޅެނީ ވަކިގާނޫނުފޮތެކޭ.\nރޭވުމުގެ ތެރެން ހިނގާ ކަންކަން... ހައްޔަރުކޮށްފަ މީޑިއާ ބޭނުންކޮށްގެން އެމީހުންގެ މަޢުލޫމާތާއި އެކަންތައް އާންމުންނަށް އަންގާނެ. ދެން ކޯޓަށް މައްސަލަ ހުށަހަޅާނެ.... މައްސަލަ ހުށަހެޅޭނީ ފުރިހަމަކުރަންޖެހޭ ޑޮކިއުމެންޓްސް ފުރިހަމަނުކޮށް..... އެހެންވީމާ ދެން ކޯޓުން މައްސަލަ ބޭރުކޮށްލާނެ... މިއީ ރޭވިގެން ކުރާކަންތައް. މިއީ ކަރަޕްޝަންުގެ ހާއްޔެއް.\nވަކި ސަރުކާރެއް ކިޔާނެކަމެއްނެތް، ހަމަ ކޮންމެ ސަރުކާރެއް އޮތަސް މިކަން ވާނީ މިހެން.\nހަސަންފުޅުގެ ހުސެންފުޅުގެ ބާގިރުގެ އަބްދުއްލާހި ޖާބިރު\nދުބައީއަށް ވަކްތުންވަކްތަށް އެ ނައްޓާލީ ގުޑުގުޑު ބޯލާ ކުޑަކޮށް ނަށާލާ ބޯ ހަމަޖައްސާލަން. ދެން އަންޑަވޯޓާ ގޭމިން އެންޑް އެންޓަޓެއިންމަންޓް ޖައްސާލފާ އަންނާނީ.\nފަނޑިޔާރުން މި ތިބެނީ ނިވަލުގައި ހުރިހާ އެންމެ އެއްޗހި މި ކިޔަނީ ސަރުކާރާ ޕޮލިހުންނަށް. ރައްޔިތުންވެސް އެބަ ޖެހޭ ހޭލުންތެރިވާން.\nމިސަރުކާރު ވެސް އަދި ކުރިން އުފެދުނު އެމްޑީޕީގެ ސަރުކާރުން ވެސް ގޮވީ ފަނޑިޔާރުގެ އިސްލާހު ކުރާވާހަކަ. އެހެންވީމަ މިހާރު އޮންނާނީ ޖްޑިޝަރީ އިސްލާހުވެ ނިމިފައި ކަމަށް މިބަލަނީ. އެހެންވީމަ ފަނޑިޔާރުންނަށް އެއްޗެހި ނުގޮވާނެ އެއްނު.\nފަނޑިޔާރުންނަށް އެނގޭނީ ޕޮލިހުން ހުށަހަޅާ ހުށަހެޅުމެކެވެ. އެކަންކަމަށް ބަލާފަ ދޫކޮށްލަން ފެންނަނަމަ ދޫކޮށްލާނެއެވެ. ތިޔަބުނާ ދެމީހެއްގެ މައްސަލަ ކީއްވެ ވަގުތުން ހައިކޯޓަށް ހުށަނޭޅީ. ހުރިހާކަމެއް ފަނޑިޔާރުންގެ ބޮަލަށް ކަނޑާލުމަކީ ރޭވިގެން ކުރާކަމެކެވެ.\nނަން ހާމަކޮށްދެއްވަ، މިއީ ރައްޔިތުންގެ ދުޝްމަނުން، ޤައުމުގެ އަދާވާތްތެރިން.\nތިކަމުގެ ހުރިހާ ޒިންމާއެއް އުފުއްލައިފި ޝެއިހް އިމްރާން. އޭނާ އެއީ ހަތް އަނގަ އޮންނަ ބޭފުޅެއް. ކުރިން ދެއްކި ހުރިހާ ވާހަކައެއް ފަރިއްސަށްވެ، މާ ބޮޑު މަގާމެއް ލިބުނީމާ މިހާރު އޭނާއަކަށް ހަމައަކަށް ފެންނަހެނެއް ހިއެއްނުވޭ. ވަރަށް ދެރަ. މިގައުމު މިދަނީ މަރުގެ ތުންފަތުގެ މައްޗަށް އަރަމުން، ގައްދާރުން ގައުމުގައި ގިނަވގެންގޮސް.\nކޯޓުން ކުއްވެރިން ދޫކުރުމައި ޝެއިޚު އިމްރާއާއި ކޮން ގުޅުމެއް އޮތީ؟ ކޯޓުތައް ރިޝްވަތުގައި ޖެހި ފަނާވަނީއެއް ނޫންބާ؟ ހުރިހާ ދިމާލެއް ފެއިލުވެފައިވާ ހަމަ އެކަނި ގަވްމު މީ\nކޯޓު ތަ؟ ގިނަ ފަހަރަށް ފުލުހުން އަތުން އޮންނަނީ ބޮއްސުންލާފަ. ދެން ކޯޓަށް ގެންނަ ހެކި ތަގައްޔަރުވެފަ އޮތިއްޔާ ގާޒީއަށްވެސް ވަކި ވަރެއް ދޯ ކުރެވޭނީ...\nމިއީ ނޫސްތަކުގައި ލިޔަން ބޭކާރުވާހަކަ. ޕޮލިސްގެ އިންވެސްޓިގޭޝަން ފެއިލް ވުމުން ކޯޓުން މީހުން ދޫކޮށްލަނީ. ފުލުހުން ޖެހޭނެ ރައްޔިތުންނަށް ޖަވާބުދާރީވާން.\nމިގައުމުގަ އެބަތިބި ރައްޔިތުންގެ ފައިސާގަ ޖެހުނުކަމަށް ތުހުމަތު ކުރެވޭ މިނިސްޓަރުންވެސް، އެއްކަމެއްވެސް ނުވޭނޫންތޯ؟\nއެކުންބޮޑަށް އަނގަތެޅުމުގެ ކުރިން އެބަޖެހޭ ބައެއް ބަސްތައް ދަސްކުރަން. އޭރުން ނުވިސްނޭ އޮޅުން އަރާކަންކަން އެނގިސާފުވަމުންދާނެ. ބިޒްނަސްޕާރޓްނާރސް، ޕްރޮފިޓްސެއަރިން، ސްލީޕިންޕާރޓްނާރސް، ސްޓޭކްހޯލްޑާރސް، ރޯޔަލްޓީ. މިބަސްތަކުގެ މާނަދަސްވީމަ އަންދާޒާކޮލެވޭނެ ހަނޑޫ ހަކުރު ފުށް ގަންނަން ލިބޭހެން ޑްރަގުވެސް ލިބިދާނެކަން. ސެލެބްރޭޓުވެސް ކުރަންޖެހޭކަން.


Kulhudhuhfushee eaapoatge amalee masahkai 2017 vana aharu feshidhaanetha ?\nކުޅުދުއްފުށީ އެއަރޕޯޓް ޕްރޮޖެކްޓަކީ ރައީސުލްޖުމްހޫރިއްޔާ އަބްދުﷲ ޔާމީންގެ ރިޔާސީ ވައުދެކެވެ. ދައުރުގެ ފުރަތަމަ2އަހަރު ދުވަހުގެ ތެރޭގައި އަޅަންބުނި އެއަރޕޯޓްގައި ހަގީގީކުލަ ނުޖެހި ފިނިހަކަ ދުވެލީގައި މަސައްކަތް ކުރެވެމުންދާކަމުގެ އަޑުތައް އެކި ދުވަސް މަތިން އިވެއެވެ. ވާހަކަފުޅު ދައްކަވާ ކޮންމެ ޕޯޑިޔަމެއްގައިވެސް ވައުދު އާކުރަށްވައެވެ. މީގެ ދުވަސްކޮޅެއްކުރިން ވިދާޅުވެފައިވަނީ 2017ވަނަ އަހަރު އެއަރޕޯޓު ނިންމަވާ ހިދުމަތް ދެއްވާނެ ކަމަށެވެ. އެހެންނަމަވެސް އެންމެ ފަހުން ކޫއްޑޫ އެއަރޕޯޓް އަޕްގްރޭޑްކޮށް ހުޅުވުމުގެ ރަސްމިއްޔާތުގައި އެވައުދު އާކުރަށްވާވިދާޅުވީ ކުޅުދުއްފުށީ އެއަރޕޯޓު އެޅުމުގެ އަމަލީ މަސައްކަތް 2017 ވަނަ އަހަރު ފެށޭނެވާހަކަ އެވެ.\nސުވާލަކީ 2017 ވަނަ އަހަރު އެއަރޕޯޓު އެޅުމުގެ އަމަލީ މަސައްކަތް ފެށިދާނެތޯއެވެ.؟\nއަމަލީ މަސައްކަތް ފަށާނަމަ ފަށްޓަވާނީ ކޮން ކަމެއްތޯއެވެ؟ އެއަރޕޯޓު އެޅުމަށް ކުޅި ހިއްކުމުގެ މަސައްކަތް ހެއްޔެވެ؟ އެއަރޕޯޓު އެޅުމުގެ އަމަލީ މަސައްކަތް ފެށުމޭ އެބުނާ ބަހުގެ މުރާދަކީ ކުޅުދުއްފުއްޓަށް ގުދުރަތުން ލިބިފައިވާ މަށި ކުޅި ހިއްކަން ފެށުން ކަމުގައި ވާނަމަ އެއީ އަދި އެންމެ ރަންގަޅުގޮތެއް ނޫނެވެ. އެހެނީ، ކުޅި އަކީ ގުދުރަތުން ލިބިފައިވާ ތަނަކަށް ވެފައި ހަލާކުކޮށްލުމަށްފަހު އިއާދަ ނުކުރެވޭނެ ތަނަކަށް ވުމުގެ އިތުރުން ކުޅި ހިއްކުމުގެ ކުރިން ނިންމަންޖެހޭ އަދި އަމަލީ ގޮތުން ކުރަންޖެހޭ އެތައްކަމެއް ލިސްޓްގައި ހުރީމައެވެ.\nއެއަރޕޯޓު އެޅުމުގެ އަމަލީ މަސައްކަތް ފެށުމޭ އެވިދާޅުވަނީ އެމް.ޑަބްލިޔު.އެސް.ސީ ގެ ޕަންޕް ސްޓޭޝަން ބަދަލުކުރުމުގެ މަސައްކަތްތޯއެވެ؟ އެހެންކަމަށް ވާނަމަ ޕަންޕް ސްޓޭޝަން ބަދަލުކުރަނީ ކޮންތާކަށްތޯއެވެ؟\nނުވަތަ އަމަލީ ގޮތުން މަސައްކަތް ފެށުމޭ އެވިދާޅުވަނީ އެއަރޕޯޓު އަޅާ ސަރަހައްދުގައިވާ ގޯތި ގެދޮރު ބަދަލުކޮށް ބަދަލު ދޭންޖެހޭ ފަރާތްތަކަށް ބަދަލު ދިނުމުގެ ވާހަކަތޯއެވެ؟ ބަދަލު ދޭނަމަ ބަދަލު ދިނުމަށް ގޯތި ގެދޮރު ވެލިޔު ކުރެވިއްޖެ ހެއްޔެވެ.؟\nއަދިވެސް ބައެއް ސުވާލު އެބަހުއްޓެވެ.\nއެއަރޕޯޓު އަޅާ ސަރަހައްދާ އެންމެ ކާރީގައި ހުރި ރޯހައުސްތަކަށް ވާނީ ކިހެނެއްތޯއެވެ؟ ނުވަތަ އެރޯހައުސްތަކަށް އެދިއެދި ތިބި ރައްޔިތުންނަށް ވާނީ ކިހެނެއްތޯއެވެ؟ އަދި ހަމައެހެންމެ އެއަރޕޯޓާއި ޖެހިގެން އޮތް ރަށުގެ އެންމެ ބޮޑު ސްކޫލް ޖަލާލުއްދީން ސުކޫލަށް ވާނީ ކިހެނެއްތޯއެވެ؟ ގައިމުންވެސް ކޭމްބްރިޖް އެގްޒާމް ފަދަ އެގްޒާމްތައް ހަދާއިރު އެސަރަހައްދުގައި ބޯޓުފަހަރު ޖައްސާނަމަ އަޑުގަދަވާނެތީ މިއީވެސް ރައްޔިތުން ހިތުގައި އުފެދޭނެ ސުވާލެކެވެ.\nހައްތާވެސް ޖަވާބު ބޭނުންވާ ސުވާލުތަކެވެ. އެހެންކަމުން އަނެއްކާވެސް މައިގަނޑު ސުވާލު ކޮށްލާނަމެވެ. 2017 ވަނަ އަހަރު އެއަރޕޯޓު އެޅުމުގެ އަމަލީ މަސައްކަތް ފެށިދާނެތޯއެވެ.؟\nމައިގަނޑު ސުވާލާއެކު އަނެއްކާވެސް ހިތައް އަންނަނީ އެހެން ސުވާލުތަކެކެވެ.\nކުޅުދުއްފުށީގައި ސަރުކާރުން ހިންގުމަށް ހަމަޖެހިފައިވާ އެއަރޕޯޓް ޕްރޮޖެކްޓާއި ގުޅޭ އީ.އައި.އޭ ރިޕޯޓާއި ބެހޭ ކޮންސަލްޓަންޓުން ކުޅުދުއްފުށީގެ ރައްޔިތުންނާ ވަނީ 2017 ވަނަ އަހަރުގެ އެޕްރީލް މަހު ބައްދަލު ކުރަށްވާފައެވެ. އެމަސައްކަތަށް ރައްޔިތުން ހިޔާލުހުށަހެޅިއެވެ. ސުވާލަކީ މިހާރު ރިޕޯޓު ނިމުނީ ކިހެނެއްހެއްޔެވެ. އީ.އައި.އޭ ހެދި ކޮންސަލްޓަންޓުން ފާހަގަ ކުރި އެއްކަމަކީ ކުޅި ހިއްކުމަށް ރަށުގެ ބައެއް ސަރަހައްދުން ވެލި ނަގާ ވާހަކައެވެ. އެދައްކަނީ ވަރަށްބައިވަރު ވެލީގެ ވާހަކައެވެ. މިކަން މިހެން އޮތްއިރު ރިޕޯޓް ފައިނަލް ވީގޮތެއްވެސް ރައްޔިތުން އޮޅުން ފިލުވާލަން ބޭނުންވާނެކަން ކަށަވަރެވެ.\nކިތަމެ ބައިވަރު ސުވާލެއް ހުރި ނަމަވެސް ކުޅުދުއްފުއްޓަށް އެއަރޕޯޓުގެ މުހިންމުކަން ބޮޑެވެ. އެކަމަކު އެއީ މުޅިން އެހެން މައުލޫއެކެވެ. މިފަހަރުގެ ސުވާލަކީ 2017 ވަނަ އަހަރު އެއަރޕޯޓު އެޅުމުގެ އަމަލީ މަސައްކަތް ފެށިދާނެތޯ ކުރެވޭ ސުވާލެވެ.


Rial medridun 11 vana faharah chempians leegu kaamiyaabu kohfi\nރިއަލް މެޑްރިޑުން 11 ވަނަ ފަހަރަށް ޗެމްޕިއަންސް ލީގު ކާމިޔާބު ކޮށްފި\nއެތުލެޓިކޯ މެޑްރިޑް ބަލިކޮށް ރިއަލް މެޑްރިޑުން ޗެމްޕިއަންސް ލީގު ކާމިޔާބުކޮށްފި އެވެ. މިއީ3އަހަރު ތެރޭ ރިއަލް މެޑްރިޑުން ޗެމްޕިއަންސް ލީގު ކާމިޔާބުކުރި ދެވަނަ ފަހަރެވެ.\nރިއަލް މެޑްރިޑުން މި މެޗު ކާމިޔާބު ކުރީ މެޗުގެ ފުރިހަމަ ވަގުތު ހަމަވިއިރު 1-1 އިން އެއްވަރުވެފައި އޮތުމުން ޕެނަލްޓީ ޖަހައިގެން 5-3 އިން މެޗު ކާމިޔާބުކޮށްގެންނެވެ.\nރިއަލް އިން މެޗު ފަށައިގެން މޮޅަށް ކުޅެފައިވާއިރު، ރިއަލް އިން ލީޑު ނެގީ މެޗުގެ 15 ވަނަ މިނެޓްގައި ރިއަލްގެ ހާފު ތެރެއިން ލިބުނު ހިލޭ ޖެހުމެއްގައި ޓޮނީ ކުރޫސް ފޮނުވާލި ބޯޅަ އަކުން ސާޖިއޯ ރާމޯސް އެވެ. މި ލަނޑާއެކު އެތުލެޓިކޯއިން ވަނީ ކުޅުން ރަނގަޅުކޮށް ލަނޑެއް ޖެހޭތޯ މަސައްކަތް ކޮށްފަ އެވެ.\nއެތުލެޓިކޯއިން ދެވަނަ ހާފު ވަރުގަދަކޮށް ފަށާފައިވާއިރު 47 ވަނަ މިނެޓްގައި ވަނީ ޕެނަލްޓީއެއް ލިބިފަ އެވެ. ނަމަވެސް އޮންޓޮއިން ގުރިޒްމަން ފޮނުވާލި މި ޕެނަލްޓީ އަމާޒުވީ ގޯލުގެ ހުރަސް ދަނޑިއަށެވެ. އެތުލެޓިކޯއިން މި މެޗުގެ ނަތީޖާ ހަމަހަމަ ކުރީ ބަދަލު ކުޅުންތެރިއެއްގެ ގޮތުގައި އެރި ފެރެއިރާ ކަރަސްކޯ އެވެ.\nމެޗުގެ އިތުރު ވަގުތުގެ ކުޅުމުގައި އެއްވެސް ޓީމަކަށް ލަނޑެއް ޖެހިފައި ނުވާއިރު ނަތީޖާ ނެރުނީ ޕެނަލްޓީ ޖަހައިގެންނެވެ. ރިއަލް އިން ޖެހި5ޕެނަލްޓީވެސް ވަނީ ކާމިޔާބުކޮށްފަ އެވެ. އެތުލެޓިކޯގެ ހަތަރު ޕެނަލްޓީ ތެރެއިން ވަދެފައި ނުވަނީ ޖުއަފްރަންގެ ޕެނަލްޓީ އެވެ.\nރިއަލް އިން އެންމެ ފަހުން ދެ ފަހަރުވެސް ޗެމްޕިއަންސް ލީގު ކާމިޔާބުކުރީ އެތުލެޓިކޯ މެޑްރިޑް ބަލިކޮށްގެންނެވެ.


Customise kurevey furathama Dhivehi app aa eku Mihaaru Android ah | Mihaaru\nކަސްޓަމައިޒް ކުރެވޭ ފުރަތަމަ ދިވެހި އެޕާ އެކު "މިހާރު" އެންޑްރޮއިޑަށް\n18 އޮކްޓޯބަރ 2016 - 11:599comments\n"މިހާރު" ނޫސް އޭގެ ވެބްސައިޓާ އެކު އިފްތިތާހް ކުރީ މިދިޔަ މޭ މަހުގެ 24 ގަ އެވެ. އޭގެ ފަހުން "މިހާރު" ނޫހުގެ ޗާޕު ކޮންމެ ހަފުތާއެއްގެ ފަސް ދުވަހު ނުކުންނަމުންދެ އެވެ. އަދި ވެބްސައިޓް ކޮންމެ ދުވަހަކު 24 ގަޑިއިރު އާ ޚަބަރުތަކާއި ރިޕޯޓްތަކާ އެކު ތާޒާވަމުން ދެ އެވެ.\nރާއްޖޭގެ އެންމެ ހިތްގައިމު ނިއުސް އެޕްގެ ގޮތުގައި މިއަދު ލޯންޗުކުރި "މިހާރު" އެޕްގައި ގިނަ ކަންތައްތަކެއް ހިމެނެ އެވެ. އެ ގޮތުން، "މިހާރު"ގެ ވެބްސައިޓުގައި ޝާއިއުކުރާ ހުރިހާ ލިޔުންތަކާއި ފޮޓޯ ގެލެރީތައް، ވަރަށް ފަސޭހަ ލޭއައުޓަކުން ކިޔާލެވޭނެ އެވެ. އެކަމަކު، މި ލޭއައުޓް ފަރުމާ ކޮށްފައި ވަނީ "މިހާރު"ގެ ވެބްސައިޓަށް ވަންނަ މީހަކަށް ބީރައްޓެހިކަން އިހުސާސް ނުކުރެވޭނެ ގޮތަށެވެ.\n"މިހާރު"ގެ އެންޑްރޮއިޑް އެޕްގެ ޕޯސްޓަރެއް.\nމި އެޕްގެ އެންމެ ހާއްސަ ކަމަކީ އެ މީހަކު ކިޔާ ހިތްވާ ސެކްޝަނެއް ހޯމްޕޭޖުން ބަލައިލެވޭ ގޮތަށް ކަސްޓަމައިޒް ކުރެވުމެވެ. ބޭރުގެ ބައެއް ނޫސްތަކުގެ މޮބައިލް އެޕްތަކުގައި ހުންނަ ގޮތަށް، އެ މީހަކު ޝައުގުވެރިވާ ދާއިރާއެއްގެ ލިޔުންތައް ހޯމްޕޭޖްގައި ހިމަނައި، އެ ސެކްޝަންތަކަށް ފަސޭހަ އިން ވަދެވޭނެ އެވެ. އަދި ބޭނުންވެއްޖެ ނަމަ އެ ސެކްޝަންތައް ނަގައި އޭގެ ބަދަލުގައި އެހެން ސެކްޝަންތައް ވެސް ހިމެނޭނެ އެވެ.\n"އަޅުގަނޑެމެން އަބަދު ވެސް ބަލަނީ ޒަމާނީ ފަހުގެ ގޮތްތައް ތަޢާރަފްކޮށް ކިޔުންތެރިންނަށް ފަސޭހަ ވާނެ ގޮތަކަށް ހިދުމަތް ދިނުމަށް. މި ވަގުތު އެންޑްރޮއިޑް އެޕްލިކޭޝަން ލޯންޗްކުރި ކަމުގައި ވިޔަސް ކުޑަ ދުވަސްކޮޅެއްގެ ތެރޭގައި އަޅުގަނޑުމެން އައިފޯން އެޕްލިކޭޝަން ވެސް ލޯންޗު ކުރާނަން،" މިހާރުގެ ސޭލްސް އެންޑް މާކެޓިން މެނޭޖަރު ޝަމްއޫން އަފީފް ވިދާޅުވި އެވެ.\nއަވަދިނެތި އުޅެމުން ވެސް ރާއްޖެ އާއި ރާއްޖޭން ބޭރުގައި ހިނގަމުން ދާ ކަންތައްތަކުގެ ޚަބަރާއި މައުލޫމާތު ބަރާބަރަށް ލިބޭ ގޮތަށް ނޮޓިފިކޭޝަންއާ އެކު ތައްޔާރުކޮށްފައިވާ އެންޑްރޮއިޑް އެޕް ލޯންޗުކުރުމާ އެކު، "މިހާރު"ގެ ވެބްސައިޓަށް ފޯނުން ވަނުމުން އޮޓަމެޓިކް މެސެޖެއް ލިބޭނެ އެވެ. އަދި އެޕްލިކޭޝަން ޑައުންލޯޑު ކުރަން ބޭނުންތޯ އަހާނެ އެވެ.\nMihaaru - Android Apps on Google Play\n"މިހާރު"ގެ އެޕު ޑައުންލޯޑް ކުރެވޭ ލިންކު.\nމީގެ ހަތަރު މަސްދުވަސް ކުރިން ރާއްޖޭގެ މީޑިއާ އަށް ވަން "މިހާރު" ވަނީ ކުޑަ ދުވަސްކޮޅެއްގެ ތެރޭގައި ކިއުންތެރިންގެ މެދުގައި ވަރަށް ބޮޑު މަގުބޫލުކަމެއް ހޯދާފަ އެވެ.\nރާއްޖޭގެ މުހިއްމު ޚަބަރުތައް ޒަމާނީ ފަސޭހަތަކުގެ ތެރެއިން ވަގުތުން ގެނެސްދިނުމަށް، "މިހާރު ލައިވް"ގެ ނަމުގައި އެސްއެމްއެސް މެދުވެރިކޮށާއި، ކޮމްޕިއުޓަ ނޮޓިފިކޭޝަންގެ އިތުރުން ޓެލެގްރާމުން ވެސް ޚަބަރުތައް ލިބޭ ހިދުމަތެއް ވެސް ވަނީ ތައާރަފްކޮށްފަ އެވެ. އަދި ނޫހަށް ސަބްސްކްރައިބް ކުރުމަށް އޮންލައިންކޮށް ފޯމް ހުށަހެޅޭ ގޮތް ވެސް ވަނީ ހަދާފަ އެވެ.\nއިތުރު ލިޔުންތައް އެންޑްރޮއިޑް މޮބައިލް ފޯން ސްމާޓް ފޯން މޮބައިލް އެޕްލިކޭޝަންސް މިހާރު


Anil ah "himeynun" nuhunnevunu, Suvaalu kuranee! | Mihaaru\nކުރީގެ ބަންޑާރަ ނައިބު މުހައްމަދު އަނިލް: ޚިޔާނާތުގެ ތަހުގީގުގައި އޭނާއާ ސުވާލު ކުރަން ކަމާބެހޭ އިދާރާތަކުން ވަނީ ނިންމާފައި. --ފޮޓޯ/މިހާރު\n25 އޮކްޓޯބަރ 2019 - 17:12 25 comments\nޚިޔާނާތުގެ ބޮޑު ރޭވުމެއްގެ ތެރެއިން ރަށްތައް ދޫކޮށް، އެ ފައިސާ އިން ސިޔާސީ ބާރުވެރިކަން ހޯދައި މުޅި ދައުލަތުގެ ގާނޫނީ ބާރުވެރިކަން ކަނޑުވައިލި އިރު ބަންޑާރަ ނައިބަކަށް ހުންނެވީ އަނިލް އެވެ. ޚިޔާނާތާ ގުޅިގެން އެންޓި ކޮރަޕްޝަން ކޮމިޝަން (އޭސީސީ) ން ހިންގި ތަހުގީގުގައި އަނިލްއާ ސުވާލުކުރި އެވެ. އެކަމަކު ރިޕޯޓް ނެރުނު އިރު، އޭނާގެ އެއްވެސް ބަހެއް ހިމަނައިފައެއް ނުވެ އެވެ.\nAnil ge lafaeh zimmaa eh ves neiy?\nއޭސީސީގެ ކުރީގެ މެމްބަރަކު ވިދާޅުވި ގޮތުގައި އެއީ، "ރަށްތައް ދޫކުރުމާ ގުޅޭ ގޮތުން އެޓާނީ ޖެނެރަލްގެ ލަފާ ދެއްވި ކަމުގެ އެއްވެސް ލިޔުމެއް ވެސް ތަހުގީގަށް ލިބިފައެއް ނުވާތީ،" އެވެ. އެކަމަކު، ރަށްތައް ދޫކުރުމާ ގުޅޭ ގޮތުން އަނިލް ދެއްވި ލަފައެއްގެ މައްސަލަ ފުލުހުންނާއި އެސެޓް ރިކަވަރީ ކޮމިޝަން އަދި އޭސީސީ އެކުގައި ކުރިއަށް ގެންދާ ތަހުގީގުގައި މިހާރު އަންނަނީ ބަލަމުންނެވެ. މި އިދާރާތަކުން އިއްޔެ ބޭއްވި ނޫސްވެރިންގެ ބައްދަލުވުމުގައި އެކަން ކަށަވަރު ކޮށްދެއްވި އެވެ. އެ ބައްދަލުވުމުގައި، އެސެޓް ރިކަވަރީ ކޮމިޝަންގެ ރައީސް އަހްމަދު އައްސަދު ވިދާޅުވީ ކުރީގެ ބަންޑާރަ ނައިބު އަނިލްގެ ލަފައެއް އެބައޮތް ކަަމަށެވެ.\nއެ ލަފައާ ދޭތެރޭގައި އަޅުގަނޑުމެން [ތަހުގީގީ އިދާރާތަކު]ގެ ސުވާލުތަކެއް [އަނިލް އަށް] އެބަހުރި. --އަސްއަދު\nއަނިލްގެ އެ ލަފައަކީ "ދެއުޅި އެއްވާ ވާހަކައެއްތޯ" ބެލުމަށް، މިހާރުގެ ބަންޑާރަ ނައިބު އިބްރާހިމް ރިފްއަތަށް ހުށަހަޅާފައިވާ ކަމަށް އައްސަދު ވިދާޅުވި އެވެ.\n"މިހާރު" އަށް އެނގިފައިވާ ގޮތުގައި، އަނިލްގެ ލަފަ އަކީ ރަށްތައް ދޫކުރާ ގޮތް ޓޫރިޒަމްގެ ގާނޫނުގެ ފަސް ވަނަ މާއްދާގެ ރޫހާ ޚިލާފު ކަމާއި އެހެންވިޔަސް ދައުލަތަށް ލިބިދާނެ ގެއްލުމަކަށްޓަކައި އެކަން ކުރިއަށް ގެންދިއުމެވެ.\nސަރުކާރުގެ 100 ޕަސެންޓް ހިއްސާވާ ކުންފުންޏެއްގެ ގޮތުގައި، ކުރީގެ ރައީސް މުހައްމަދު ނަޝީދުގެ ސަރުކާރުން އެމްއެމްޕީއާރުސީ އޮގަސްޓު 2011 ގައި އުފެއްދީ، ހަމައެކަނި ޓޫރިޒަމް ޕްރޮމޯޓްކޮށް މާކެޓް ކުރުމަށެވެ. އެ ކުންފުނި އުފެއްދި މައިގަނޑު އަމާޒާ ޚިލާފުވެ، ޓޫރިޒަމަށް ރަށްތައް ކުއްޔަށް ދޫކުރުން ފަދަ މުޅި ދައުލަތުގެ މަސްލަހަތާ ގުޅޭ ބޮޑު ޒިންމާއެއް ފެށީ އޭގެ ތިން އަހަރު ފަހުން، ޔާމީންގެ ވެރިކަމުގައި 2014 ގަ އެވެ. އެކަން އެގޮތަށް ކުރަން ފެށީ، އޭސީސީގެ ތަހުގީގަށް ކުރީގެ ނައިބު ރައީސް އަހްމަދު އަދީބު ވިދާޅުވެފައިވާ ގޮތުގައި، ރައީސް ޔާމީނާ އެކު މަޝްވަރާކޮށް، އެމްއެމްޕީއާރުސީގެ މެންޑޭޓް ވެސް ބަދަލުކޮށްގެންނެވެ.\nރަށްތައް ތަރައްގީ ކުރަން ޓޫރިޒަމް މިނިސްޓްރީން އެމްއެމްޕީއާރުސީއާ ހަވާލުކުރީ، އެ ކުންފުނީގެ ހިއްސާ އޮންނަ ގޮތަށެވެ. އެކަމަކު އެމްއެމްޕީއާރުސީން އެ ރަށްތައް ވިއްކާލީ ރަށް ތަރައްގީކުރުމުގައި އެ ކުންފުނީގެ ހިއްސާ ނޯންނަ ގޮތަށެވެ. ޓޫރިޒަމް މިނިސްޓްރީއާ އެކު ވީ އެއްބަސްވުމާ އެމްއެމްޕީއާރުސީން ޚިލާފުވަނީ އެ ހިސާބުންނެވެ.\nއެމްއެމްޕީއާރުސީގެ ޚިޔާނާތް ހިނގި ފަހުން، ޖުލައި، 1، 2016 ގައި ބޭއްވި ނޫސްވެރިންގެ ބައްދަލުވުމެއްގައި އަނިލް ވިދާޅުވެފައި ވަނީ، ޓޫރިޒަމްގެ ބޭނުމަށް ރަށްތައް ދޫކުރަން ޖެހެނީ އާއްމުކޮށް އިއުލާން ކޮށްގެން ކަމަށް ޓޫރިޒަމްގެ ގާނޫނުގެ ފަސް ވަނަ މާއްދާގައި އޮތަސް ސަރުކާރު ބައިވެރިވާ ގޮތަށް ބިޑްނުކޮށް ދެވިދާނެ ކަމަށް ވެސް ބުނެފައިވާ ކަމަށެވެ. އެ އުސޫލް އެންމެ ކުރިން ފެށިގެން ވެސް ބޭނުންކޮށްފައި ވަނީ އެންމެ ރަނގަޅަށް ނޫން ކަން ފާހަގަކުރައްވައި، ޖޭވީ މޮޑެލް ހަދައިގެން 2005 ވަނަ އަހަރުން ފެށިގެން ވެސް ރަށްތައް ދޫކޮށްފައިވާ ކަން އޭނާ ފާހަގަކުރައްވާފައިވެ އެވެ.\nއޭގެ ތެރޭގައި، އެމްޓީޑީސީ އުފައްދައި އެ ކުންފުންޏަށް ދޫކުރި ރަށްތަކާއި ޓޫރިޒަމް ދާއިރާ ތަރައްގީ ކުރުމަށް 2008 ގައި ދޫކުރި ރަށްތައް ހިމެނޭ ކަމަށް އޭނާ ވިދާޅުވެފައިވެ އެވެ.\nރަށްތައް ދޫކުރުމާ ގުޅޭގެ ލަފާގެ އިތުރުން އެމްއެމްޕީއާރުސީއަށް ވަންނަން ޖެހޭ ފައިސާ އަދީބާ ހަވާލުކުރުން މައްސަލައެއް ނޫން ކަމަށް އަނިލް ވިދާޅުވި ކަަމަށް ވެސް އޭނާ އަށް ތުހުމަތު ކުރެ އެވެ.\nކުރީގެ ރައީސް ޔާމީންގެ މައްޗަށް އުފުލައި ކޯޓުގައި ހިނގާ މަނީ ލޯންޑަރިންގެ ދައުވާގައި، ހެކި ބަސް ދެއްވަމުން އެ ތުހުމަތު ކުރެއްވީ އެމްއެމްޕީއާރުސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތެވެ.\nދައުލަތުގެ ހެއްކެއްގެ ގޮތުގައި ހެކިބަސް ދެއްވަމުން ޒިޔަތު ކްރިމިނަލް ކޯޓުގައި ވިދާޅުވެފައި ވަނީ، އެމްއެމްޕީއާރުސީ މެދުވެރިކޮށް ދޫކުރި ރަށްތަކުން ދައުލަަތަށް ލިބެންޖެހޭ އެތައް މިލިއަން ޑޮލަރެއްގެ ޗެކްތައް، ޚިޔާނާތުގައި އިސްކޮށް އުޅުއްވި ކުރީގެ ނައިބު ރައީސް އަހްމަދު އަދީބްއާ ހަވާލުކުރުމަކީ ކުރީގެ ރައީސް އަބްދުﷲ ޔާމީންގެ އެންގެވުމަކަށް ކުރާ ކަމަކަށްވާތީވެ، އެކަން ގޮތަށް ކުރިއަށް ގެންދަން އަނިލް ވިދާޅުވި ކަމަށެވެ.\nޒިޔަތު މިގޮތަށް ވިދާޅުވީ، ރަށްތައް ދޫކޮށް ގާނޫނާ ޚިލާފު އަމަލުތަކެއް ހިންގި އިރު ބަންޑާރަ ނައިބުގެ ލަފައަކީ ކޮބައިތޯ ޝަރީއަތުގައި ޔާމީން ކުރެއްވި ސުވާލެއްގެ ޖަވާބުގަ އެވެ.\nއެކަމަކު އަނިލް އެހެން ވިދާޅުވީ ލިއުމަކުން ނޫން ކަމަށާއި ބައްދަލުވުމެއްގެ ތެރެއިން ކަމަށް ޒިޔަތު ވިދާޅުވި އެވެ.\nއެމްއެމްޕީއާރުސީގެ ޚިޔާނާތް އެނގިވަޑައިނުގަންނަވާ ކަަމަށް އޭސީސީގެ އަނިލް ތަހުގީގުގައި ކުރިން ވިދާޅުވެފައިވާ އިރު އޭނާ އަކީ އޭރު އެމްއެމްޕީއާރުސީގައި ޒިޔަތުގެ އޮފީސް ކޮޓަރިއަށް އިނގިލީގެ ނިޝުން އެކްސެސްވެވޭ މަދު ބޭފުޅުންގެ ތެރޭގައި ހިމެނިވަޑައިގަންނަވާ އެކެކެވެ. ނުއަގުގައި ރަށްތައް ވިއްކި ގޮތާއި ދައުލަތުގެ ފައިސާ ވަން އެކައުންޓްތަކުގެ ތަފްސީލާއި ހިޔާނާތް ރޭވި ކޮޓަރި އާއި އެތަނަށް ވެންނެވުމުގެ ހުއްދަ އޮތް މީހުންގެ މައުލޫމާތު ވެސް އޭސީސީގެ ރިޕޯޓުގައި ހިމަނާފައިވެ އެވެ.\nތަހުގީގީ އިދާރާތަކުން އިއްޔެ ބުނިގޮތުގައި ޚިޔާނާތް ހިނގި ގޮތް ބަލައި ތުހުމަތު ކުރެވޭ މީހުންނާ ސުވާލުކުރާ އިރު އެކެއްގެ ގާތުން ވެސް އޮޅުންފިލުވަން ޖެހޭ ކަމެއް ދޫކޮށެއް ނުލާނެ އެވެ. ޚިޔާނާތުގެ ތަހުގީގުން 270 އަށް ވުރެ ގިނަ ނަން ފާހަގަވެފައިވާ އިރު އެ މީހުންގެ އިތުރުން ދައުލަތުގެ މުއައްސަސާގައި ތިބެ އިހުމާލުވީ މީހުންނާ ވެސް ސުވާލުކުރާނެ ކަމަށް ތަހުގީގީ އިދާރާތަކުން ބުނެ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ކޮރަޕްޝަން އެމްއެމްޕީއާރުސީ ކުރީގެ އޭޖީ މުހައްމަދު އަނިލް އެމްއެމްޕީއާރްސީގެ ކޮރަޕްޝަން


ފްލެޓާ ގޯތިގެދޮރާ ތަނަވަސްކަން ނުލިބިގެން އުޅޭމީހުން ކުރަން އޮތް ދުޢާ - ޙަދީޘުން!: މުފްތީ މެންކް\nއަހަރެމެންގެތެރެއިން ގިނަ މީހުންގެ އެންމެބޮޑު އެއްކަންބޮޑުވުމަކީ ދިރިއުޅެންޖެހިފައިވާ ދަތިޙާލެވެ! ފައިސާގެ ދަތިކަމާއި ދިރިއުޅުމަށް އެކަށީގެންވާ ގެއެއް ނުލިބުމުގެ ދަތިކަމެވެ. ގޭގައި އެކަށީގެންވާ ޖާގަ ނެތުމުގެ މައްސަލައެވެ.\nމިފަދަ ހުރިހާކަމެއް ޙައްލުކޮށްދެއްވެވުން އެދި ކުރަންވީ ދުއާ ރަސޫލް ވަނީ ޙަދިޘްފުޅުކުރައްވަވައިފައެވެ.\nاللّهُمَّ اغْفِرْ لِي ذَنْبِي\nوَوَسِّعْ لِي فِي دَارِي\nމިދުޢާގައި އެކުލެވިގެންވާ މާނައީ މިއަޅާގެ ކުށްފާފަ މިއަޅާއަށް ފުއްސަވައި ދެއްވަވާނދޭވެ! މިއަޅާގެ ގޯތި މިއަޅާއަށްޓަކައި ތަނަވަސްކުރައްވަވައިފާނދޭވެ! އަދި މިއަޅާގެ ރިޒްޤްގައި ބަރަކާތް ލައްވަވައިފާނދޭވެ!\n"މިއަޅާގެ ގޯތި މިއަޅާއަށްޓަކައި ތަނަވަސްކުރައްވަވައިފާނދޭވެ!" މިބަސްފުޅުގެ މާނައަކީ ތަނަވަސްކަމާއިއެކު ދިރިއުޅެވޭނެ ގެއަކާއި އެގޭގައި ޢާއިލާއަކު އުފާވެރިކަމާއިއެކު ދިރިއުޅެވޭނެ އެހެނިހެން ވެސް ތަނަވަސްކަން ދެއްވެވުމެވެ. ވީމާ މިދުޢާއަކީ ކޮންމެ މީހަކުވެސް ގިނަގިނަގިނައިން ކުރަން އޮތް ދުޢާއެކެވެ.\nރިޒުޤަށްވެސް އެދެންވީ ދުޢާގައި ޙަދީޘްފުޅުކުރައްވަވާފަދައިންނެވެ. " މިއަޅާގެ ރިޒްޤްގައި ބަރަކާތް ލައްވަވައިފާނދޭވެ!" މިފަދައިންނެވެ. މުހިންމީ ގިނައިން ނުވަތަ ގިނަ ރިޒްޤް ލިބުމެއް ނޫނެވެ. ދެއްވަވާ ރިޒްޤްގައި ބަރަކާތް ލެއްވެވުމެވެ. އެއިރުން ލިބޭ ކިތަންމެ މަދު ރިޒުޤުންވެސް ފުދި އިތުރުވާނެއެވެ. އިން ޝާ ﷲ


Spanish league match America gai kulhumaa medhu gotheh ninmaanee kulhuntherin | Mihaaru\nސްޕެނިޝް ލީގު މެޗު އެމެރިކާގައި ކުޅުމާ މެދު ގޮތެއް ނިންމާނީ ކުޅުންތެރިން!\n11 ސެޕްޓެމްބަރ 2018 - 12:48\nމެޑްރިޑް (ސެޕްޓެމްބަރު 11) – ސްޕެނިޝް ލީގުގައި ޖިރޯނާ އާއި ބާސެލޯނާ ކުޅޭ މެޗު އެމެރިކާގެ މަޔާމީގައި ކުޅުމާ މެދު ފަހު ގޮތް ނިންމާނީ ކުޅުންތެރިން ކަމަށް ސްޕެނިޝް ޕްލެޔާސް ޔޫނިއަން (އޭއެފްއީ) އިން ބުނެފި އެވެ.\nސްޕެނިޝް ލީގުން ރެލެވެންޓް ކިޔާ ކުންފުންޏަކާ އެކު ހެދި 15 އަހަރުގެ އެއްބަސްވުމެއްގެ ދަށުން ސީޒަނުގެ އެއް މެޗު އެމެރިކާގައި ކުޅޭނެ އެވެ. މިކަމާ ދެކޮޅަށް އެ ޔޫނިއަނުން ވަނީ މީގެ ކުރިން ބައްދަލުވުމެއް ބާއްވައި ވާހަކަދައްކައިފަ އެވެ. ސްޕެނިޝް ލީގުގެ ހުރިހާ ކެޕްޓަނުން އެ ޖަމިއްޔާގެ ރައީސް ޑޭވިޑް އަގަންޒޯ ބޭއްވި ބައްދަލުކުރުމަށް ފަހު ބުނީ ދެކޮޅަށް މިކަމާ މަސައްކަތް ފަށާނެ ކަމަށާއި މިކަންތައް ކޮޅެއްގައި ޖެއްސުމަށް ތައްޔާރަށް އޮތް ކަމަށެވެ.\nއެ ޖަމިއްޔާ އިން އިއްޔެ ނެރުނު ބަޔާނެއްގައި ބުނީ މި މެޗާ މެދު ފައިނަލް ގޮތެއް ނިންމާނީ ޖަމިއްޔާގެ ތެރެއިން ކުޅުންތެރިން ކަމަށެވެ. އަދި ބުނީ ސްޕެނިޝް ލީގުން ހެދި އެއްބަސްވުމުގެ ތަފްސީލް ނުލިބޭތީ ކުޅުންތެރިންގެ ހިތްހަމަނުޖެހުން އުޅޭ ކަމަށެވެ. އެ ޖަމިއްޔާ އިން ވަނީ ލީގުގެ ޕްލޭން ހޯދުމަށް އެދިފަ އެވެ.\nއަންނަ އަހަރުގެ ޖެނުއަރީ 27 ވަނަ ދުވަހު ކުޅެން ރާވާފައިވާ މެޗާ މެދު ޖިރޯނާ އިން އަންނަނީ ސްޕެނިޝް ލީގާއި ބާސެލޯނާއާ އެކު ވާހަކަތައް ބާއްވަމުންނެވެ. ރިޕޯޓްތައް ބުނާ ގޮތުގައި މެޗު ކުޅެން އެ ކްލަބުން ބޭނުންވެ އެވެ.\nމި މެޗު އެމެރިކާގައި ކުޅޭތީ އޭގެ ސަބަބުން ދަތިތައް ކުރިމަތިވާ ސަޕޯޓަރުންނަށް ދަތުރުކުރުމާއި އެހެނިހެން ކަންކަމަށް ސްޕެނިޝް ލީގުން އެހީތެރިވާނެ ކަމަށްވެ އެވެ.\nސްޕެނިޝް ލީގުން މި ނިންމުން ނިންމިއިރު ޔޫނިއަންނާ ވެސް ކްލަބްތަކާ ވެސް އަދި ސްޕެނިޝް ފުޓްބޯޅަ ފެޑެރޭޝަނާ ވެސް މަޝްވަރާނުކުރާ ކަމަށްވެ އެވެ. އަދި ސްޕެއިނުގެ ނެޝަނަލް ސަޕޯޓާސް ފެޑެރޭޝަނުން ވެސް ވަނީ މި ނިންމުމާ ދެކޮޅު ހަދައިފަ އެވެ.\nއިތުރު ލިޔުންތައް ސްޕެނިޝް ލީގް ބާސެލޯނާ


Lock-down akun nufudhey, bali meehun hoadhaa fiyavalhu alhaa: WHO - vNews.mv\nލޮކްޑައުން ކުރުމަކުން ނުފުދޭ، ފޯކަސްކުރަންވީ ބަލިމީހުން ހޯދައި ފިޔަވަޅުއަޅަން: ޑަބްލިޔޫއެޗްއޯ\nސައިފް އަޒްހަރު 22 March 2020, 21:22\nކޮވިޑް-19 ނުވަތަ ނުރައްކާތެރި ކޮރޯނާވައިރަސް ފެތުރުން ހުއްޓުވުމުގެގޮތުން ސޮސައިޓީތަކާއި، އަވަށްތަކާއި، ރަށްތައް ނުވަތަ ގައުމުތައް ހަމައެކަނި ލޮކްޑައުން ކުރުމަކުން ނުފުދޭ ކަމަށް ދުނިޔޭގެ ސިއްހަތު ޖަމްޢިއްޔާ، ޑަބްލިޔޫއެޗްއޯއިން ބުނެފިއެވެ.\nޑަބްލިޔޫއެޗްއޯގެ ހެލްތު އިމަޖެންސީ ޕްރޮގްރާމްގެ ޗީފް އެގްޒެކެޓިވް ޑިރެކްޓަރ ޑރ. މައިކަލް ޖޭ ރަޔާން ވިދާޅުވީ، ހަމަ އެކަނި ލޮކްޑައުންއަކުން ނުފުދޭ ކަމަށާއި، އަސްލު ކުރާންވީ ކަމަކީ އަދި މައިގަނޑު ފޯކަސްއަކަށް ވާންވީ، ބަލިމީހުން ހޯދައި ފިޔަވަޅު އެޅުން ކަމަށެވެ.\n"ފޯކަސްއަކަށް ވާންވީ، ބަލިމީހުން ހޯދުން، ވައިރަސްހުރި މީހުން ހޯދުން، އެމީހުން ހޯދައި އެކަހެރިކުރުން، އަދި އެފަދަ މީހުންގެ ކޮންޓެކްޓްސް ހޯދައި އެމީހުންވެސް އެކަހެރިކުރުން"\nޑރ. މައިކަލް ރަޔާން ވިދާޅުވީ، އާންމު ސިއްހަތުގެ ހަރުކަށި ފިޔަވަޅުތައް މި ދަނޑިވަޅުގައި ނާޅައިފިނަމަ، އާންމުންގެ ހަރަކާތްތެރިވުން ކޮންޓްރޯލްކޮށްފައި އޮންނަ އޮތުމާއި، ލޮކްޑައުންތައް އުވާލުމާއެކު ބަލިގަނޑު ފެތުރިގެން ހިނގައިދާނެކަމުގެ ބިރު އެބައޮތް ކަމަށެވެ.\nކޮވިޑް-19 ފެނިފައިވާ ދުނިޔޭގެ ގައުމުތަކާއި ޓެރިތަރީތަކުގެ އަދަދު 165 އަށް އަރާފައި ވާއިރު، ދުނިޔޭގެ ސިއްހަތު ޖަމްޢިއްޔާއިން ތަކުރާރުކޮށް ގޮވާލަމުން ގެންދަނީ، ވައިރަސް ފެތުރުން ހުއްޓުވުމުގެ ގޮތުން، ޝައްކުކުރެވޭ އެންމެން ޓެސްޓްކުރުމަށެވެ.\nޑަބްލިޔޫއެޗްއޯގެ ޑިރެކްޓަރ ޖެނެރަލް ޓެޑްރޯސް ވަނީ، ވައިރަސް ހުއްޓުވަން ދުނިޔޭގެ ގައުމުތަކުން އަޅަމުންދާ ފިޔަވަޅުތަކަށް މަރްހަބާ ވިދާޅުވެފައެވެ. އެގޮތުން، ޑަބްލިޔޫއެޗްއޯއިން ދެމުންގެންދާ އިރުޝާދުތަކާ އެއްގޮތަށް މީހުންގެ ގައިގޯޅިވުން ކުޑަކޮށް އިޖުތިމާއީ ގައިދުރުކަން ދެމެހެއްޓުމަށް ގައުމުތަކުން އަޅަމުންދާ ފިޔަވަޅުތަކަށް ޓެޑްރޯސް ވަނީ މަރްހަބާ ވިދާޅުވެފައެވެ.\nއެހެން ނަމަވެސް، މިވަރަކުން އަދި ނުފުދޭކަމަށާއި، ވައިރަސްއަށް ޝައްކުކުރެވޭ ހުރިހާ އެންމެން އެކަހެރިކޮށް އަޅަންޖެހޭ ފިޔަވަޅުތައް އަޅަންޖެހޭ ކަމަށާއި، ޝައްކުކުރެވޭ އެންމެން ޓެސްޓްކުރުމަށް ޓެޑްރޯސް ތަކުރާރުކުރައްވައި ގައުމުތަކަށް ގޮވާލައްވާފައި ވެއެވެ.\n"ވައިރަސް ފެތުރުން ހުއްޓުވައި، ފުރާނަތައް ސަލާމަތްކުރުމަށް އެޅޭނެ އެންމެ އެކަށީގެންވާ ފިޔަވަޅަކީ ވައިރަސް ފެތުރޭ މަގުތައް ބަންދުކުރުން. އެކަން ކުރުމަށްޓަކައި ކުރާންޖެހޭ ކަމަކީ ޓެސްޓްކުރުމާއި އެކަހެރިކުރުން. ވައިރަސް ޖެހިފައިހުރި މީހަކު އަޅުގަނޑުމެންނަށް ނޭނގެންޏާ މި ބަލިމަޑުކަން އަޅުގަނޑުމެންނަށް ނުހުއްޓުވޭނެ. ހުރިހާ ގައުމަކަށްވެސް އަޅުގަނޑު ދޭންއޮތީ ވަރަށް އާދައިގެ މެސެޖެއް. ޓެސްޓް، ޓެސްޓް. ޓެސްޓް"\nޑަބްލިޔޫއެޗްއޯއިން ކޮވިޑް-19 ސިފަކޮށްފައިވަނީ އިންސާނިއްޔަތުގެ ދުޝްމަނެއްގެގޮތުގައެވެ. މިބަލި އިންސާނުންނަށް އާދަޔާޚިލާފް ބޮޑު ނުރައްކަލަކާ ކުރިމަތިކޮށްފައިވާ ކަމަށްވެސް ބުނެފައި ވެއެވެ.\nބައެއް ގައުމުތަކުގައި ޓެސްޓްކުރުން ލަސްވުމާއި، ބައެއް ގައުމުތަކުގައި ޓެސްޓްކުރާނެ ވަސީލަތްތައް މަދުވުމާއި، ވައިފަސް ފެތުރުން ހުއްޓުވަން އެކަށީގެންވާ ގޮތަކަށް އަދިވެސް ބައެއް ގައުމުތަކަށް ތައްޔާރުވެވިފައި ނުވާތީ ޑަބްލިޔޫއެޗްއޯއިން ގެންދަނީ ކަންބޮޑުވުން ފާޅުކުރަމުންނެވެ.\nޓެސްޓްކުރުން ލަސްވުމުގެ ސަބަބުން ބައެއް ގައުމުތަކުގައި ބަލީގެ ހާލަތު އޮތް މިންވަރު އަންދާޒާވެސް ކުރެވިފައި ނުވާކަމަށް ސިއްހި މާހިރުން ވިދާޅުވެއެވެ.\nކުރަންވީ ކަމަކީ އަވަހަށް މާލޭގެ އެއްމެން ޓެސްޓް ކުރަންވީ. ޓެސްޓް ނުކޮށް އޮފީސްތައް ހުޅުވާ ސްކޫލްތައް ހުޅުވާ ހަދައިފިނަަަމަ ކޮންޓްރޯލް ގެއްލޭނެ


" Ask speaker " ge ithuru program eh anna angaara dhuvahu - vNews.mv\n"އާސްކް ސްޕީކަރ"ގެ އިތުރު ޕްރޮގްރާމެއް އަންނަ އަންގާރަ ދުވަހު\nރިފާޢަތު Male' | 24 November 2021, 13:44\nރައްޔިތުންގެ މަޖިލީހާ ގުޅޭގޮތުން ރައްޔިތުން ކުރަން ބޭނުންވާ ސުވާލުތަކަށް ޖަވާބު ދެއްވުމަށް، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ބާއްވަވާ "އާސްކް ސްޕީކަރ" ގެ އިތުރު ޕްރޮގްރާމު އަންނަ އަންގާރަ ދުވަހު ބޭއްވެވުމަށް ނިންމަވައިފިއެވެ.\nމިއީ "އާސްކް ސްޕީކާ" ގެ ހަތަރުވަނަ ޕްރޮގްރާމެވެ.\nމި ޕްރޮގްރާމް އަންނަ އަންގާރަ ދުވަހުގެ ރޭގަނޑު 21:00 ބޭއްވެވުމަށް ރައްޔިތުންގެ މަޖިލީހުން ނިންމާފަވާއިރު މިފަހަރުގެ ޕްރޮގްރާމް ކުރިއަށް ގެންދިޔުމަށް ހަމަޖައްސާފައިވަނީ ޓީވީއާއި ސޯޝަލް މީޑިއާ މެދުވެރިކޮށް ކަމަށް މަޖިލީހުގެ އިދާރާއިން ބުނެއެވެ.\nއަދި ކްލަބް ހައުސް މެދުވެރިކޮށް ވަގުުތުން ސުވާލުކުރުމުގެ ފުރުސަތު ހުޅުވާލާފައިވާނޭ ކަމަށާއި މި ޕްރޮގްރާމުގައި ރައްޔިތުންގެ ސުވާލުތަކަށް ރައްޔިތުންގެ މަޖިލީހުގެ ރައީސް ވަގުތުން ޖަވާބު ދެއްވާނެއެވެ.\nރައްޔިތުންގެ މަޖިލީހުގެ ރައީސާ ސުވާލުކުރައްވަން ބޭނުންފުޅުވާ ފަރާތްތަކުން، ސުވާލު ފޮނުއްވުމުގެ ފުރުސަތު ހުޅުވާލެވިފައިވަނީ އަންނަ އަންގާރަ ދުވަހުގެ މެންދުރު ފަހު 14:00ގެ ކުރިން މަޖިލީހުގެ އިދާރާގެ ހޮޓްލައިން ނަންބަރު 7234566 އަށް ކަމަށް މަޖިލީހުގެ އިދާރާއިން ބުނެއެވެ.\nމީގެ އިތުރުން، ކްލަބް ހައުސް މެދުވެރިކޮށް ސުވާލުކުރައްވަން ބޭނުންފުޅުވާ ފަރާތްތަކުން އެ ފަރާތެއްގެ ނަން އަދި ކްލަބް ހައުސް އެކައުންޓުގެ ނަން މީޑިއާ ސެކްޝަންގެ ހޮޓްލައިން ނަންބަރަށް ފޮނުއްވުމަށް މަޖިލިސް އިދާރާއިން ވަނީ އެދިފައެވެ.\nސޯޝަލް މީޑިއާ މެދުވެރިކޮށް ސުވާލުކުރައްވަން ބޭނުންފުޅުވާ ފަރާތްތައް، ސުވާލު ޕޯސްޓު ކުރައްވާއިރު AskSpeaker# ބޭނުންކުރެއްވުމަށްވެސް އެ އިދާރާއިން އެދިފައިވެއެވެ.\n"އާސްކް ސްޕީކަރ" ތިންވަނަ ޕްރޮގްރާމް ބޭއްވީ ޖުލައި މަހުގެ ފަސްވަނަ ދުވަހުއެވެ.


Fandiyaarun Ge Gaanoon Islaah Kuranee Kusheh Saabith Vehjenama Magaamun Vaki Kuran - Vaguthu\nފަނޑިޔާރުންގެ ޤާނޫނު އިސްލާހް ކުރަނީ ކުށެއް ސާބިތުވުމުން މަގާމުން ވަކިކުރަން\nމާޗް 11, 2018 11:48\nމާޗް 11, 2018 11:52\nވަރަށް ރަގަޅު! ހުރިހާ މެމްބަރުން އެއްބާރުލުން ދެއްވައިގެން މި އިޞްލާޙް ފާސްކޮށް ޤާނޫނަކަށް ހައްދަވައިދެއްވުން އެދެން! އޭރުން ޢަދުލުއިންޞާފްގެ ދައިރާއާމެދު ރައްޔިތުންގެ ޢިތުބާރު ބޮޑުވެގެންދާނެ!\nމާޗް 11, 2018 12:00\nތިން މަރުހަލާފައި ޝަރިޢަތް ކުރުމުގެ ހައްޤު ފަނޑިޔާރަކަށް ވެސް ލިބެން ވާނެއެވެ.\nމާޗް 11, 2018 12:07\nތި ދެމީހުން ތީ ބޭރުކުރަންވެއްޖެތާ ކިތަންމެ ދުވަހެއްވެފަ ތިބި ބައެއް!\nމާޗް 11, 2018 18:13\nއަވަހަށް ބޭރުކުރޭ ތިޔައީ ގައްދާރުން\nމާޗް 11, 2018 21:06\nއިސްލާހު ކުރަންވީ ހަމަ އެކަނި ފަޑިޔަރުންގެ ޤަނޫނެްނޫން މަޖިސް މެމްބަރުންގެ ޤަނޫނުވެސް އިސްލާހުކުރަންވީ ދައުލަތުގެ ބަންގާޅުން ކަމުގައިވާ ސިވިލް ސަވަންޓުންނެކޭ އެއްގޮތަށް ސަލާމްނުބުނެ ޗުއްޓީ ނުނަގާ (މަޤުބޫލު ސަބަބެއް ނެތި ) ޖަލްސާތަކަށް ޙާޟިރު ނުވާނަމަ މުސާރަ ދެވިގެން ނުވާނެ


ޔޫއެލް އިން ދަތުރުކުރާ ފުވައްމުލަކު މީހުންނަށް ހާއްސަ ދަތުރުތަކެއް ބާއްވަނީ :: މިކަލް ނޫސް\nޔޫއެލް އިން ދަތުރުކުރާ ފުވައްމުލަކު މީހުންނަށް ހާއްސަ ދަތުރުތަކެއް ބާއްވަނީ\n05 ޖުލައި 2017 18:17\nސްރީލަންކަން އެއަރލައިންގެ ފުލައިޓެއް ގަން އިންޓަރނޭޝަނަލް އެއަރޕޯޓްގައި. ފޮޓޯ: ސްރީލަންކަން އެއަރލައިން\nގަން އިންޓަރނޭޝަނަލް އެއަރޕޯޓުން ސްރީލަންކަން އެއަރލައިންގެ ޔޫއެލް މެދުވެރިކޮށް ރާއްޖެއިން ބޭރަށް ދަތުރުކުރުމަށް ފުވައްމުލަކުން ބޭނުންވާ ފަރާތްތަކަށް ހާއްސަކޮށްގެން ލޯންޗް ދަތުރުތަކެއް ބޭއްވުމަށް ހަމަޖެހިފައިވާކަމަށް ސްރީލަންކަން އެއަރލައިން އިން ވިދާޅުވެއްޖެއެވެ.\nސްރީލަންކަން އެއަރލައިންގެ އޮފިޝަލަކު ވިދާޅުވީ ފުވައްމުލަކުން އެއަރލައިން މެދުވެރިކޮށް ގަމުން ރާއްޖެއިން ބޭރަށް ދަތުރުކުރާ ފަރާތްތަކަށް ހާއްސަކޮށްގެން ބާއްވާ ލޯންޗް ދަތުރުތައް އޮންނާނީ ހޯމަ އަދި ބުރާސްފަތި ދުވަހު ކަމަށެވެ. އެދެދުވަހު ފުވައްމުލަކުން ލޯންޗް ދަތުރު ފަށާނީ 6:00 ގައި ކަމަށާއި އެހެން ކަމުން 9:05ގައި ޗެކިން އޮންނަ ޔޫއެލް ފުލައިޓުން ފުވައްމުލަކުން އަންނަ ދަތުރުވެރިންނަށް ފުރޭނެކަމަށެވެ.\nރާއްޖެއިން ބޭރުން ގަމަށް އަންނަ މީހުން ފުވައްމުލަކަށް ދާން ހޯމަ އަދި ބުރާސްފަތި ދުވަހު ހެނދުނު 10:00 ގައި ލޯންޗް އޮންނާނެކަމަށްވެސް އޮފިޝަލް ވިދާލުވިއެވެ. އެދެދުވަހު ސްރީލަންކާ އިން ގަމަށް ޔޫއެލް ފުލައިޓް ޖައްސާނީ ހެނދުނު 8:20 ގައެވެ. މިހެންކަމުން ފުވައްމުލަކަށް ލޯންޗުން ދަތުރުކުރެވޭނެއެވެ.\nސްރީލަންކަން އެއަރލައިންގެ އައްޑޫ އޮފީހުން އިތުރަށް ވިދާޅުވީ ޔޫއެލް ފުލައިޓުން ޓްރިވެންޑްރަމް، ޗެންނާއި، ކޮޗިން، ބެންގަލޫރު، ބެންކޮކް، ޑާކާ އަދި އެހެން ގިނަ ގައުމުތަކަށް ލަންކާ މެދުވެރިކޮށް ދަތުރު ކުރެވޭނެކަމަށެވެ. އަދި މިގައުމަތަކަށް ދަތުރުކުރާ ފަރާތްތަކަށް ހާއްސަކޮށްގެން ހޮޓެލް އެކޮމޮޑޭޝަނާއި ޗުއްޓީ ދަތުރުތައް ހަމަޖައްސައި ދޭނެ ކަމަށެވެ. އަދި ދަތުރުވެރިން ބޭނުންވާ ދުވަސްތަކަށް މިޕެކޭޖްތައް ހަމަޖައްސައި ދެވޭނެކަމަށެވެ.


Dream Girl nerey dhuvas iulaanu koffi\n"ޑްރީމް ގާލް" ނެރޭ ދުވަސް އިއުލާނުކޮށްފި\nބޮލީވުޑު އެކްޓާ އަޔުޝްމަން ކުރާނާގެ ކުރިއަށް އޮތް ފިލްމު "ޑްރީމް ގާލް" ނެރޭ ދުވަސް އިއުލާނުކޮށްފިއެވެ.\nއަޔުޝްމަނާއި ނުޝްރަތް ބަރޫޗާ ލީޑު ރޯލުން ފެނިގެންދާ އެފިލްމު ނެރުމަށް ހަމަޖެހިފައިވަނީ މިއަހަރު ސެޕްޓެމްބަރު މަހުގެ 13 ވަނަ ދުވަހުއެވެ. އޭކްތާ ކަޕޫރު ޕްރޮޑިއުސް ކުރާ އެފިލްމަކީ ކޮމެޑީ ފިލްމެއް ކަމަށް ރިޕޯޓުތައް ބުނެއެވެ.\nފިލްމު ޕޯސްޓަރުތައް މިދިޔަ އަހަރު ދައްކާލާފައިވާއިރު އެޕޯސްޓަރުތަކުން އަޔުޝްމަން ފެނިގެންދަނީ ސާޅި އަޅާފައި ހުރި މަންޒަރެވެ. ފިލްމު ވަރަށް ތަފާތު ވާނެ ކަމަށް ފިލްމު އުފެއްދުންތެރިން ވަނީ ބުނެފައެވެ. ފިލްމުގައި އަޔުޝްމަން އާއި ނުޝްރަތުގެ އިތުރުން އަރްބާޒު ހާނާއި ސުމޯނާ އަދި މަންޖޯތު ސިންގް ފެނިގެންދާނެއެވެ.\nއުމުރުން 34 އަހަރުގެ އަޔުޝްމަން މިދިޔަ އަހަރު ދެ ފިލްމެއްގައި މަސައްކަތް ކޮށްފައިވާއިރު އެދެފިލްމަށް ވެސް ވަނީ ބޮޑު ކާމިޔާބެއް ލިބިފައެވެ. އެދެ ފިލްމަކީ "އަންދާދުން" އާއި "ބަދާއި ހޯ"އެވެ.\nއުމުރުން 33 އަހަރުގެ ނުޝްރަތު އެންމެ ފަހުން ފެނިގެން ދިޔައީ "ސޯނު ކެ ޓީޓޫ ކި ސުވިޓީ" އިންނެވެ. އަދި އޭނާ މިހާރު ވަނީ ހަންސަލް ޑައިރެކްޓު ކުރާ ފިލްމު "ތުއްރާމް ހާން" ގައި މަސައްކަތް ކުރަން ނިންމާފައެވެ.\nމުނިފޫހިފިލުވުން އަޔުޝްމަން ކުރާނާ


Enme dhigu Model ge iskolhugai 6foot9inch - AO News Enme dhigu Model ge iskolhugai 6foot9inch\nހުކުރު ,3ޖުލައި 2020\nރޭޕްގެ ތުހުމަތާ އެކު ޑާކްރެއިންގެ ޕްރޮޖެކްޓްތަކުން ޖުމައްޔިލް ވަކިކޮށްފި\nރާމޯސްގެ ލަނޑުން ރެއާލްގެ ލީޑް ފުޅާކޮށްފި\nސިޓީން، ޗެމްޕިއަން ލިވަޕޫލް ހަމަބިމަށް ތިރިކޮށްލައިފި\nސޮނީގެ ހުރިހާ ޗެނަލެއް ދިރާގު ޕްލޭ އަށް!\nބިދޭސީން ހިފެހެއްޓި 12 ދިވެހީން ސަލާމަތް ކޮށްފި\nއަންނަ ހަފްތާއިން ފެށިގެން ސަރުކާރުގެ އިދާރާތައް އާންމުކޮށް ހުޅުވަން ނިންމައިފި\nރެއާލްގެ ހަކީމީ އިންޓަ އަށް ބަދަލުވެއްޖެ\nއެންމެދިގު މޮޑެލްގެ އިސްކޮޅުގައި 6ފޫޓް9އިންޗި\nއާންމުކޮށް މޮޑެލް ކުރާކުދިންގެ އިސްކޮޅުގައި ހުންނަނީ 5ފޫޓް 8 އިންޗި ނޫނީ 5ފޫޓް 11 އިންޗިއެވެ. އެހެން ނަމަވެސް ދުނިޔޭގެ ހުރި އެންމެ ދިގު މޮޑެލްގެ ލަގަބް ލިބިފައިވަނީ ރަޝިއާގެ މޮޑެލް އަކަށެވެ.\nއެކަޓެރިނާ ލިސިނާ 30އ އަކީ ރަޝިއާއަށް އުފަން މޮޑެލްއެކެވެ. އޭނަގެ އިސްކޮޅަކީ 6ފޫޓް9އިންޗިއެވެ. މިހާރު ދުނިޔޭގެ ރިކޯޑް ފޮތުން އެންމެ ދިގު މޮޑެލްގެ ޖާގަވެސް ހޯދާފައިވާ އެކަޓެރިނާ ގެ މުޅިއާއިލާގައިވެސް ތިބެނީ އާދަޔާ ހިލާފަށް ދިގުމީހުންނެވެ.\nރާޝިއާގެ ވެސް އެންމެ ދިގުމީހާގެ މާގާމު ލިބިފައިވާ އެކަޓެރިނާ ބުނީ އެންމެ ފައިދިގު މީހާގެ ލަގަބްވެސް އޭނައަށް ހައްގުކަމަށް ދެކޭކަމަށެވެ. އޭނަގެ ފައިގެ ދިގުމިނަކީ 52.4 އިނޗިކަމަށް ވެއެވެ. “އަހަރެން މޮޑެލް ކުރމުގެ އިތުރުން އެހާގިނައިން ބޭރަށް ގޮސްނަހަދަން. ވަރަށް ގިނަ ނުދަންނަ މީހުން އާދޭ އަހަންނާ އެއްކޮށް ސެލްފީނަގަން އެހެންވީމާ ވަރަށް އުނދަގޫވޭ މަގުމަތީގައި ހިނގާފައި އުޅެން” އެކަޓެރިނާ ބުންޏެވެ.\n“އަހަރެން މޮޑެލް ކުރަންބޭނުންވީ އުމުރުން 16އަހަރުން ފެށިގެން . އެހެން ނަމަވެސް ކެރިއާ ފެށީ ބާސްކެޓް ބޯޅަ އިގެ ދާއިރާއިން އެހެން ނަމަވެސް މިހާރު މޮޑެލް ކުރަމުން މިދަނީ” އެކަޓެރިނާ އިންޓަވިއުއެއްގައި ބުންޏެވެ.\nއިސްކޮޅުން ކިތަންމެ ދިގުނަމަވެސް ދިރިއުޅުމުގައި އެއްވެސް އުނދަގުލެއްނުވާ ކަމަށް ބުނެ އެކަޓެރިނާ ބުނީ އޭނާ އޭނަގެ އިސްކޮޅާމެދު ހިތްހަމަ ޖެހޭކަމަށެވެ.\nފާހާނާ ސާފުކުރާ ބުރުހެއް ލޮލަށް ހެރިގެން މީހަކު މަރުވެއްޖެ\nބޯޓް ވެއްޓުނުތާ 30 އަހަރުފަހުން ޕައިލެޓް ފެނިއްޖެ\nމެސީ ނެތި އާޖެންޓީނާ އިން އިޓަލީ ބަލި ކުރި އިރު ނޭމާ ނެތި ބްރެޒިލް އިން ރަޝިޔާ ބަލިކޮށްފި\nޔޫކްރެއިން އިރުމަތީ ބިންތައް ރަޝިއާއިން ވަނީ ހިފާފައި: ޔޫކްރެއިން


އެކެފަރަށް ބޯޓު އުރުމާއި، އެންދެރިމާގެ ބަލާފާސްކުރުމުގެ ކޯޓު އަމުރު - Mahfooz's Blog\nadmin 28/01/2018\tUncategorized اضف تعليق 1,028 ފަހަރު ކިޔާފައި\nރަސްމީ ލިޔުންތަކުގައި އުފަން ތާރީޚް ލިޔަން މިފެށުނީ ދާދި ފަހަކުންނެވެ. އެ އިންޤިލާބީ ބަދަލަށް އަދި ބައި ގަރުނު ނުވާނެއެވެ. އޭގެ ކުރިން އުފަން ތާރީޚު ބަލަނީ ބޮޑު ހާދިސާއެއް ހިނގައިދިޔަ ދުވަސްވަރާ ގުޅުވާފައެވެ. މިގޮތަށް އެންމެ ޢާންމުކޮށް ކިޔައި އުޅުނީ “އެކަފަރު” ބޯޓާ ގުޅުވައިގެންނެވެ. މިސާލަކަށް، “އަހަރެން އުފަންވީ އެކަފަރު ބޯޓު އުރުނު އަހަރުގެ ކުރީގެ އަހަރު” ފަދަ ގޮތްގޮތަށެވެ.\nއެކަފަރު ބޯޓަކީ ހުވަދު އަތޮޅު މާމުޓާ ކައިރީގައި އޮންނަ “އެކަފަރު” ކިޔާ ފަރަށް އުރުނު “އެމް.އެސް.ތާލަތާ” ކިޔާ ބޯޓެކެވެ. ދިވެހިންގެ މެދުގައި އެ ބޯޓު އެކަފަރު ބޯޓުގެ ނަމުން މަޝްހޫރުވީ އެ ބޯޓު އުރުނު ފަރާ ގުޅުވާފައެވެ. އެ ބޯޓު އުރުނީ4ޖުލައި 1948 ގައެވެ. އެދުވަސްވަރަކީ ރަސްމީ ލިޔުންތަކުގައި އުފަން ތާރީޚު ޖަހައި އުޅުނު ދުވަސްވަރަކަށް ނުވާތީ އުފަން ދުވަސް ފަދަ މުހިންމު ދުވަސްތައް ބަލަމުން ގެންދިޔައީ އެކަފަރު ބޯޓާ ގުޅުވައިގެންނެވެ. އެގޮތަށް ހިސާބު ޖެހުމުން މީހާގެ އުމުރު އަންދާޒާ ކޮށްލެވެއެވެ. އެގޮތް ކަމު ނުގޮސްގެން 1950 އާ 1960 ގެ ގިނަ މީހުންގެ އުފަން ދުވަހަކީ 1 ޖެނުއަރީ ކަމުގައި ރަސްމީ ލިޔުންތަކުގައި މިހާރު ވަނީ ކަނޑައަޅާފައެވެ.\n27 ޖެނުއަރީ 2018 ދުވަހުގެ ފަތިހުގެ ފުރަތަމަ ހާލާ ވާދަކޮށް ކުރި ހޯއްދެވީ ކުރިމިނަލް ކޯޓަށް އޭގެ އެއް ދުވަސްކުރިން ޢައްޔަނުކުރެވުނު ފަނޑިޔާރު އަލްއުސްތާޛް ޙުސައިން ޝަހީދެވެ. އެދުވަހުގެ އަލިވިލުނުއިރު އެ ފަނޑިޔާރު އޮތީ ބިސްމި ވިދާޅުވެ، އެކޯޓުގެ ކަރުދާހެއްގައި ދެލި ހިންގާލާފައެވެ. ކުރިމިނަލް ކޯޓުގެ ފަނޑިޔާރެއްގެ ގޮތުގައި ހުވާކޮށް މިޤައުމަށް ކުރެއްވި ފުރަތަމަ ޚިދުމަތަކަށްވީ މ.އެންދެރިމާގެ ބަލާފާސްކުރުމުގެ އަމުރު ނެރުއްވުމެވެ. އެ އަމުރު ހިފައިގެން ހަލުވި ހިނގުމުގައި ފުލުހުން އެންދެރިމާގެއަށް އައިއިރު އެތަނުގައި އަޅުގަނޑުވެސް ހުރީމެވެ. ބަލާފާސްކުރަން އައިސްތިބި ފުލުހުން ކަމަށް ބުނެ، ޚިދުމަތުގެ ކާޑު ދެއްކުމުން ކޯޓު އަމުރު އޮތްތޯ އަޅުގަނޑު ސުވާލުކުރީމެވެ. ފަޚުރުވެރި ހިނިތުންވުމަކާއެކު ފުލުހުންގެ ޓީމުގެ އިސް އޮފިސަރު ޖީބުން ނަގާ އެދިއްކޮށްލީ ކޯޓުގެ އަމުރެކެވެ.\nމި މައުޟޫޢުގައި އިތުރަށް ކުރިއަށް ދިއުމުގެ ކުރިން ސާފުވެފައި އޮންނަންޖެހޭ ދެތިން ނުކުތާއެއް އެބައޮތެވެ. ފުރަތަމަ ނުކުތާއަކީ މީހުންގެ ގޮވަތި ގެދޮރަކީ ހުރުމަތްތެރިވެގެންވާ ތަންތަންކަމާއި، އެތަނުގައި ދިރިއުޅޭ ބައެއްގެ ރުހުންނެތި، ނުވަތަ ކޯޓުގެ އަމުރަކުން ހުއްދަ ލިބިގެންމެނުވީ ހަމަ އެއްވެސް މީހަކު އެއިން ތަނަކަށް ވަދެގެން ނުވާނޭކަމަށް ޤާނޫނުއަސާސީގައި އޮންނަކަމެވެ. ދެވަނަ ނުކުތާއަކީ ޖިނާއީ މައްސަލައެއްގައި ކޯޓު އަމުރު ނެރުމާ ގުޅޭގޮތުން ޢަމަލުކުރާނޭ އުޞޫލުތައް ބަޔާންކުރަނީ ޖިނާއީ އިޖުރާއަތުގެ ޤާނޫނުގައިކަމާއި، ބަލާ ފާސްކުރަން ހުއްދަދޭ ތަނަކީ ނުވަތަ ތަންތަނަކީ ކޮބައިކަން ކޯޓުން ނެރޭ އަމުރުގައި ބަޔާންކޮށްފައި އޮންނަންވާނޭކަމަށް އެ ޤާނޫނުގެ 32 ވަނަ މާއްދާގެ (ހ) ގެ2ވަނަ ނަންބަރު ލާޒިމުކުރާކަމެވެ. މި ދެނުކުތާގެ އަލީގައި ކުރިއަށް ހިންގަވާށެވެ.\nމ.އެންދެރިމާގެ ބަލާފާސްކުރުމުގެ އަމުރުގައި، ބަލާފާސްކުރަން ހުއްދަދޭ ތަނެއްގެ ގޮތުގައި އޮތީ “މ.އެންދެރިމާގޭގައި ފާރިސް މައުމޫން އާއި ގުޅުންހުރި ތަންތަން” މިހެންނެވެ. އަޅުގަނޑު ހިތަށް ވަގުތުން ވަނީ އެކަފަރު ބޯޓުގެ ވާހަކައެވެ. ބަލާފާސްކުރަންޖެހޭ ތަނަކީ ކޮބައިކަން ކޯޓު އަމުރުގައި ބަޔާންކޮށްފައި އޮންނަންވާނޭކަމަށް ޤާނޫނުގައި ބަޔާންކުރާއިރު “ފާރިސް މައުމޫންއާ ގުޅުންހުރި ތަންތަން” ކަމަށް ބަޔާންކުރުމުން އެއީ އެކަފަރު ބޯޓު އުރުނު އަހަރުގެ ކުރީ އަހަރު އުފަންވުން ކަހަލަ ކަމެކެވެ. އެއީ ކޮން ތާރީޚެއްކަމެއް އެނގޭނޭ ގޮތެއް ނޯންނާނެއެވެ. ހަމަ އެ ބީދައިން، އެންދެރިމާގޭގައި ފާރިސް މައުމޫނާ ގުޅުންހުރީ ކޮންތަނެއްކަމެއްވެސް އެނގޭނޭ އިންސާނަކު ނުހުންނާނެއެވެ.\nމ.އެންދެރިމާގޭގެ ވެރިފަރާތަކީ ނަސްރީނާ އިބްރާހީމްއެވެ. އެގޭގައި ދިރިއުޅުއްވަނީ ކުރީގެ ރައީސް މައުމޫނު ޢަބްދުލްޤައްޔޫމްއާއި، އެމަނިކުފާނުގެ ޢާއިލާއެވެ. އެކި ފަންގިފިލާތަކުގައި އެ ޢާއިލާގެ އެކި ބޭފުޅުން ދިރިއުޅުއްވާއިރު، ފާރިސް މައުމޫން ދިރިއުޅުއްވަނީ މާ ދުރުގައި ހުންނަ އެހެން ގެއެއްގައެވެ. މ.އެންދެރިމާގޭގައި ފާރިސް މައުމޫނާ ގުޅުންހުރި ތަނެއް ނުހުންނާނޭކަމަށް އެގޭގައި ދިރިއުޅުއްވާ ބޭފުޅުން ފުލުހުންނަށް ސާފުކޮށްދެއްވިއެވެ. އެހެންނަމަވެސް، ފުލުހުންގެ ޓީމުގެ ވެރިޔާ ވަރަށް ސާބިތުކަމާއެކު އެންގެވީ ރައީސް މައުމޫނު ދިރިއުޅުއްވާ ކޮޓަރިކޮޅާ ފާރިސް މައުމޫނުއާ ގުޅުން އެބަހުރި ކަމަށާއި، އެ ކޮޓަރިކޮޅު ބަލާފާސްކުރަން ބޭނުންވާ ކަމަށެވެ. އެއީ ކިހިނެއް ޖެއްސެވި ހިސާބަކުން ކޮން ގޮތަކަށް ހޯއްދެވި ހޯއްދެވުމެއްތޯ ތަކުރާރުކޮށް ސުވާލުކުރުމުން ޖަވާބަކަށްވީ “އަޅުގަނޑު ދެން އެހެން މި ނިންމީ” ކަމުގައެވެ.\nޖިނާއީ މައްސަލައަކާ ގުޅިގެން ކޯޓުން ބަލާފާސްކުރުމުގެ އަމުރު ދޭއިރު، ބަލާފާސްކުރުމުގެ ހުއްދަދޭ ތަންތަން ކަނޑައެޅިގެން އަމުރުގައި ބަޔާންކޮށްފައި އޮންނަންޖެހެއެވެ. އެހެން ބުނަނީ ރައްޔިތުންގެ މަޖިލީހުން ފާސްކުރި ޖިނާއީ އިޖުރާއަތުގެ ޤާނޫނުގައެވެ. ޤާނޫނު އެހެން ކަނޑައެޅުމުން އެނޫން ގޮތަކަށް ކަނޑައެޅުމުގެ ބާރެއް ފަނޑިޔާރަކަށްވެސް ލިބިގެނެއް ނުވެއެވެ. ބަލާފާސްކުރަން ހުއްދަދޭ ތަންތަން ސާފުކޮށް އަމުރުގައި ބަޔާންކޮށްފައި ނެތި، ކޯޓު އަމުރު ހިފައިގެންދާ އޮފިސަރުގެ ހިތުލަފައަށް އެނިންމުން ނިންމަން ވެއްޖެނަމަ މައްސަލައާ ނުބެހޭ ބައެއްގެ ޒާތީ ދިރިއުޅުމަށް ހުރަސްއެޅި، ގޮވަތި ގެދޮރުގެ ޙުރުމަތް ކަނޑާލެވުމުގެ ފުރުޞަތު އޮންނާނެއެވެ. ޤާނޫނު ހިންގާފަރާތަށް އޮޅިގެން ކުށްވެރިޔަކު ދޫކޮށްލެވުނަސް، ކުށް ނުކުރާ މީހަކަށް އަދަބު ނުދީވޭތޯ ބެލުމަކީ ނަބަވީ އިރުޝާދެކެވެ. އަޅުގަނޑުމެން މާލޯބިކުރާ ހުޅަނގުގެ ޤާނޫނީ ނިޒާމުގެވެސް އަސާސީ ފަލްސަފާއެކެވެ. އެހެން އެކަން އޮތްއިރު، ކުރިމިނަލް ކޯޓުން އެ އަމުރު ނެރުއްވި ފަނޑިޔާރު އެއޮތީ އެ ހުރިހާ ފަލްސަފާއެއް މުގުރާލައި އަމިއްލަ ގޮތެއް ކުރިއަށް ނެރުއްވާފައެވެ. ކުރިމިނަލް ކޯޓުން އިއްޔެ ނެރުނު އަމުރުގައި އޮތް ކަށަވަރުނުވާ ޢިބާރާތެއްގެ ސަބަބުން މ.އެންދެރިމާގޭގައި ދިރިއުޅޭފަރާތްތަކުގެ ދަންވަރުގެ އަރާމު ނަގާލުމަކީ ކޮށްގެންވާނޭކަމެއް ނޫންކަން ބަލާފާސްކުރަން އައި ފުލުހުންވެސް ޤަބޫލުކުރާނެއެވެ.\nޝައްކެއްވެސް ނެތެވެ. ކުރިމިނަލް ކޯޓުން އިއްޔެ ކޯޓު އަމުރު ނެރުނު ފަނޑިޔާރު އެކަމަށް އަދި ނިކަން އައު ވާނެއެވެ. އާކޮޅުމަތީގައި ހުންނާނީ މުޅިން އެހެން ކަހަލަ ފޯރިއެކެވެ. ނިކަން ތަދުކޮށްލެވޭ ފަހަރުވެސް ދާނެއެވެ. ފަރިތަވީމާ ރަނގަޅުވާނެއެވެ. އެއީ އެކަހަލަ ކަމެކެވެ. ކުރިމިނަލް ކޯޓުން އެ އަމުރު ނެރުނު ފަނޑިޔާރަށް ކިތަންމެ ބަޔަކު ފާޑު ކިޔަސް އަޅުގަނޑު އެ ފަނޑިޔާރަށް ފާޑެއް ނުކިޔާނަމެވެ. އެއީ ޢިލްމީ ބޭފުޅެކެވެ. އެކެފަރަށް ބޯޓު އުރުނު ތާރީޚުގެ މިސާލުން ކިރޭނޭ އިތުރު ކޯޓު އަމުރުތައް އެ ފަނޑިޔާރު ނުނެރުއްވާނޭކަމަށް އަޅުގަނޑު މިހުރީ ޔަޤީންކޮށްގެންނެވެ.\nކުރިއަށް ރޭޕް ކުރެވުނު ކުއްޖާއަށް 100 އެތިފަހަރުން ޒިނޭގެ ޙައްދު\nފަހަތަށް ތިޔަ ވިދާޅުވެވުނީ ކަން އޮތްގޮތުގެ ދިމާ އިދިކޮޅެވެ.


ވިޔަފާރި ބަނދަރުން ދަންވަރު ގަޑީގައި ހިދުމަތް ދޭން ނަގާ ސާޗާޖު ކަނޑާލަނީ! | Sangu News\nވިޔަފާރި ބަނދަރުން ދަންވަރު ގަޑީގައި ހިދުމަތް ދޭން ނަގާ ސާޗާޖު ކަނޑާލަނީ!\n5 ސެޕްޓެމްބަރ 2020 - 16:29\nމޯލްޑިވްސް ޕޯޓްސް ލިމިޓެޑް (އެމްޕީއެލް) ގެ ހިދުމަތްތައް/ ފޮޓޯ: އެމްޕީއެލް\nމޯލްޑިވްސް ޕޯޓްސް ލިމިޓެޑް (އެމްޕީއެލް) އިން މާލޭގެ ވިޔަފާރި ބަނދަރުން ދަންވަރު ގަޑީގައި ހިދުމަތް ދޭން، ނަގަމުން ގެންދާ 30 އިންސައްތަ ޗާޖު ކަނޑާލުމަށް އެ ކުންފުނިން ނިންމައިފިއެވެ.\nއެމްޕީއެލްއިން އާއްމުކޮށްފައިވާ އިއުލާނެއްގައި ބުނެފައިވަނީ ކުންފުނިން ރޭގަނޑު ފޯރުކޮށްދޭ ހިދުމަތްތަކުގެ ތެރެއިން 23:30 އިން ހެނދުނު 7:30 އަށް ނަގަމުން ދިޔަ 30 އިންސައްތައިގެ ޗާޖު މި މަހުގެ 13 ވަނަ ދުވަހުން ފެށިގެން ކަނޑާލަން ނިންމާފައިވާ ކަމަށެވެ. އަދި މި ކުންފުނީގެ ބެލުމުގެ ދަށުގައިވާ ބަނދަރު ތަކުން ނަގާ ހޭންޑްލިން އަދި ވޯފޭޖް ޗާޖުތައް އެ މުއްދަތުން ފެށިގެން ބަދަލު ގެންނާނެ ކަމަށް ވެސް އެމްޕީއެލްއިން ވަނީ ބުނެފައެވެ.\nއެމްޕީއެލްއިން މިގޮތަށް ނިންމާފައިވަނީ، ކުންފުނިން ސާޗާޖު ނަގާތީކަމަށް ބުނެ އެޖެންޓުންތައް އިތުރު ފީތަކެއް ނަގަމުންދާތީ އެވެ. މި ބަދަލާއި އެކު އެކި ނަންނަމުގައި ނަގާ ފީތަކަށް ނިމުމެއް ވެސް އަންނާނެ ކަމަށް އެމްޕީއެލްއިން ވަނީ ބުނެފައެވެ.\nNotice of tariff changehttps://t.co/IYtCEXUK6i\n— Maldives Ports Limited (@Portmv) September 4, 2020\nއެމްޕީއެލް ސަރަހައްދަކީ ކާރުބާރުބޮޑު ސަރަހައްދެއް ކަމަށްވާއިރު ރާއްޖެއަށް އެތެރެ ކުރެވޭ މުދަލުގެ 90 އިންސައްތައެއްހާ މުދާ ރާއްޖެއަށް ގެންނަނީ ކަނޑުމަގުންނެވެ. އަދި އެ މުދަލުގެ ތެރެއިން ގިނަ މުދާތައް ގެންނަނީ ކޮންޓެއިނަރުތަކުގައެވެ. އެމްޕީއެލްއިން ބުނެފައިވަނީ ހުރިހާ މުދަލެއް ވެސް އެމްޕީއެލްގެ ޕޯޓު ސަރަހައްދަށް ގެންނައިރު، އެތަނުން ކޮންޓެއިނަރުތައް ގެނެރަލް ގުޑްސްގެ ގޮތުގައި ބޭލުމަށްފަހު ދެން ކްލިއާ ކުރުމުގެ މަސައްކަތް ފެށޭ ކަމަށެވެ. އަދި ގިނަ އަދަދެއްގެ މުދާތައް އެއްގަމަށް އެތެރެ ވާއިރު، ކޮންޓެއިނާތައް ލޮރީތަކަށް ބަރުކޮށް މާލޭގެ ގުދަންތައް ނުވަތަ ފިހާރަތަކަށް ގެންދެވޭ ކަމަށް ކުންފުނިން ވަނީ ބުނެފައެވެ.\nމާލޭ ކޮމާޝަލް ހާބަރު ސަރަހައްދުން ލޮރީތަކުގަ ނިކުންނަން ޖެހޭއިރު، އެ ސަރަހައްދު ތޮއްޖެހި ކާރުބާރުބޮޑުވުމުގެ ސަބަބުން ދަތިތަކެއް އަންނަ ކަން މީގެ ކުރިން ވެސް އެމްޕީއެލްއިން ވަނީ ފާހަގަކޮށްފައެވެ. އެ މައްސަލައަށް އެމްޕީއެލްގެ މެނޭޖިން ޑިރެކްޓަރު ޝާހިދު އަލީ ވިދާޅުވީ ޕޯޓު ހުންނަ ސަރަހައްދުގައި، މަސް މާރުކޭޓާއި، ލޯކަލް މާރުކޭޓާއި އަދި ވިޔަފާރި އެކި ފިހާރަތަކުގެ އިތުރުން މާލެއަށް އަންނަ ބޯޓު ފަހަރުތަކުން މުދާ ބާލާނެ ގޮތެއް ވެސް ނޯންނަ ކަމަށެވެ. މަގު ވެސް ކުޑަވުމުގެ ސަބަބުން ޓްރެފިކް ޖޭމްވުމަކީ ވެސް ދިމާވާ ދަތިތަކެއްގެ ގޮތުގައި ޝާހިދު ވިދާޅުވިއެވެ. އަދި ވިދާޅުވީ އެންމެ ބޮޑު ދައްޗެއްގެ ގޮތުގައި ދިމާވަނީ، މުދާ ބާލާތަން ކުޑަވެފައި އަދި ޕޯޓުން ގިނަ އަދަދެއްގެ މުދާ މާލޭގެ މަގުތަކަށް ނިކުންނަން ޖެހޭ މައްސަލަ ކަމަށެވެ.\nމުޅި ރާއްޖެއަށް ވެސް އަދި މާލެއަށް ވެސް ދިމާވާ އެންމެ ބޮޑު އެއް ދައްޗަކީ އެއީ، ލޯކަލް ހާބަރުތަކަށް ދިމާވާ ކޮންޖެޝަންސްކަމަށާއި މިހާރު މިދިމާ މައްސަލަތައް ނުނިކުންނާނެ ވަރުގެ ލޯކަލް ޕޯޓެއްކަމަށް އެމްޕީއެލްއިން ބުނެއެވެ.\nވިޔަފާރި ބަނދަރު, މުދާތައް ބޭލުން, ޑެމަރޭޖް ފީ, ެއެމްޕީއެލް


SunOnline: Hambantota ebbasvumaa beheygothun alun mashvaraa kuraanan: Gotabaya\nހަމްބަންތޮޓަ އެއްބަސްވުމާ ބެހޭގޮތުން އަލުން މަޝްވަރާކުރާނަން: ގޯޓާބަޔަ\nރުގިއްޔާ މުހައްމަދު މޫސާ 27 Nov 2019, 17:50\nސްރީލަންކާގެ ރައީސް ގޯޓާބަޔަ ރާޖަޕަކްސަ --\nކޮލަމްބޯ (ނޮވެމްބަރު 27): ސްރީލަންކާގެ ދެކުނުގައި އޮންނަ ހަމްބަންތޮޓަ ޑިސްޓްރިކްޓުގެ ބަނދަރު 99 އަހަރަށް ޗައިނާއަށް ކުއްޔަށްދޭން ހެދި އެއްބަސްވުމާ ބެހޭ ގޮތުން އަލުން މަޝްވަރާކުރާނެކަމަށް އެގައުމުގެ ރައީސް ގޯޓާބަޔަ ރާޖަޕަކްސަ ވިދާޅުވެއްޖެއެވެ.\nމިދިޔަ ހަފްތާގައި ލަންކާގެ ރައީސް ކަމަށް އިސްވެވަޑައިގެންނެވި ގޯޓާބަޔަ ވިދާޅުވި ގޮތުގައި ކުރީގެ ސަރުކާރުން 2017 ވަނަ އަހަރު ހަމްބަންތޮޓަ ބަނދަރުގެ ކޮންޓްރޯލް ޗައިނާއަށް ދިނުމަކީ ގޯހެކެވެ. އަދި އެ ބަނދަރު ޗައިނާއަށް ދިނުމާ މެދު ގައުމުގެ ރައްޔިތުން ހިތްހަމަނުޖެހޭތީ، ހަމްބަންތޮޓަ އެއްބަސްވުމާ ބެހޭ ގޮތުން އަލުން މަޝްވަރާކުރުމަށް އެދޭނެކަމަށް ރައީސް ވިދާޅުވިއެވެ.\n"އިގުތިސާދީ ގޮތުންނާއި ސްޓްރެޓީޖިކް ގޮތުން މުހިއްމު އެ ބަނދަރު [ޗައިނާއަށް] ދިނުމަކީ ރަނގަޅު ގޮތެއްނޫން. އަޅުގަނޑުމެން އަލުން މަޝްވަރާކުރަން ޖހޭ،" ގޯޓާބަޔަ ވިދާޅުވިއެވެ.\nލަންކާއިން ހަމްބަންތޮޓަ ބަނދަރު ޗައިނާއަށް ކުއްޔަށް ދޭން ނިންމީ، އެ ބަނދަރު އަޅަން ޗައިނާއިން ދިން ލޯނު އަނބުރާ ދެއްކެން ނެތުމުންނެވެ. ލަންކާއިން އެ ލޯނު ނެގީ ކުރީގެ ރައީސް އަދި މިހާރުގެ ބޮޑުވަޒީރު މަހިންދަ ރާޖަޕަކްސަގެ ވެރިކަމުގައެވެ.\nމީގެ އިތުރުން ގޯޓާބަޔަ ވަނީ ލަންކާއިން ދުނިޔޭގެ ބާރުތަކުގެ މެދަށް ވަންނަން ބޭނުން ނުވާކަމަށާއި، ލަންކާއިން ވަކި ފަރާތަކަށް ނުޖެހި ހުރިހާ ގައުމަކާއެކުވެސް ގުޅިގެން މަސައްކަތް ކުރަން ބޭނުންވާކަމަށް ވިދާޅުވެފައެވެ.


ގޮހޮރު ފާރާއި ގޭހުގެ މައްސަލަތަކުގެ މުޖައްރިބު ފަރުވާ، ކެބެޖް ޖޫސް – Dhen.mv\nގޮހޮރު ފާރާއި ގޭހުގެ މައްސަލަތަކުގެ މުޖައްރިބު ފަރުވާ، ކެބެޖް ޖޫސް\nMay 8, 2020 - 10:47 pm\nގޮހޮރުގައި ފާރުހެދުން އަދި ބަނޑުގައި ވައި ހެދުމުގެ މައްސަލައަކީ އަޅުގަނޑުމެން ދިވެހިންގެ މެދުގައި ވަރަށް އާންމު ކަމެކެވެ. މިކަމަށް ރަނގަޅު ފަރުވާ އެއް ނުލިބި ގޮހޮރުގެ ކެންސަރަށް ވެސް ބަދަލުވެފައި އެބަހުއްޓެވެ.\nއާންމު ގޮތެއްގައި ވައިގެ މައްސަލަތަކަށް ޑޮކްޓަރުން ދޭ ބޭހަކީ ކޮންމެ ދުވަހަކު ތިން އިރު ކެއުމުގެ ކުރިން އަދި ފަހުންވެސް ކާން ޖެހޭ ބޭސް ކަމަށްވުމާއެކު ގަވާއިދުން މިކަން އޮންނަނީ ނުކުރެވިފައެވެ. އަދި ބައެއް މީހުންނަކީ ޑޮކްޓަރުން ދޭ ބޭސް ގަވާއިދުން ކާން ބޭނުންވާ މީހުނެއް ވެސް ނޫނެވެ. އެހެން ކަމުން މިކަމަށް ގޭތެރެއިން ހޯދިދާނެ ފަރުވާއަކީ ބޮޑު ތަސައްލީއެކެވެ.\nކެބެޖަކީ ގޮހޮރު ފާރަށް ބޭނުން ކުރަން އެންމެ ރަނގަޅު ގުދުރަތީ ފަރުވާ އެވެ. އެންޓިބައޮޓިކްސް ތަޢާރަފް ވުމުގެ ކުރިން، އެތައް އަހަރެއް ވަންދެން ބަލިމީހުނަށް ފަރުވާ ކުރުމަށް ޑޮކްޓަރުން ކެބެޖް ބޭނުން ކޮށްފައިވެއެވެ. ބަނޑުގައި އުފެދޭ އެންމެ އާންމު އިންފެކްޝަންކަމަށްވާ އެޗްޕައިލޮރީ އިން ރައްކާތެރިކޮށް، ބަނޑުގައި ފާރު ހެދުން ހުއްޓުވުމަށް އެހީތެރި ވެދެނީ، ކެބެޖްގައި ގިނަ އަދަދަކަށް އެކުލެވިގެންވާ ވިޓަމިން ސީ އަދި އެންޓި އޮކްސިޑެންޓެވެ.\nކެބެޖް ޖޫހުން ބަނޑުގައި އުފެދޭ ވައިގެ މައްސަލަ ރަނގަޅުކޮށް، ގޮހޮރު ފާރު ފަސޭހަ ކުރުމަށް އެހެން އެއްވެސް ބޭހަކަށް ވުރެ އަވަހަށް ނަތީޖާ ދައްކާ ކަމަށް ޚުދު ޑޮކްޓަރުންގެ ދިރާސާތަކުން ވަނީ ދައްކާފައެވެ. އެގޮތުން ގޮހޮރުގައި ފާރުހެދިފައިވާ 13 މީހަކަށް، އެއް ލިޓަރު ކެބެޖް ޖޫސް މުޅި ދުވަހުގެ އެކި ގަޑިތަކަށް ބަހާލައިގެން ދެވުނެވެ. 10-7 ދުވަސް ތެރޭގައި ގޮހޮރު ފާރު ރަނގަޅުވަމުން ދިޔަކަން ވަނީ ފާހަގަ ކުރެވިފައެވެ. އަނެއް ދިރާސާއެއްގައި މިގޮތަށް ގޮހޮރު ފާރު ހުރި 100 މީހުނަށް ކެބެޖް ޖޫސް ދިނެވެ. ހަފްތާއެއްގެ ތެރޭގައި 81 އިންސައްތަ މީހުންނަށް ގޮހޮރު ފާރުގެ އުނދަގުލުން ލުއިކަން ލިބުނެވެ.\nއެހެންކަމުން މިއީ އަޖުމަ ބަލާލުން ރަގަޅު ޖޫހެކެވެ. ކެބެޖް ޖޫހަކީ ރަހައާ އެއްވަރަށް ވަސް ވެސް ނުބައި އެއްޗެކެވެ. ނަމަވެސް ހިތި ބޭސް ބޮއިގެން ވެސް ބޮޑެތިބަލިތައް ފަސޭހާ ވާނެކަމަށް ބަލައިގެން މިކަން ތަޖުރިބާ ކޮށްލަން ހިނގާށެވެ.\nބޮޑު ކެބެޖެއް ފަސް ބަޔަށް ބައި ކޮށްލުމަށްފަހު، އެއްބައި ކުދިކޮށް ކޮށައި، އެއްތަށި ފެން އަޅައިގެން މިކްސަރުން ގިރާލާށެވެ. ރީތިކޮށް ފުރާނާލުމަށް ފަހު އެއް ލިޓަރ ހުންނަވަރުގެ ފުޅި އަކަށް އެޅުމަށް ފަހު ބާކީ ބަޔަށް ފެން އަޅާ ފުރާލުމަށް ފަހު، ދުވާލުގެ އެކި ގަޑިތަކުގައި ބޮމުން ގެންދާށެވެ. ކޮންމެހެން ބޯން ބޭނުންވާ ގަޑިތަކަކީ، ހެނދުނު ހުސް ގޮހޮރާ އަދި ކެއުމުގެ ކުރިންނެވެ.ރަމަޟާންމަހު ރޭގަނޑުގެ ގަޑިތަކަށް ބަދަލު ކޮށްލާށެވެ. ﷲގެ ރަޙްމަތުން 10 ދުވަސްތެރޭގައި ތަފާތު ފެންނާނެއެވެ.


Badhalu nuvi aadha: Kuni vashigan'du hutta ves, hus thattaai dhalhufulhi ethan mithanah! - vNews.mv\nބްރިޖް ވިއުއިން ޕްލެޓްފޯމްގެ ބިއްދޮށް --- ފޮޓޯ: ވީނިއުސް\nބަދަލު ނުވި އާދަ: ކުނިވަށިގަނޑު ހުއްޓާވެސް ހުސްތަށްޓާއި ދަޅުފުޅި އެތަންމިތަނަށް!\nޒިދާން މުޙައްމަދު 23 April 2022, 10:50\nބުނެބުނެ ވެސް ނޭހި އަޑެކެވެ. ކިޔާކިޔާ ކަރުން ލޭރަހަލީ އިރުވެސް ކަންފަތަށް ނުވަތް އަޑެކެވެ. ގެންގުޅޭ ފޯނާއި ލާ އަންނައުނު ފަހުގެ ވިޔަސް، ސިކުނޑިތަކުގައިި ހުރީ ކަމުގެ ނުރައްކާ ނޭނގި ތިބެ ގޮނޑުދޮށާއި މޫދަށް ކުނިއެޅި ޒަމާނުގެ ވިސްނުމެވެ.\nބޮއި ނިމުމުން ދަޅު ނޫނީ ފުޅި މަގުމައްޗަށާއި މޫދަށް އެއްލައިނުލާށޭ، ޑަސްޓްބިނަށް އަޅާށޭ އެތައް ފަހަރަކު އެތަށް ތަނެއްގައި އެތަށް ގޮތަކަށް ކަމުގެ މާހިރުން ބުނެއުޅެއެވެ. އެކަމަކު ވެސް ހަމަ ކަށީގައި ހިފާފައި ހުރި ކަމެއް ވީމަ ކަންނޭނގެއެވެ. ގިނަ ބަޔަކު އަދިވެސް ގެންގުޅެނީ އެ އާދައެވެ. ކަށިގައި ހިފާފައި ހުންނަ ކަންކަން ބަދަލުނުކުރެވޭނެއޭ މީހުން ބުނެއެވެ. އެކަމަކު އެއީ ދޮގެކެވެ. ބަދަލުކުރަން އުޅެފި ނަމަ ވާނެއެވެ.\nމަގުމަތީގައި ދަޅު ބޮމުން ހިނގާފައިދާ މީހާ، ދަޅު ހުސްވުމުން އެ އެއްލާލަނީ މަގުމައްޗަށެވެ. ގިނައީ ހަމަ މި ގޮތަށް ޑަސްޓްބިން ކައިރީގައި ހުރެމެ ޑަސްޓްބިނަށް ނުލާ ހުރި ތަނަކަށް އެއްލާލާ ފަހަރެވެ. އެހެން ނޫން ނަމަ މާލޭގައި ބުރިޖު ބަލަން ހުރި ޕްލެޓްފޯމުގައި އެތަންމިތަނަށް އުކާފައި ހުރި ކޮފީތަށްޓާއި ދަޅުފުޅި ނުފެނުނީހެވެ. ބުރިޖު ބަލަން ހުރި ޕްލެޓްފޯމުން މަދު ފިޔަވަޅެއް އަޅާލުމުން އެ ހުރީ ކުނިވަށިގަނޑެވެ. މަގުމަތީގައި އުޅޭއިރު ޑަސްޓްބިން ފެންނަން ނެތިއްޔާ ފެންނަންދެން އަތުގައި ހުސްދަޅު ބާއްވާލުން މާ ބޮޑު ކަމަކަށް ނުވާނެއެވެ. ފުރަ މާލޭފައި އެތައް ތާކު ޑަސްޓްބިން އެބަ ހުއްޓެވެ. ޑަސްޓްބިން ނުފެނިގެން މާ ގިނަ އިރު އުޅޭކަށް ނުޖެހޭއެވެ.\nބްރިޖް ވިއުއިން ޕްލެޓްފޯމް --- ފޮޓޯ: ވީނިއުސް\nދެން އަނެއްކާ އަނެއް ވާހަކައެވެ. ކަނޑުމަތީގައި ހެއްޔެވެ؟ ފެރީ ނޫނީ ބޯޓެއްގައި ހެއްޔެވެ؟ އެހެން ވިޔަސް އެއީ މޫދަށް ހުސްދަޅު ކޮތަޅު އުކަން އޮތް އުޒުރެއް ނޫނެވެ. ރަށަށް ލެފުމުން އަޅާނެ ޑަސްޓްބިން ފެންނާނެއެވެ. ޑަސްޓްބިނަކަށް ތިޔަ ބޯލާ ދަޅާއިފުޅި އެއްލާލުމަކީ މާ ބޮޑު ކަމެއް ނޫނެވެ. ދުނިޔޭގެ 71 އިންސައްތައަކީ ކަނޑެވެ. އަދި ދުނިޔޭގެ ގައުމުތަކުގެ އެެވްރެޖު އާމްދަނީގެ 60 އިންސައްތަ ހިއްސާކުރަނީވެސް ކަނޑުން ލިބޭ ނިއުމަތްތަކެވެ. އަޅުގަނޑުމެންގެ ދިރިއުޅުމުގެ ބައެއްކަމުގައި ކަނޑުވީ ހިނދު އެތަންތަނަށް ފަރުވާ ބެހެއްޓުމަކީ ކޮންމެ މީހެއްގެ ބޮލުގައި އެޅިފައިވާ ވަރަށްވެސް ބޮޑު މަސްއޫލިއްޔަތެެއްކަން ކަށަވަރެވެ.\nކަނޑަށް ލިބެމުންދާ ގެއްލުންތަކާއި އިންސާނީ އަމަލުތަކުގެ ސަބަބުން ކަނޑަށް ލިބެމުންދާ ގެއްލުންތަށް އެންމެ ގާތުން ފެންނާނެ އެއްބަޔަކީ ފެތުންތެރިންނާއި ޑައިވަރުންނެވެ. އެގޮތުން ކަނޑަށް ލިބެމުންދާ ގެއްލުންތަށް އެ ފަރާތްތަކުގެ ވާހަކަ ރެޔާއި ދުވާލު އެފަރާތްތަކުން ދަނީ ދައްކަމުންނެވެ. އަޑު އަހަން ކިއެއް ހެއްޔެވެ؟ ކަނޑުގެ ދިރުންތައް ވެސް އަހަރެމެންގެ ދިރިއުޅުމަށާއި އެކޯސިސްޓަމް އަށް ނުހަނު މުހިންމެވެ.\nމުޅި ތަނަށް ކުނި އަޅައި، މީހުންނަށް އުދަގޫވެ އަދި ބަލިތައް ފެތުރެން މަގުފަހިވެ، މުޅިތަނުގައި ނުބައިވަސް ދުވާނެފަދަ އަމަލުތައް ކުރާއިރު ހަގީގަތުގައި ވެސް ވިސްނާލަން އެބަޖެހެއެވެ.\nޖެހުނު ކޮންމެ ތާކަށް ކުނި އެޅުމުގެ ބަދަލުގައި އެކަމަށް ޚާއްސަ ތަންތަނަޅަށް ކުނި އެޅުމުގެ އާދަ ހަރުލައްވަން އެބަޖެހެއެވެ. އާންމުތަންތަނަށާއި މަގުމައްޗަށާއި މޫދަށް ކުނި ނާޅާ ސާފު ރީތި ރާއްޖެ އެއްގެ ގޮތުގައި މިތަން ބާއްވަން ހިނގާށެވެ. އެކަމަށް ބޭނުންވާނީ ހަމަ ކުޑަ ހިތްވަރެކެވެ.


ފިރިމީހާ އަނބިމީހާއަށް ޚަރަދުނުކުރާ ނަމަ އެއްދާންކުރުމުން ދުރުހެލިވެވިދާނެތޯ؟ – shafiu.mv\nފިރިމީހާ އަނބިމީހާއަށް ޚަރަދުނުކުރާ ނަމަ އެއްދާންކުރުމުން ދުރުހެލިވެވިދާނެތޯ؟\nMay 20, 2020 މުޙައްމަދު ޝާފިޢު\nކައިވެންޏަށްފަހު، ފިރިމީހާ އަނބިމީހާއަށް ޚަރަދުކުރުމަކީ ފިރިމީހާ އަދާކުރަންޖެހޭ އަނބިމީހާގެ ޙައްޤެކެވެ. އެއީ ފިރިމީހާގެ ވާޖިބެކެވެ. އެކަން ނުކޮށްފިނަމަ ފިރިމީހާ ފާފަވެރިވާނެއެވެ. ފިރިމީހާ އަނބިމީހާގެ މައްޗަށް ވާ ޤައްވާމެއް (ބެލެހެއްޓުމުގެ ބާރު ލިބިގެންވާ މީހެއް) ކަމުގައި ވެފައިވާ އެއްސަބަބަކީވެސް އޭނާ އޭނާގެ ފައިސާއިން އަނބިމީހާގެ މައްޗަށް ހޭދަކުރުމެވެ.\nﷲ ތަޢާލާ ވަޙީކުރައްވާފައިވެއެވެ. (الرِّجَالُ قَوَّامُونَ عَلَى النِّسَاءِ بِمَا فَضَّلَ اللَّهُ بَعْضَهُمْ عَلَى بَعْضٍ وَبِمَا أَنْفَقُوا مِنْ أَمْوَالِهِمْ) النساء/ 34 މާނައީ: “ފިރިހެނުންނަކީ އަންހެނުން ބަލައި ތަރުބިއްޔަތު ކުރުމުގެ ޙައްޤާއި ބާރު ލިބިގެންވާބައެކެވެ. އެދެބައިމީހުން އެއްބަޔަކު އަނެއް ބައެއްގެ މައްޗަށް ﷲ މާތް ކުރައްވާ އިތުރު ކުރައްވާފައިވާ ކަމަށްޓަކައެވެ. އަދި ފިރިހެނުން އެބައިމީހުންގެ މުދަލުން ހޭދަކުރާކަމަށްޓަކައެވެ.”\nއަދިވެސް ﷲ ތަޢާލާ ވަޙީކުރައްވާފައިވެއެވެ.\n( لِيُنْفِقْ ذُو سَعَةٍ مِنْ سَعَتِهِ وَمَنْ قُدِرَ عَلَيْهِ رِزْقُهُ فَلْيُنْفِقْ مِمَّا آتَاهُ اللَّهُ لَا يُكَلِّفُ اللَّهُ نَفْسًا إِلَّا مَا آتَاهَا سَيَجْعَلُ اللَّـهُ بَعْدَ عُسْرٍ يُسْرًا) الطلاق/7 . މާނައީ: “ތަނަވަސްކަމުގެ ވެރިޔާ، އޭނާގެ ތަނަވަސްކަންހުރި މިންވަރަކުން ހޭދަކުރާށެވެ. އަދި އެމީހެއްގެ ރިޒުޤު ދަތިވެގެންވާ މީހާ، ފަހެ، އެމީހާއަށް ﷲ ދެއްވި އެއްޗަކުން ހޭދަކުރާހުށިކަމެވެ. އެއްވެސް ނަފްސަކަށް، އެ ނަފްސަކަށް ދެއްވާފައިވާ އެއްޗެއްގެ މިންވަރުން މެނުވީ، ﷲ ތަކުލީފެއް ނުޖައްސަވަތެވެ. ދަތިކަމަކަށްފަހު، ފަސޭހަކަމެއް، ﷲ ލައްވާނެއެވެ.”\nعَنْ مُعَاوِيَةَ الْقُشَيْرِيِّ رَضِيَ اللَّهُ عَنْهُ قَالَ : قُلْتُ : يَا رَسُولَ اللَّهِ مَا حَقُّ زَوْجَةِ أَحَدِنَا عَلَيْهِ ؟ قَالَ : ( أَنْ تُطْعِمَهَا إِذَا طَعِمْتَ ، وَتَكْسُوَهَا إِذَا اكْتَسَيْتَ ، وَلَا تَضْرِبْ الْوَجْهَ ، وَلَا تُقَبِّحْ ، وَلَا تَهْجُرْ إِلَّا فِي الْبَيْتِ) رواه أبو داود ( 2142 ) ، وابن ماجه ( 1850 ) ، وصححه الألباني في ” صحيح أبي داود “. މުޢާވިޔާ އަލް ޤުޝައިރީ ރަޟިޔަﷲ ޢަންހުގެ ކިބައިން ރިވާވެގެން ވެއެވެ. އަހަރެން ބުނީމެވެ. “އޭ ﷲ ގެ ރަސޫލާއެވެ! އަހަރެމެންގެ މައްޗަށް ވާ އަނބިމީހާގެ ޙައްޤަކީ ކޮބައިތޯއެވެ؟” ޙަދީޘްކުރެއްވިއެވެ. “ތިބާ ކައިގެން ހުރިއްޔާ އޭނާއަށް ކާންދިނުމާއި، ތިބާ އުނުފޭރާން ލައިގެން ހުރިއްޔާ އޭނާއަށް އުނުފޭރާން ދިނުމާއި، އޭނާގެ މޫނުގައި ނުޖެހުމާއި، އަދި އޭނާއާ ދިމާލަށް ހަޑިހުތުރު ބަސް ނުބުނުމާއި ގޭތެރޭގައި ނޫންގޮތަކަށް އޭނާއާ ގުޅުން ކަނޑާނުލުމެވެ.”\nފިރިމީހާ އަނބިމީހާގެ މައްޗަށް ޚަރަދުނުކުރާނަމަ، އަނބިމީހާއަށް އޭނާއާ ވަކިވުން ނުވަތަ އެކަމަށް ކެތްތެރިވެގެން ހުރުން، މި ދެގޮތުން ކުރެ ގޮތެއް އިޚްތިޔާރު ކުރެވިދާނެއެވެ.\nފިރިމީހާ ޚަރަދު ނުކުރަނީ އޭނާގެ ދަހިވެތިކަމުން، ނުވަތަ މުށްބާރުކަމުން، ނުވަތަ އަތްމަތި ދަތިކަމުން ކަމުގައިވިޔަސް ނުވަތަ އެހެން ސަބަބަކާ ހެދި ކަމުގައިވިޔަސް، އަނބިމީހާ، ކެތްތެރިވެގެން ހުންނަން އިޚްތިޔާރުކުރި ނަމަވެސް، ފިރިމީހާ ޚަރަދު ނުކުރާނަމަ، ފިރިމީހާއަށް އެއްދާންކޮށްދިނުން އަނބިމީހާގެ މައްޗަށް ލާޒިމެއް ނުވާނެއެވެ. އެހެނީ ޢިލްމުވެރިން ވިދާޅުވާގޮތުގައި ޚަރަދަކީ އެއީ އަރާމު ލިބިގަތުމުގެ ބަދަލުގައި ދޭ އެއްޗެކެވެ. އެ ބަދަލު ނުދޭނަމަ އަރާމު ލިއްބައިދިނުން އަނބިމީހާއަށް ހުއްޓާލެވިދާނެއެވެ. (ބައްލަވާ ” المهذب في فقه الإمام الشافعي ” (3 / 155) )\nއެކަމަކު ދިރިއުޅުމުގައި ދިމާވާ ކަމެއްގެ ސަބަބުން ޚަރަދު ނުކުރެވޭ ކޮންމެ ޙާލަތަކީ އެއްދާންކުރުމުން އެއްކިބާވާ ޙާލަތަކަށް ހެދުން ރަނގަޅެއް ނޫނެވެ. މިކަމުގައި ފިރިމީހާގެ ޙާލަތަށް ބަލަންޖެހޭނެއެވެ.\nޚުލާސާއަކީ، ފިރިމީހާ އަނބިމީހާގެ މައްޗަށް ޚަރަދު ނުކުރާނަމަ، އެއްދާންކުރުމުން އެއްކިބާވެވިދާނެއެވެ. ނުވަތަ ވަރިއަށްވެސް އެދެވިދާނެއެވެ. ނުވަތަ ކެތްތެރިވެގެން ހުރުމުގެ އިޚްތިޔާރުވެސް އަނބިމީހާއަށް ލިބިގެންވެއެވެ.\nމަރްޖިޢު : https://islamqa.info/ar/145722


އަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ މެންބަރުން އިޤްރާރުގައި ސޮއި ކުރުމުގެ ރަސްމިއްޔާތު ބާއްވައިފި - R. Fainu Council\nއަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ މެންބަރުން އިޤްރާރުގައި ސޮއި ކުރުމުގެ ރަސްމިއްޔާތު ބާއްވައިފި\nފައިނު ކައުންސިލް އިދާރާ 8:09 PM ޚަބަރު, އަންހެނުންކޮމެޓީ\nރ. ފައިނު އަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ2ވަނަ ދަޢުރަށް އިންތިޚާބުވެފައިވާ މެންބަރުން އިޤްރާރުގައި ސޮއި ކުރުމުގެ ރަސްމިއްޔާތު ބާއްވައިފިއެވެ. 27 ފެބްރުއަރީ 2018 ވީ އަންގާރަ ދުވަހު ބޭއްވުނު މިރަސްމިއްޔާތުގައި ގިނަ ޢަދަދެއްގެ ބޭފުޅުން ބައިވެރިވެލެއްވިއެވެ.\nކީރިތި ޤުރުއާނުގެ ބަރަކާތުން މިރަސްމިއްޔާތު ފައްޓަވައިދެއްވީ ފައިނު ސްކޫލްގެ ދަރިވަރު އާމިނަތު ނޫރާ އިބްރާހީމްއެވެ. އެއަށްފަހު ޖަލްސާ ކުރިޔަށްދާނެގޮތާ ޖަލްސާގެ ތަޢާރަފެއް އ. ޑިރެކްޓަރ އިބްރާހީމް ޙުސައިން ދެއްވިއެވެ. އިބްރާހީމް ޙުސައިންގެ ވާހަކަފުޅުގައި އަންހެނުންގެ ތަރައްޤީއަށް މަސައްކަތް ކުރާ ކޮމެޓީއެއް އޮތުމުގެ މުހިންމުކަމާށާއި ކޮމެޓީގެ އިންތިޚާބުގެ ކަންކަން ދިޔަގޮތާއި ކޮމެޓީގެ ޤާނޫނީ ބާރުތަކުގެ މައްޗަށް އަލިއަޅުވާލެއްވިއެވެ. އަދި ކޮމެޓީގެ އިންތިޚާބުގެ ކަންކަމުގައާއި މިރަސްމިއްޔާތަށް އިންތިޒާމްތައް ކުރުމުގައި ރަށުގައިހުރި މުއައްސަސާތަކުގެ އިސްވެރިންނާއި މުވައްޒަފުން ދެއްވާފައިވާ އެހީތެރިކަމާއި އެއްބާރުލެއްވުން ފާހަގަ ކުރައްވާ އެފަރާތްތަކަށް ކައުންސިލްގެ ނަމުގައި ޝުކުރު ޢަދާ ކުރެއްވިއެވެ.\nއެއަށްފަހު ދެން އޮތީ، ކޮމެޓީއަށް އިންތިޚާބުވެފައިވާ މެންބަރުން އެބޭފުޅުންގެ އިޤްރާރުގައި ސޮއި ކުރުމެވެ. އަދި އެއަށްފަހު ދެންއޮތީ، ކައުންސިލްތައް އުފެދުނުފަހުން އިންތިޚާބުވި އަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ ފުރަތަމަ ދަޢުރުގެ މެންބަރުން އެމެންބަރުންގެ ދަޢުރުގައި ރަށާއި ރަށުގެ ރައްޔިތުންނާއި ކައުންސިލަށް ކޮށްދެއްވާފައިވާ ޚިދުމަތުގެ އަގުވަޒަން ކުރުމުގެ ގޮތުން ހަނދާނީ ލިޔުން އެރުވުމެވެ. އެބޭފުޅުންނާއި ހަނދާނީ ލިޔުން ޙަވާލު ކޮށްދެއްވީ ކައުންސިލްގެ ރައީސް އިބްރާހީމް ނާޞިރެވެ.\nއެއަށްފަހު ރަސްމިއްޔާތުގެ އެންމެ ފަހު ނަންބަރެއްގެ ގޮތުގައި އޮތީ ކައުންސިލްގެ ރައީސްގެ ވާހަކަފުޅެވެ. ކައުންސިލްގެ ރައީސް އިބްރާހީމް ނާޞިރުގެ ވާހަކަފުޅުގައިވެސް މިފަދަ ކޮމެޓީއެއްގެ މުހިންމުކަމާއި ކޮމެޓީގެ ބޭނުންތެރިކަން ފާހަގަ ކުރެއްވިއެވެ. އަދި މިކޮމެޓީއަކީވެސް ރަށުގެ ރައްޔިތުންނާއި އަންހެން ކަނބަލުންނަށް ގިނަ ޚިދުމަތްތަކެއް ކޮށްދެއްވާނެ ކޮމެޓީއެއްކަމަށް ވާނެކަމަށް އުންމީދު ކުރައްވާކަމަށް ވިދާޅުވިއެވެ.\nގިނަ ޢަދަދެއްގެ ބޭފުޅުން ބައިވެރިވި ރަސްމިއްޔާތު ނިމިގެންދިޔައީ ބައިވެރިންނަށް ދެވުނު ފިނިހިއްޕެވުމަކުންނެވެ.\nއަންހެނުންގެ ތަރައްޤީއަށް މަސައްކަތް ކުރާ ކޮމެޓީގެ މެންބަރުން އިޤްރާރުގައި ސޮއި ކުރުމުގެ ރަސްމިއްޔާތު ބާއްވައިފި Reviewed by ފައިނު ކައުންސިލް އިދާރާ on 8:09 PM Rating: 5


Ras Online - ރައީސް ނަޝީދު ވިދާޅުވަނީ އިންތިހާއަށް އަނިޔާވެރިޔަސް ވެރިކަން ކުރެއްވީ މައުމޫން ޖަލަށް ނުލާކަމަށް!\nރައީސް ނަޝީދު ވިދާޅުވަނީ އިންތިހާއަށް އަނިޔާވެރިޔަސް ވެރިކަން ކުރެއްވީ މައުމޫން ޖަލަށް ނުލާކަމަށް!\nމިދުހަތު އާދަމް 8 ޑިސެމްބަރު 2020 - 11:48\nރައީސް ނަޝީދާއި ރައީސް މައުމޫން ސެލްފީއެއް ނަންގަވަނީ\nރައީސް މައުމޫންގެ 30 އަހަރުގެ އަނިޔާވެރި ކަމުގެ ވާހަކައާއި ޚުދުމުޚުތާރު ސިފަ ތަކުގެ ވާހަކައަކީ ރައީސް ނަޝީދާއި ނަޝީދުގެ ގާތް ބޭފުޅުން ތަކުރާރުކޮށް ދައްކަވަމުން އަންނަ ވާހަކައެކެވެ. އަދި އެވިދާޅުވާ ވާހަކަ ތަކުގެ ހެއްކާއި ދަލީލުވެސް ރައީސް ނަޝީދު ދައްކަވައެވެ. ރައީސް ނަޝީދުގެ އެވާހަކަތައް ރައްޔިތުންނަށް ގަބޫލުކުރެވެން ފެށީ ޖަލުގައި މީހުން މެރުމާއި ބަޑި ޖެހުމާއި އަނިޔާވެރިވުމާއި، އަދިވެސް އެފަދަ އެހެން ވެސް ހާދިސާ ތަކާއި ގުޅިގެންނެވެ. އެމްޑީޕީ ވުޖޫދުވީއްސުރެ ދައްކަމުން އައި އެވާހަކަތައް ރައްޔިތުން ބަލައިގަތެވެ. ރައީސް ނަޝީދު އެވިދާޅުވާ 30 އަހަރުގެ ވެރިކަން ރައްޔިތުންގެ ވޯޓުން ނިންމާލީ އެވާހަކަތައް ގަބޫލުކޮށް ބަދަަލަކަށް ބޭނުންވާތީ ކަމަށް ބުނެވޭނެ ޖާގަ އެބައޮތެވެ.\nރައީސް ނަޝީދު އަބަދުމެ ދައްކަވާ މިވާހަކަ ރޭގައި މިވަނީ އަނެއްކާވެސް ތަކުރާރު ކުރަށްވާފައެވެ. ރައީސް މައުމޫންގެ 30 އަހަރުގެ ވެރިކަމުގެ އަނިޔާ ވެރިކަން ރައީސް ނަޝީދު ސިފަކުރެއްވީ ވަރަށް ވެސް އަސަރާއި އެކުގައެވެ. ރައީސް ނަޝީދު ވިދާޅުވަނީ ރައީސް މައުމޫންގެ ވެރިކަމަކީ އިންތިހާއަށް އަނިޔާވެރި ފިތްކަނޑައިގެން ދާވަރުގެ އަނިޔާވެރި ވެރިކަމެއް ކަމަށެވެ.\n"މައުމޫނަކީ އިންތިހާ އަށް އަނިޔާވެރި 30 އަހަރުގެ ދިގު ހުދުމުހުތާރު، އަނިޔާވެރި ވެރިކަމެއް ކުރެއްވި ބޭފުޅެއް. ދިވެހިން ފިތްކަނޑައިގެންދާ ވަރުގެ އަނިޔާވެރި ވެރިކަމެއް ކުރެއްވި. އަޅުގަނޑު އެކަން ބެލީ ތާރީހުގެ ފަތް ފުށަށް ގެންދެވި އަޅުގަނޑުމެންނަށް ހެޔޮ ގޮތުގައި ދިވެހިންނަށް ވެރިކަން ކުރަމުން ދެވޭނެ ގޮތެއް ހޯދަން،" ރައްޔިތުންގެ މަޖިލީހުގެ ރައީސްގެ ހައިސިއްޔަތުން ރައްޔިތުންނާ ލައިވްކޮށް ބައްދަލުކުރަށްވައި ބައެއް ފަރާތްތަކުގެ ސުވާލު ތަކަށް ޖަވާބު ދެއްވަމުން ރައީސް ނަޝީދު ވިދާޅުވިއެވެ.\nރައީސް ނަޝީދަކީ ސިޔާސީ ގޮތުން މިފަދަ ވަރަށް ގިނަ ވާހަކަ ދައްކަވާ ބޭފުޅަކަށް ވާތީއާއި، މައުމޫންގެ 30 އަހަރުގެ ވެރިކަން ނުދެކޭ ނޫންނަމަ އެވެރިކަމުން އެފަދަ އަނިޔާވެރިކަމެއް އިހުސާސް ނުކުރެވޭ ބޭފުޅުންނާއި މައުމޫނަށް ތާއީދު ކުރަށްވާ ބޭބޭފުޅުން ނަޝީދުގެ މިވާހަކަތައް ގަބޫލު ނުކުރަށްވަފާނެއެވެ. ނަމަވެސް ރައީސް ނަޝީދުގެ ވެރިކަމުގައި ރައީސް މައުމޫން ހައްޔަރު ނުކޮށް ވެރިކަން ކުރެއްވި ކަމަށް ވިދާޅުވާ ވާހަކަފުޅަކީ ހަމަ ސައްތައިން ސައްތަ ހަގީގަތެކެވެ. އެއްވެސް މީހަކަށް ދެބަސް ވެވެން ނެތް ވާހަކަފުޅެކެވެ.\nއެހެން ނަމަވެސް ރައީސް މައުމޫންގެ މައްސަލައެއް ބެއްލެވުމަށް ކަމަށް ބުނެ އެމަނިކުފާނު ފުލުހުންގެ އޮފީހަށް ހާޒިރު ކުރަން ރައީސް ނަޝީދުގެ ވެރިކަމުގައި ވަރަށް ބޮޑަށް މަސައްކަތް ކުރަށްވައިގެން އެކަން ކާމިޔާބުވެސް ކުރެއްވިއެވެ. އެކަމަކު އެވަރުވެސް ރައީސް ނަޝީދަށް ކުރެއްވުނީ ވަރަށް ބޮޑު ހައިޖާނު ގަނޑެއްގެ ތެރޭގައެވެ. މިހާދިސާގެ އެކޮޅު މިކޮޅަށް ރަނގަޅަށް ވިސްނާ ފިކުރު ކޮށްލާއިރު އުފެދޭނެ ސުވަލަކީ ރައީސް ނަޝީދު، ރައީސް މައުމޫން ހައްޔަރު ނުކުރީތޯ ނުވަތަ "ނުކުރެވުނީތޯ" އުފެދޭނެ ސުވާލެވެ. މިސުވާލު އުފެދޭނެ ޖާގަ އެބައޮތެވެ. މިސުވާލު އުފެދޭ ސަބަބު ވެސް ދަންނަވާލާނަމެވެ.\nރާއްޖޭގައި އަލަށް އެކުލަވާލި ގާނޫނު އަސާސީގެ ދަށުން 2008 ވަނަ އަހަރު ފުރަތަމަ ފަހަރަށް ގިނަ ޕާޓީތަކަށް ވާދަކުރެވޭ ގޮތަށް ބޭއްވި ރިޔާސީ އިންތިޚާބު ރައީސް ނަޝީދަށް ކާމިޔާބު ކުރެއްވުނީ އެމަނިކުފާނުގެ ފުރިހަމަ ބާރަކުން ނޫނެވެ. އެކާމިޔާބަކީ އެތައް ބަޔަކު ގުޅިގެން ރައީސް މައުމޫނާ ދެކޮޅަށް ލިބިވަޑައިގެންނެވި ހަނި ކާމިޔާބެކެވެ. ދެން އޮތީ އެމަނިކުފާނު ވެރިކަން ކުރައްވަން ޖެހިވަޑައިގެންނެވި މާހައުލު އޮތް ގޮތުގެ ވާހަކައެވެ. ހަމަ ގައިމުވެސް މިހާރު އެއޮތް ގޮތަށް ރައްޔިތުން މަޖިލީހަކު ހަނި މެޖޯރިޓީއެއް ވެސް އޭރަކު ލިބިވަޑައި ގެންފައެއް ނެތެވެ. އެމަނިކުފާނު ވިދާޅުވާ ގޮތަށް ޝަރުއީ ނިޒާމު ވެސް އޮތީ އެފަދަ ކަމަކަށް ޖާގަ ލިބޭފަދަ ހާލަތެއް ގައެއް ނޫނެވެ. ރައީސް ނަޝީދުގެ އަތްޕުޅުގައި އޭރު އޮތީ ހަމައެކަނި ގާނޫނު އަސާސީގައި ކަނޑައެޅިފައިވާ ތިން ބާރުގެ ތެރެއިން ވެރިކަމުގެ ބާރެވެ. އެހެންވީމާ މައުމޫންފަދަ ތިރީސް އަހަރުގެ ދިގު މަސައްކަތުން ޖަހާފައި ހުރި ވަރުގަދަ ތަނބެއް އެހާ ފަސޭހައިން އުފުރާލާ އެއްލާލުމަކީ ރައީސް ނަޝީދާއި އެމްޑީޕީ އޭރުގައި ކިތަންމެ ބޭނުން ވިޔަސް ކުރެވޭ ވަރުގެ ކަމެއް ކަމަކަށް ގަބޫލެއް ނުކުރެވެއެވެ.\nއެކަމަކު މިއަދު ރައީސް ނަޝީދު އެވިދާޅުވާ ހާލަތު އޮތީ މުޅިން ބަދަލުވެފައެވެ. އެމްޑީޕީ މިއަދު ވެރިކަމުގައި އެތިބީ ކުރީގެ ތަޖުރިބާގެ އަލީގައި ކިތަންމެ ފިލާވަޅެއް ދަސްކޮށްގެންނެވެ. ކިތަންމެ ތަޖުރިބާއެއް ހޯދައިގެން އެތައް ފިލާވަޅެއް މުޠާލިޢާ ކޮށްގެންނެވެ. މިއަދު އެމީހުން ކަމެއް ކުރާނީ ހަގީގަތުގައި ވެސް ކުރިއަށް ހަކުޅި ކުޅެފައެވެ. ރައީސް ނަޝީދުގެ ވެރިކަމުގައި ވަރަށް ގިނައިން އަޑުއިވޭ ވާހަކައެކެވެ. ރައީސް ނަޝީދު އަބަދުވެސް ކަމެއް ކުރެއްވުމުގެ ކުރިން ހަކުޅި ކުރިއަށް ކުޅުއްވާ ވާހަކައެވެ. ނަމަވެސް ހަގީގަތުގައި އެމަނިކުފާނަށް އޭރު ހަކުޅި ކުރިއަކަށް ނުކުޅުއްވުނެވެ. ކުޅުއްވާން އުޅުއްވިއަސް ވަކި ހިސާބަކުން ސައި ވަނީއެވެ.\nނަމަވެސް މިއަދު އޮތީ މުޅިން ތަފާތު މާހައުލެކެވެ. ކޯލިޝަނޭ ކިޔަސް މުޅި ސަރުކާރު އޮތީ ރައީސް ނަޝީދުގެ ބާރުގެ ދަށުގައެވެ. އެމަނިކުފާނުގެ މުށު ތެރޭގައެވެ. ވެރިކަމުގައި ހުންނެވީ އެމަނިކުފާނުގެ އެންމެ ގާތް އެކުވެރިއާއެވެ. އޭގެ އިތުރުން ސިޔާސީ ބޭފުޅުން ވިދާޅުވާ ގޮތުން ނަމަ "ލޮނު މަޑު، ދުވެލި މަޑު، ވަރަށް އަބުއި" ބޭފުޅެކެވެ. ބައެއް ބޭފުޅުންނަށް ދެ ފޮޓޯ ދޭތެރެއިން ފެންނަ މަންޒަރަކީ އެތެރެ ފުށުން ދެބޭފުޅުން ވަރަށް ގުޅިވަޑައިގެން ބޭރުފުށުން "ގަރްގަރް ކީ ކަހާނީ،" ޑްރާމާ ކުޅުއްވާ މަންޒަރެވެ. އޭގެ އެއްހެކި އިހަށްރޭ ފެނިގެން އެދިޔައީއެވެ.\nދަންނަވަން މިއުޅެނީ ފުލުހުންގެ ބިލަށް ގެނައި އިސްލާހުގެ ވާހަކައެކެވެ. ބައެއް ބޭފުޅުން ހީކުރެއްވީ ދެ ވެރިން އެދައްކަވާ ދެމޫނުފުޅަކީ ހަމަ ހަގީގަތެއް ކަމަށެވެ. އެހެން ވެގެން މަޖިލީހުގެ ތަޅުމުގައި އެ ބިލުގެ އިސްލާހުތަކާ ދެކޮޅަށް އެބޭފުޅުން ތެޅި ގަތީއެވެ. ކަރުގެ ހަން ދިއުން ނޫން ކަމެއް ނުވެއެވެ. މިކަމުގެ ސަބަބުން ވިސްނުން ދެކަފި ބޭފުޅުން ހުނިޖަހާލާފައި ވަކި ކޮށްލާން ރައީސް ނަޝީދަށް އެނގިވަޑައިގެންނެވުން ނޫން ކަމެއް ނުވިއެވެ.\nއެހެންވީމާ މިއަދު އެމްޑީޕީ ކުރަމުން އެދާ ވެރިކަމާއި އިއްޔެ ކުރި ވެރިކަމުގައި ވަރަށް ބޮޑު ތަފާތު އެބަހުއްޓެވެ. މިއަދު އެމްޑީޕީ ވެރިކަމުގައި އެއޮތީ ފުރިހަމަ ބާރުގައެވެ. މަޖިލިހުގައި ރައީސް ނަޝީދު އެއިންނެވީ ވެސް އެހާމެ އާރާއި ބާރުގައެވެ. އެމަނިކުފާނު ޖެހޭނީ ހަމަ ފުށްޓަތްކެއް ޖައްސަވާ ލައްވާށެވެ. ސާޖަންޓް އެޓް އާމްސް އައިސް އެމީހަކު ތަޅުމުން ނެރެލާނެއެވެ. ރައްޔިތުންގެ މަޖިލީހުން ބޭނުން ނުވާ ވަޒީރަކަށް ސަރުކާރަކު ނުހުރެވޭވެއެވެ. ރައްޔިތުން މަޖިލީހުން ބޭނުން ނޫން ކަމެއް ސަރުކާރުގެ އެއްވެސް ވުޒާރާއަކަށް ވެސް އިދާރާއަކަށް ވެސް ނުކުރެވޭނެއެވެ. މިހާލަތުގައި އޮތް ވެރިކަމެއްގައި ކުރީގެ ރައީސަކު ހައްޔަރުކޮށްގެން ގެންގުޅެވުނަސް އަދި ރައީސްކަން ކުރެއްވި ބޭފުޅަކާއިމެދު ފުލުފުލުގައި ދައުވާތައް ކުރި ނަމަވެސް އެކަމަށް ނޫނެކޭ ބުނެ އެކަމަށް ހުރަސް އަޅާނެ އެއްވެސް މީހަކުވެސް އެއްވެސް މުއައްސަސާއެއްވެސް އެއްވެސް ގާނޫނެއް ވެސް ނެތެވެ.\nނަޝީދު ރޭގައި ވިދާޅުވެފައިވަނީ ވެރިކަން ކުރެއްވި ބޭފުޅުން ޖަލަށް ނުލައި ވެސް އެމަނިކުފާނަށް ވެރިކަން ކުރެއްވުނު ކަމަށެވެ. އެކަމަކު، އެމަނިކުފާނުގެ ނައިބު ރައީސް ޑރ. މުހައްމަދު ވަހީދު ހަސަން މަނިކު ވެރިކަމަށް ވަޑައިގެން އެމަނިކުފާނު ޖަލަށް ގެންދެވި ކަމަށެވެ. އެއީ ހަމަ ހަގީގަތެކެވެ. އޭރު ވެރިކަން ކުރަމުން ގެންދިޔައީ މިހާރު ވެސް މިއޮތް ފަދަ އާރާއި ބާރުގައެވެ. ރައީސް ޔާމީން ގެ ވެރިކަމުގައި ޝަރީއަތް ހިންގައި ހުކުމް ވެސް އިއްވީއެވެ. އެހެންވީމާ އޭރު ރައީސް ނަޝީދުވެސް ހައްޔަރު ކުރީއެވެ. ރައީސް ޔާމިންގެ ވެރިކަމާއި ދެކޮޅަށް ތެދުވި އިސް ލީޑަރުންވެސް ހައްޔަރުކުރީއެވެ. އޭރު އެކަމަށް ދެކޮޅު ހަދާނެ މީހަކުވެސް މުއައްސަސާއެއްވެސް ނެތެވެ. އޭރު އެކަމާއި ދެކޮޅު ގާނޫނެއް ވެސް ނެތެވެ.\nދެން ރައީސް ނަޝީދުގެ މިވާހަކަފުޅުގެ މުރާދާއި މެދު ތަންކޮޅެއް ފުންކޮށް ވިސްނާލަމާ ހިންގަވާށެވެ. ރާއްޖޭގައި ވެރިކަން ކުރައްވާފައި ތިއްބެވި ބޭފުޅުންނާ މެދުގައި ހަރުކަށިކޮށް އަމަލު ކުރުމާއި ވެރިކަން ކުރަށްވާފައި ތިއްބެވި ބޭފުޅުން ޖަލަށްލުމުގެ ސަގާފަތް ހުއްޓަން އެބަޖެހެއެވެ. ހަގީގަތުގައި ވެސް އެއީ ހަމަ ވަރަށް ތެދު، މުހިންމު ވާހަކަފުޅެކެވެ.\nއެވިދާޅުވާ ވާހަކަފުޅުގެ ހަގީގަތް ވިސްނޭނީ އަމިއްލަ ނޭފަތުގެ ކުރިއަށްވުރެ ދުރު ފެނިވަޑައިގަންނަވާ ބޭފުޅުން ނަށެވެ. މާދަމާ ވެރިކަމުގައި ތިއްބޭނީ ކޮންބައެއް ކަމެއް ރައީސަކަށް ހުންނަވަނީ ކޮން ބޭފުޅަކު ކަމެއް ނޭނގެއެވެ. ދެން ވެރިކަމަށް އަންނާނީ ކޮންބައެއް ކަމެއް އަދި އެމީހުން އައިސް ވެރިކަން ކުރާނީ ކިހާ ވަރެއްގެ އާރަކާއި ބާރަކާއި އެކުގައި ކަމެއްވެސް ދަންނަވާކަށް ނޭނގެއެވެ. އެނގޭހާ ވެސް އެއްޗަކީ ރައީސް ނަޝީދު އެދެއްވާ މެސެޖްގެ ސާފު ކަމެވެ. މާދަމާ ވެރިކަމަށް އައީ އިދިކޮޅު ފަރާތްތަކުން ކަމަށްވާނަމަ ބަދަލު ހިފާނެ ކަމުގެ ޔަގީން ކަމެވެ. މިހާރުގެ ވެރިން ޖަލަށް ވަންނާން ޖެހޭނެ ކަމުގެ ޔަގީން ކަމެވެ.\nރައީސް މައުމޫންގެ ވެރިކަމުގައި އަނިޔާ ލިބުނު އެތައް ބަޔަކު އެބަ ތިއްބެވެ. ޖަލުގައި މީހުން މެރިކަން އެނގެއެވެ. ޖަލުގައި ބަޑިވެސް ޖެހިއެވެ. ބަޑިޖެހި މީހުންގެ މައްސަލަތައް ބަލައި ބައެއް މީހުން ޖަލަށް ވެސް ލިއެވެ. އަދަބު ދިނެވެ. އެކަމަކު އެއިން އެއްވެސް ކަމެއްގައި ރައީސް މައުމޫންގެ މައްޗަކަށް ދައުވާކޮށް ޝަރީއަތެއްވެސް ނުހިންގައެވެ. އެހެންވީމާ އެމަނިކުފާނާއި މެދު ކުރެވެން އޮތީ ތުހުމަތެވެ. އެމަނިކުފާނުގެ ވެރިކަމުގައި ޖަލު ބެލެހެެއްޓުމުގެ ޒިންމާ ހަވާލުވެ ހުރި މީހަކު ނުވަތަ ތިބި ބަޔަކު ބަޑި ޖެހީ ރައީސް މައުމޫން އަންގަވައިގެން ނޫން ކަމަށް ވާނަމަ އެ މީހުން ބަޑި ޖެއްސަސް އެމަނިކުފާނު ޖަލަށްދާކަށް ނުޖެހޭނެތާއެވެ. އެމަނިކުފާނު ވެރިކަމުގައި ހުންނަވަނިކޮށް ދައުލަތުގެ ފައިސާ ބަލަހައްޓާން ތިބި މީހުން ޚިޔާނާތްތެރިވީ އެމަނިކުފާނު ވިދާޅުވެގެން ކަމަށް ނުވާނަމަ އެމަނިކުފާނު ޖަލަށް ވަޑައިގަންނަވާން ޖެހޭނެ ކަމަކަށް ގަބޫލެއް ނުކުރެވެއެވެ. ރައީސް މައުމޫންގެ ވެރިކަމުގައި ކިތަންމެ ގޯހެއް ހިނގި ކަމަށް ބަޔަކު ބުންޏަސް އެމަނިކުފާނު އެއިން ކަމެއްގައި ކުށްވެރި ނުވާނަމަ ނުވަތަ ޝަރުއީ ކޯޓެއްގައި ސާބިތު ނުކުރާހާހިނދަކު އެމަނިކުފާނަކީ ކުށެއް ކުރެއްވި ބޭފުޅެއް ނޫންކަމަށް ނިންމުމުގެ ޖާގަ އެބައޮތެވެ.\nއެހެންވީމާ އެއްނަޒަރަކުން ބަލާއިރު ރައީސް ނަޝީދު ވެރިކަން ކުރެއްވީ ރައީސް މައުމޫން ޖަލަށް ނުލައޭ ވިދާޅުވެވޭނެ ޖާގަ އެބައޮތެވެ. ރައީސް ނަޝީދުގެ ހިތްޕުޅުގައި ރައީސް މައުމޫންގެ ވެރިކަމުގެ އަނިޔާވެރިކަން ބިންވަޅު ނެގިފައި އޮތް ނަމަވެސް ބޭރުފުށުން ބަލާއިރު މިހާތަނަށް އެކުގައި ތިއްބެވުނީ އެކަން ނުފެންނާތީއެވެ. ދެ ބޭފުޅުން މިހާރު އެދަތުރު ކުރަށްވާ ގޮތަށް އެއްއޮޑީގައި އެތިއްބެވެނީވެސް އެހެން ވެގެން ކަމުގައި ދެންނެވިދާނެއެވެ.


Dharifulhu Bolah Faaru Vettuna Nudhee Salaamaiy Kuree Mamma! - Vaguthu\n2 މަސް ކުރިން ( ސެޕްޓެމްބަރު 23, 2021 )\nދަރިއަކަށް އެންމެ ބޮޑަށް އަޅާލާނެ އެކަކަށް ވާނީ އެ ދަރިއެއްގެ މަންމައެވެ. ދިމާވާ ކޮންމެ ކަމެއްގައި ވެސް މަންމަ ހުންނަ އިރު ނުވަ މަހާއި ދިހަ ދުވަސް ބަނޑުގައި އަޅައި ވިހެއުމަށް ފަހުގައިވެސް ދަރިއެއްގެ ހަޔާތުގައި ހުރިހާ ކަމެއްގައި މަންމަ ހުރެއެވެ.\nމަންމައެއްގެ ލޯތްބަކީ ނިއުމަތެއްކަން ހާމަވާ ހާދިސާއެއް ދާދިފަހުން ވެސް މިވަނީ ހިނގައިފައެވެ. އިންޑިއާގެ ފުލުހަކު އާންމުކޮށްފައިވާ މި ވީޑިއޯގައި ފެނިގެން ދަނީ ވެއްޓެމުން ދިޔަ ފާރެއްގެ ދަށުން ކުޑަ ކުއްޖަކު ސަލާމަތް ކުރުމަށް އެ ކުއްޖާގެ މަންމަ މަސައްކަތް ކުރާ މަންޒަރެވެ.\nގިނަ ބައެއްގެ ސަމާލުކަން މި ވީޑިއޯއަށް ލިބެމުންދާ އިރު މި ވީޑިއޯގައި ފެނިގެން ދަނީ ފާރެއް ކައިރީ ތުއްތު ކުއްޖަކާއި އެ ކުއްޖާގެ މަންމަ ހުއްޓާ ފާރު އެ ދެމައިންގެ ބޮލަށް ވެއްޓުން އުޅުމުން ތުއްތު ކުއްޖާ ސަލާމަތް ކުރުމަށް އެ ކުއްޖާގެ ގަޔަށް ފާރު ނުވެއްޓޭގޮތަށް މަންމަ ހުއްޓިގެން ހުރިތަނެވެ. އަދި މަންމަގެ ބޮލަށް ފާރު ވެއްޓިފައިވާ ތަން ވީޑިއޯ އިން ފެނެއެވެ.\nމަންމަ، އެ ކުއްޖާ ސަލާމަތް ކުރީ މަރުގެ އެތިފަހަރަކުންނެވެ.\nމި ހާދިސާ ހިނގިތާ ކުޑައިރުކޮޅެއް ފަހުން އެ ކުއްޖާގެ ބައްޕަ އައިސް އެމީހުން އެތަނުން ސަލާމަތް ކުރިއެވެ. ބައްޕަ އައިސް ތުއްތު ކުއްޖާ ނަގައިގެން ދިޔައިރު މަންމަ އަމިއްލަ އަށް ތެދުވެގެން ވަނީ ގޮސްފައެވެ. އަދި މަންމަ އަށްވެސް ތުއްތު ކުއްޖާއަށްވެސް ގެއްލުމެއް ނުވެއެވެ.\nމި ވީޑިޔޯ އިންޓަނެޓްގައި ދައުރުވަމުންދާއިރު ގިނަ ބަޔަކު ދަނީ އެ މަންމަ އަށް ތައުރީފް އަދާކުރަމުންނެވެ.\nގޮންގް ޔޫ އާއި ޓެއިލާ ސްވިފްޓް "ޑޭޓް" ކުރަނީތަ؟\nސެޕްޓެމްބަރު 23, 2021 11:50\nރޭވުމަކުންކުރިކަމަކާވައްތަރީ.. ފިރިމީ ހާ ދުވެފައިއެއަންނަނީ ފާރުކޮއްޕާލާފަ .. އެއީ ރާނާފައި ހުރިފާރެއްނޫން..\nސެޕްޓެމްބަރު 23, 2021 12:41\nއަނބިމީހާގެ ބަސްއަހައިގެން ، ދެބުރި އެދެއްގެ މަތީ އެދުގައި އޮތް މަންމަ މަރާލުމަށްޓަކައި ދަރިފުޅު ވަޅިއެއްހިފައިގެން ބިތަށްއަރަން އުޅުނެވެ. އެވަގުތު ދަރިފުޅުގެ ފައި ކަހަލައިގެން ވެއްޓެން އުޅެނިކޮށް މަންމަ އެއްލިއަތުން ދަރިފުޅުގެ ހެދުމުގައި ހިފެހެއްޓުނެވެ. އަދި ބުންޏެވެ. " މަގޭ ދަރިފުޅާއެވެ. ދަރިފުޅު ސަލާމަތްވީކަމަށްޓަކައި ޙަމްދު ހުއްޓެވެ. މަންމަ މަރުވިޔަސް ދަރިފުޅު ސަލާމަތްވަނިކޮށް މަންމައަށް އެ ފުދުނީއެވެ." މައިމީހާގެ ހެޔޮކަން ފެނި ދަރިފުޅު މަޢާފަށްއެދި އަނބިމީހާ ވަރިކޮށްފައި ފޮނުވައިލިއެވެ.\nސެޕްޓެމްބަރު 23, 2021 15:28\nބައްޕަ ފުރަތަމަވެސް ބްލޭމްކުރާނީ މަންމައަށް ބުނާނީ ރަނގަޅަށް ނުބެލޭތި ވާހާގޮތްގޮތޭ


Ungoofaaru Monitoring ge Haalathun Nagaifi | ungoofaaru.com\nބަނޑޭރިގަނޑު/ޚަބަރު/އުނގޫފާރު މޮނިޓަރިންގެ ހާލަތުން ނަގައިފި\n0 2,887 މިނެޓެއް ނުވަނިސް ކިޔާލެވޭ\nއުނގޫފާރު މޮނިޓަރިންގެ ހާލަތުން ނަގައިފިއެވެ. ޔޫއާރުއެޗް އިން ބުނީ ކުޑައިރު ކޮޅެއްގެ ތެރޭގައި އެޗްޕީއޭގެ ލިއުން ލިބޭނެ ކަމަށެވެ.\nމާރޗް 19 ވަނަ ދުވަހު އުނގޫފާރުން ކޮވިޑް-19 ގެ ކޭސްއެއް ފެނި ރަށް މޮނީޓަރިންއަށް ލުމަށްފަހު އުނގޫފާރު މޮނީޓަރިންއިން ނަގާފައި މި ވަނީ 15 ދުވަސް ފަހުންނެވެ.\nއުނގޫފާރު މޮނީޓަރިންއިން ނަގާފައި މި ވަނީ އުނގޫފާރުން ފެނުނު ކޭސްތަކުގެ ޑައިރެކްޓު ކޮންޓެކްޓުން ތިބި ގޭގޭގައި ދިރިއުޅޭ އެންމެން 14 ދުވަސް ވަންދެން ހޯމް ކަރަންޓީނުކުރުމަށްފަހު ނެގި ސާންޕަލްތައް ނައްސި ވުމުންނެވެ. މީގެ އިތުރުން ރެންޑަމް ސާންޕަލްގެ ގޮތުގައި ނެގި ގިނަ އަދަދެއްގެ ސާންޕަލް ވެސް ވަނީ ނައްސިވެފައެވެ.\nއުނގޫފާރު ރީޖަނަލް ހޮސްޕިޓަލުން ބުނި ގޮތުގައި އުނގޫފާރު މޮނީޓަރިންގައި އޮތް ދުވަސްވަރު މިކަމުން އަރައިގަތުމަށް ރައްތިތުންގެ ފަރާތުން ވަރަށް ފުރިހަމަ އެއްބާރުލުމެެއް ފެނިގެން ގޮސްފައިވެއެވެ. އަދި އަތޮޅުގެ ސިއްޙީ ދާއިރާގައި މަސައްކަތް ކުރާ ހުރިހާ މުވައްޒަފުން ގުޅިގެން ވަރަށް ބުރަކޮށް މަސައްކަތްކޮށްފައި ވާކަން ހޮސްޕިޓަލުން ފާހަގަކުރިއެވެ.\nއުނގޫފާރު ކުލަސްޓާރއާ ގުޅިގެން އަލިފުށި، ހުޅުދުއްފާރު، މާކުރަތު އަދި މަޑުއްވަރިން ވަނީ ކޮވިޑް-19 ގެ ކޭސްތައް ފެނިފައެވެ. މީގެ ތެރެއިން ހުޅުދުއްފާރުން7މީހަކު ފައްސިވެފައި ވާއިރު، މާކުރަތު، މަޑުއްވަރި އަދި އަލިފުށިން ވަނީ، ކޮންމެ ރަށަކުން އެކަކު ފައްސިވެފައެވެ.


FENAKA ain Addu ge karantah hallu libeythaneh nufeney: Aslam\nފެނަކައިން އައްޑޫގެ ކަރަންޓަށް ހައްލު ލިބޭތަނެއް ނުފެނޭ: އަސްލަމް\nއައްޑޫ ސިޓީން ކަރަންޓު ކެނޑުމުގެ މައްސަލައަށް ދާއިމީ ހައްލެއް ގެނައުމަށް އެ ސިޓީގައި ކަރަންޓުގެ ހިދުމަތް ފޯރުކޮށްދޭ ފެނަކަ ކުންފުންޏަށް މަސައްކަތް ކުރެވޭ މަންޒަރު ނުފެންނަށް ކަމަށް އައްޑޫ ހިތަދޫ އުތުރު ދާއިރާގެ މެންބަރު މުހައްމަދު އަސްލަމް ވިދާޅުވެ ފެނަކަ ކޯޕަރޭޝަނަށް ފާޑު ވިދާޅުވެއްޖެ އެވެ.\nއައްޑޫ ސިޓީން އިއްޔެ ހަވީރު ކަރަންޓު ކެނޑުނު ފަހުން އެކި ފަހަރު މަތިން ކަރަންޓު ދިނުމުން ވެސް އިރު އިރުކޮޅަށް ކަރަންޓު ކެނޑިފައި ވެއެވެ. ގުޅިފައިވާ ރަށްތަކުގެ ކަރަންޓުގެ މައްސަލަ ރޭ ހައްލުވީ މެންދަމު 1:00 ވެސް ޖެހިފަހުންނެވެ. ކަރަންޓު ނެތުމުގެ ސަބަބުން އެ ސިޓީގެ ބައެއް ރަށްރަށްގައި މީހުން ރޭގެ ބައެއް ގަޑިތަކުގައި މަގުމަތީ ނިދި އިރު އާންމު ދިރިއުޅުމަށާއި މަސައްކަތާއި ހިދުމަތަށް ވެސް ބުރޫއެރި އެވެ.\nއެ ކަމާ ގުޅިގެން މެންބަރު އަސްލަމް ވިދާޅުވީ އައްޑޫ ސިޓީގެ ބޮޑު ބައެއްގައި ރޭ ކަރަންޓު ނެތި ދިޔައިރު، ރައްޔިތުން ބޭނުން ވަނީ ވަގުތީ ހައްލެއް ނޫން ކަމަށެވެ. މީގެ ކުރިން ވެސް އެތައް ފަހަރެއް މަތިން އައްޑޫ ސިޓީގެ ކަރަންޓަށް މައްސަލަ ދިމާވާ ކަން ފާހަގަކުރައްވައި އޭނާ ވިދާޅުވީ ފެނަކައަށް ކަރަންޓުގެ މައްސަލައަށް ދާއިމީ ހައްލެއް ގެނެވޭ މަންޒަރު ނުފެންނަ ކަމަށެވެ.\n"އައްޑޫގެ ބޮޑު ބައެއްގައި މިއަދު [އިއްޔެ އާއި ރޭ] ވެސް ކަރަންޓު ނެތް، ރައްޔިތުން ބޭނުން ވަނީ ވަގުތީ ހައްލެއް ނޫން، ދާއިމީ ހައްލެއް، މި ކަން ފެނަކައަށް ވާ ތަނެއް ނުފެނޭ،" އަސްލަމްގެ ޓްވީޓްގައިވެ އެވެ.\nއައްޑޫގެ ގުޅިފައިވާ ރަށްތަކުން ކަރަންޓް ކެނޑިފައިވަނީ ޕަވާ ޑިސްޓްރިއުބިޝަން ނެޓްވޯކަށް ދިމާވި މައްސަލައަކާއި ގުޅިގެންނެވެ.\nކަރަންޓު ކެނޑުމަކީ ފަހަކަށް އައިސް އައްޑޫ ސިޓީއަށް ދިމާވެފައިވާ އެންމެ ބޮޑު އެއް މައްސަލަ އެވެ. މިހާތަނަށް އެ ކަމަށް ދާއިމީ ހައްލެއް ހޯދައިދެވިފައި ނުވާތީ ރައްޔިތުންގެ މެދުގައި ހިތްހަމަނުޖެހުން އޮވެ އެވެ.\nއައްޑޫން ކަރަންޓު ކެނޑޭ މައްސަލައަށް ދާއިމީ ހައްލެއް ހޯދަން އަންނަ މަހު އިތުރު ޖެނެރޭޓަރުތައް ހޯދަން ބީލަމަށް ލައި އެކަން އަވަސް ކުރުމުގެ މަސައްކަތް ކުރާ ކަމަށް ފެނަކައިން ވަނީ ބުނެފަ އެވެ.\nއެމްޑީޕީ އައްޑޫ ސިޓީ ކައުންސިލް އައްޑޫ ސިޓީ + ފެނަކަ ކޯޕްރޭޝަން ކަރަންޓުގެ މައްސަލަ މުހައްމަދު އަސްލަމް\nޕްރައިމަރީގައި ވާދަކުރުމަށް ނިޒާރު ފޯމް ހުށައަޅައިފި


Faahish amaluthah huttuveynee nafsuthah thahuzeebu koggen | Mihaaru\nކުޑަ ދެ ފިރިހެން ކުއްޖަކާ ފުލުހަކު ބެހުނު މައްސަލައެއް ފުލުހުން އަންނަނީ ބަލަމުން.\nފާޙިޝް ޢަމަލުތައް ހުއްޓުވޭނީ ނަފްސުތައް ތަހުޒީބުކޮށްގެން\n18 ޖުލައި 2020 - 18:142comments\nޢިލްމު އުފުއްލެވުމާއި ޖާހިލުކަން އިތުރުވުމާއި ޒިނޭކުރުން އާންމުވުމާއި ރާބުއިން ގިނަވުން ފަދަ ފާޙިޝް ޢަމަލުތައް މުޖުތަމަޢުގައި އާންމުވުމަކީ ޤިޔާމަތްވާން ކައިރިވުމުން ހިނގާނެ ކަންކަން ކަމުގައި ކީރިތި ނަބިއްޔާ، ޞައްލަﷲ ޢަލައިހި ވަސައްލަމް، ވަނީ ޚަބަރު ދެއްވާފަ އެވެ. (މުއްތަފަޤު). މިފަދަ ޚަބަރުތައް މާތް ނަބިއްޔާ ދެއްވަނީ މިއީ ހިނގާނެ ކަމެއް ކަމަށްވާތީ ދެން އެހެންގޮތެއް ނޯންނާނެ ކަމަށް ބަލައި އެންމެން އެމަގުން ދާން ދެއްވާ ހިތްވަރެއްގެ ގޮތުގައެއް ނޫނެވެ. އަދިކިއެއްތަ، އެއީ މި ފިތުނައިން ސަލާމަތްވާން އެކަލޭގެފާނު ދެއްވާ އިންޒާރެއްގެ ގޮތުގަ އެވެ. ވީމާ ބުއްދިވެރިންނަކީ މި ފިތުނައިގެ ތެރެއަށް ނުވަދެ ސަލާމަތްވާ މީހުންނެވެ.\nއިސްލާމް ދީނަކީ ނަފްސުތަކުގެ ހަގީގަތާއި ނަފްސުތަކުގެ މަސްލަހަތު އެންމެ މޮޅަށް ދެނެވޮޑިގެންވާ އެ ނަފްސުތައް ހެއްދެވި ފަރާތުން އައިސްފައިވާ ދީނެވެ. އެހެންކަމުން އިންސާނުންގެ ތެރޭ ހިނގާ ކޮންމެ ފާޙިޝް އަމަލެއް ހުއްޓުވުމަށް ވެސް ހައްލު ހުށަހަޅަނީ އޭގެ އެއްފަޅިން އެކަން ހައްލު ކުރާ ގޮތަކަށް ނޫނެވެ. އޭގައި ހިމެނޭ ހުރިހާ ކަމެއް އެކީ ހިމަނައިގެން ގެންނަ ޝާމިލު ހައްލަކުންނެވެ. މިގޮތުން އިސްލާމް ދީން ޙިމާޔަތް ކުރާ މައިގަނޑު މަޤުޞަދުތައް ރައްކާތެރި ކުރުމަށްޓަކައި ފާޙިޝް ޢަމަލުތައް ހުއްޓުވަން ހުށަހަޅާ ހައްލުގައި ހިމެނެނީ މައިގަނޑު ދެކަމެކެވެ. އެއްކަމަކީ މިފަދަ ފާޙިޝް ޢަމަލުތަކަށް މަގުފަހި ކުރާ ޣަރީޒާތަކާއި ޝައިޠާނީ ވަސްވާސްތަކުން ދުރުހެލިވެ އުޅުމަށް ނަފްސު ތަހުޒީބުކޮށް ތަރުބިޔަތު ކުރުމެވެ. ދެވަނަ ކަމަކީ މިފަދަކަންކަން ކުރަން ޖެހިލުންވާ ވަރަށް ﷲ އާ މެދު ބިރުވެތިކަން ހިތުގައި އަށަގެންނެވޭ ފަދަ ދުނިޔަވީ އަދި އުޚްރަވީ ޢުޤޫބާތްތައް ކަނޑައެޅުމެވެ.\nމިގޮތުން ނަފްސު ތަހުޒީބު ކުރުމުގައި ހިމެނޭ އެންމެ ފުރަތަމަ ފިޔަވަޅަކީ ފާޙިޝް ކަންކަމަށް މަގުފަހިކުރާ އިންސާނީ ޣަރީޒާތަކާ މެދު ގަބޫލު ކުރަންޖެހޭ ހަގީގަތްތަކެއް އިސްލާމް ދީން ބަޔާންކޮށްދިނުމެވެ. މިގޮތުން ޖިންސީ އެދުންވެރިކަމާއި މުދަލަށް އޮންނަ ލޯތްބާއި ހިތްހަމަ ޖެއްސުމުގެ ބޭނުންތައް ފަދަ ޣަރީޒާ ތަކަކީ އިންސާނީ ޠަބީޢަތު ކަމާއި އެއީ އޭގެ ޒާތުގައި އިންސާނާއަށް ބޭނުންތެރި ކަންކަން ކަމުގައި ބަޔާންކޮށްދެ އެވެ.\nފާޙިޝް ޢަމަލުތަކުން މީހާ ދުރުހެލިވުމަށްޓަކައި ރައްކާތެރިކަމުގެ ފިޔަވަޅެއްގެ ގޮތުން ތަޤުވާވެރިކަން އިތުރުކުރުމެވެ. މިކަމަށް އޮތް އެންމެ މުހިންމު މަގަކީ އަޅުކަންތައް އޭގެ ފުރިހަމަ ގޮތުގައި އަދާކުރުމެވެ. އަދި އެކަމުގައި ފަރުވާކުޑަ ނުކޮށް އޭގެ މަންފާ ލިބެނިވި ގޮތުގައި އޭގެ ރޫޙާ އެކު ކުރުމެވެ. ތަޤުވާގެ މާނައަކީ ﷲ ގެ ކޯފާއާ ތިމާއާ ދެމެދު ހުރަހެއް ބިނާކުރުމެވެ. މިފަދަ ހުރަހަކަށް ވާނީ ﷲ ގެ އަމުރުތަކަށް ކިޔަމަންވުމާއި ނަހީތަކުން ދުރުހެލިވުމެވެ.\nއެކަމަކު ހަމައެއާ އެކު މީގެ ބޭނުން ހިފަން އޮތީ ޝަރުޢީ ގޮތުން ހުއްދަކުރާ މަގުތަކުން އެކަނި ކަން ގަބޫލު ކުރަން ޖެހެ އެވެ. މިގޮތުން މިސާލަކަށް ޖިންސީ ޣަރީޒާ ފުއްދުމަށް ބަލާނަމަ ޝަރުޢީ ހަމަތަކުގެ މަތިން ކައިވެނިކޮށްގެން ނޫން ގޮތަކަށް އެ ޣަރީޒާ ފުއްދުމަކީ ހުއްދަ ސަރަހައްދު ފަހަނަޅައިދިއުމެއްކަން ގަބޫލު ކުރަން ޖެހެ އެވެ. (އަލްމަޢާރިޖް 29-31). އަދި މި މަގުން ދިއުމަކީ ޝައިޠާނާގެ ފިޔަވަޅުމަތީ ހިނގުންކަން ގަބޫލު ކުރަން ޖެހެ އެވެ. (އައްނޫރު 21). މުދަލަށް އޮންނަ ދަހިވެތިކަން ފުއްދަން ޖެހޭނީ ހުއްދަ މުޢާމަލާތު ތަކުގެ ތެރެއިންކަން ގަބޫލު ކުރަން ޖެހެ އެވެ. ބުއްދި ރައްކާތެރި ކުރުމަށްޓަކައި ބުއްދިއަށް ގެއްލުން ލިބޭ ހުރިހާ ބާވަތްތަކުން ދުރުހެލިވާން ޖެހޭނެކަން ގަބޫލު ކުރަން ޖެހެ އެވެ. މި ޤަބޫލުކުރުންތައް ހިތުގެ އަޑިން ބަލައިގަނެވޭނީ މީހާގެ އީމާންތެރިކަން ހުންނަ މިންވަރަކުންނެވެ. އެހެންކަމުން އީމާންތެރިކަން ވަރުގަދަވާނެ ހުރިހާ ކަމެއް ވެސް މިކަމުގައި ބޭނުންތެރި އެވެ. އިސްލާމްދީނުގައި މިކަމުގެ މަގުތައް ބައިވަރު އެބައޮތެވެ.\nދެވަނަ ފިޔަވަޅަކީ، މިފަދަ ހުރިހާ ފާޙިޝް ޢަމަލުތަކުން މީހާ ދުރުހެލިވުމަށްޓަކައި ރައްކާތެރިކަމުގެ ފިޔަވަޅެއްގެ ގޮތުން ތަޤުވާވެރިކަން އިތުރުކުރުމެވެ. މިކަމަށް އޮތް އެންމެ މުހިންމު މަގަކީ އަޅުކަންތައް އޭގެ ފުރިހަމަ ގޮތުގައި އަދާކުރުމެވެ. އަދި އެކަމުގައި ފަރުވާކުޑަ ނުކޮށް އޭގެ މަންފާ ލިބެނިވި ގޮތުގައި އޭގެ ރޫޙާ އެކު ކުރުމެވެ. ތަޤުވާގެ މާނައަކީ ﷲ ގެ ކޯފާއާ ތިމާއާ ދެމެދު ހުރަހެއް ބިނާކުރުމެވެ. މިފަދަ ހުރަހަކަށް ވާނީ ﷲ ގެ އަމުރުތަކަށް ކިޔަމަންވުމާއި ނަހީތަކުން ދުރުހެލިވުމެވެ. ތަޤުވާވެރި ވުމަށްޓަކައި ނަފްސުގައި އަށަގަންނުވަން ޖެހެނީ މިދެކަމެވެ.\nތިންވަނަ ފިޔަވަޅަކީ، ޣަރީޒާތައް ފުއްދާނެ ހުއްދަ އަދި ތަހުޒީބު މަގުތައް އިޚްތިޔާރު ކުރުމެވެ. މިގޮތުން މިސާލަކަށް ޖިންސީ އެދުންވެރިކަމުގެ ޣަރީޒާ ތަހުޒީބު ގޮތެއްގައި ފުއްދާނީ ކައިވެނި ކޮށްގެންނެވެ. މިގޮތުން މިކަމަށް ކުޅަދާނަ ވެއްޖެ ނަމަ ލަސްނުކޮށް މިކަން ކުރަން ޖެހެ އެވެ. (އައްނޫރު 32). އަދި ކުޅަދާނަކަމެއް ނެތް ނަމަ ﷲ އެކަމަށް މަގުފަހިކޮށްދެއްވަންދެން ޢިއްފަތްތެރިކަން މަތީ ދެމިހުންނަން ޖެހެ އެވެ. (އައްނޫރު 33). ޢިއްފަތްތެރިކަން ދަމަހައްޓަން އެހީއެއްގެ ގޮތުގައި ކީރިތި ރަސޫލާ، ޞައްލަﷲ ޢަލައިހި ވަސައްލަމް، ދަސްކޮށްދެއްވާފައިވާ އެއް ވަސީލަތަކީ ރޯދަ ހިފައިގެން ނަފްސަށް ތަހުޒީބުކަން ގެނައުމެވެ.\nގޭގައި ތިބިކަމުގައި ވިއަސް ގެއަށް ހިލޭ މީހުން ވެއްދުމުގައި ސަމާލުވުމާއި ވަކިން ޚާއްޞަކޮށް ކައިވެނީގެ ސަބަބުން ގާތްކަމެއް އުފެދިފައި ތިބޭ މީހުންނާ ގައިގޯޅިވެ ނޫޅުން ހިމެނެ އެވެ. ކީރިތި ރަސޫލާ، ޞައްލަﷲ ޢަލައިހި ވަސައްލަމްގެ ހަދީސްފުޅުން އެނގޭ ގޮތުގައި މިފަދަ މީހުންނާ ގައިގޯޅިވުން އެއީ މަރު ފަދަ ކަމެކެވެ. އަނެއް މުހިންމު ކަމަކީ ހިލޭ ދެ މީހަކު އެކަހެރި ނުވުމެވެ. ކީރިތި ރަސޫލާ، ބަޔާން ކުރައްވަނީ އެފަދަ ކަމެއް ހިނގައިފި ނަމަ ތިންވަނަ ފަރާތެއްގެ ގޮތުގައި ޝައިޠާނާ އެދެމެދަށް ފާވާނެ ކަމަށެވެ.\nހަތަރު ވަނަ ފިޔަވަޅަކީ، ޙަރާމް ގޮތުގައި ޣަރީޒާތައް ފުއްދުމަށް މަގުފަހިވެދާނެ ހުރިހާ ކަމަކުން ދުރުހެލިވުމެވެ. މިގޮތުން މިސާލަކަށް ޖިންސީ ޣަރީޒާގައި ނަމަ ބެލުންތައް ތިރިކޮށް ލަދުވެތި ގުނަވަން ރައްކާތެރި ކުރަން ޖެހެ އެވެ. (އައްނޫރު 30-31). ބެލުންތައް ތިރި ކުރުމުގެ ތެރޭގައި ސީދާ މީހުންނަށް ބެލުމުގެ އިތުރުން އެދުންވެރިކަމާ އެކު މީހުންގެ ފޮޓޯ އަށް ބެލުން ވެސް ހުއްޓާލަން ޖެހެ އެވެ. މިކަންކަމަށް އިތުރު ބާރެއް ލިބޭނެ ކަމެއްގެ ގޮތުގައި، ފޮރުވިފައިވާ ޒީނަތްތެރިކަން ފާޅު ނުކުރުމާއި ޖިންސީ ޝަހުވަތްތެރިކަން ހިލޭފަދަ ގޮތްގޮތަށް ދެ ޖިންސުގެ މީހުން އެއްވެ ނޫޅުމާއި ޖާހިލިއްޔަ ޒަމާނުގެ ޒީނަތުން ޒީނަތްވެގެން ބޭރަށް ނުނުކުތުން ފަދަ ކަންކަން ހިމެނެ އެވެ. (އަލްއަޙްޒާބު 33). އަދި ގޭގައި ތިބިކަމުގައި ވިއަސް ގެއަށް ހިލޭ މީހުން ވެއްދުމުގައި ސަމާލުވުމާއި ވަކިން ޚާއްޞަކޮށް ކައިވެނީގެ ސަބަބުން ގާތްކަމެއް އުފެދިފައި ތިބޭ މީހުންނާ ގައިގޯޅިވެ ނޫޅުން ހިމެނެ އެވެ. ކީރިތި ރަސޫލާ، ޞައްލަﷲ ޢަލައިހި ވަސައްލަމްގެ ހަދީސްފުޅުން އެނގޭ ގޮތުގައި މިފަދަ މީހުންނާ ގައިގޯޅިވުން އެއީ މަރު ފަދަ ކަމެކެވެ. އަނެއް މުހިންމު ކަމަކީ ހިލޭ ދެ މީހަކު އެކަހެރި ނުވުމެވެ. ކީރިތި ރަސޫލާ، ބަޔާން ކުރައްވަނީ އެފަދަ ކަމެއް ހިނގައިފި ނަމަ ތިންވަނަ ފަރާތެއްގެ ގޮތުގައި ޝައިޠާނާ އެދެމެދަށް ފާވާނެ ކަމަށެވެ.\nފާޙިޝް ޢަމަލުތަކުގެ ތެރެއިން ގަދަކަމުން ޖިންސީ އެދުން ފުއްދުމަށް އަދި މިއަށްވުރެ މާ ވަރުގަދަ ޢުޤޫބާތެއް އިސްލާމް ދީނުގައި ކަނޑައަޅާފައިވެ އެވެ. އެއީ ޙިރާބާ ނުވަތަ މަގުފޭރުމުގެ ޢުޤޫބާތެވެ. އެއީ ޤަތުލު ކުރުން ނުވަތަ ޞަލީބަށް އެރުވުން ނުވަތަ ތަފާތުވާ ގޮތުގައި އަތްފައި ބުރިކުރުން ނުވަތަ ރަށުން ބޭރަށް ފޮނުވާލުމެވެ. ދުނިޔެމަތީގައި ހުރި މި ނިކަމެތިކަމާ އެކު ގަދަފަދަވެގެންވާ ޢަޛާބު މިބައިމީހުންނަށް އާޚިރަތުގައިވެ އެވެ. (އަލްމާއިދާ 33).\nއާދެ، މިފަދައިން އިންސާނާގެ ނަފްސު ތަހުޒީބު ކުރުމަށް ގަދައަޅައި މަސައްކަތް ކުރަން ޖެހޭނެ އެވެ. އެހެންނަމަވެސް މި މަސައްކަތް ބައެއް ފަހަރު ކާމިޔާބުނުވެ ދިޔުމަކީ ވެދާނެ ކަމެކެވެ. މި ހާލަތުގައި ދެން ބޭނުންވާނީ ﷲ އާ މެދު ބިރުވެރިކަން ހިތުގައި އުފެއްދުމެވެ. މިކަމަށް އޮތް އެއް ގޮތަކީ އުޚްރަވީ ޙަޔާތުގައި އޮތް ބިރުވެރިކަން ތަޞައްވުރު ވުމެވެ. އެހެންނަމަވެސް ފުރަތަމަ ފިޔަވަޅުގައި ފާހަގަކުރި އީމާންތެރިކަން ވަރުގަދަ ކުރުމުގެ ތެރެއިން މިކަން ކާމިޔާބު ނުވެއްޖެ ނަމަ ދެން އިސްލާމް ދީން ގެނެސްދޭ ހައްލަކީ ދުނިޔަވީ ވަރުގަދަ އަދި ހަރުކަށި ޢުޤޫބާތްތައް ކަނޑައެޅުމެވެ.\nމިގޮތުން މިސާލަކަށް ޖިންސީ ފާޙިޝް ކަންކަން ހުއްޓުވުމަށްޓަކައި ޒިނޭ ކުރާ އަންހެންމީހާ އާއި ޒިނޭކުރާ ފިރިހެންމީހާއާ ދެމީހުން ކުރެ ކޮންމެ މީހެއްގެ ގައިގައި 100 އެތިފަހަރުން ހައްދު ޖަހަން ޖެހެ އެވެ. މިކަމުގައި ﷲ ގެ ދީނުގައި އެ ދެމީހުންނާ މެދު އޯގާތެރިކަމެއް ނުބެހެއްޓުމަށާއި މިޢުޤޫބާތް ދެވޭތަން މުއުނިނުންގެ ބަޔަކު ދުށުމަށް އަމުރު އޮވެ އެވެ. އަދި ޖެހިގެން އޮތް އާޔަތުގައި އަންގަވާފައި ވަނީ މި މީހުން މުއުމިނުންނާ ކައިވެނި ނުކުރުވުމަށެވެ. (އެއީ ތައުބާވެ ﷲ ގެ މަގަށް ރުޖޫޢަ ނުވާހާ ހިނދަކު އެވެ.) އަދި މިފަދަ ވަރުގަދަ ޢުޤޫބާތެއް ދޭ ކަމަކަށް ވާތީ ދެންއޮތް އާޔަތުގައި ޤަޛުފު ކުރާ މީހުންނަށް ޢުޤޫބާތްތަކެއް ކަނޑައަޅާފައި ވެ އެވެ. އަދި އީމާންވީ މީހުންގެ މެދުގައި ފާޙިޝް ކަންކަން ޢާންމުކުރަން ލޯބިކުރާ މީހުންނަށް ދުނިޔެ އާއި އާޚިރަތުގައި ﷲ ޢަޛާބު ދެއްވާނެ ކަމަށް ހަމަ މި ސޫރަތުގެ 19 ވަނަ އާޔަތުގައި އަންގަވާފައި ވެ އެވެ. ޒިނޭކުރީ މުޙްޞަނުން ކަމުގައިވާ ނަމަ ގިނަ ޢިލްމުވެރިން ވިދާޅުވާ ގޮތުގައި ޙައްދަކީ ރަޖަމް ކުރުމެވެ.\nމިގޮތުން މިސާލަކަށް ޖިންސީ ފާޙިޝް ކަންކަން ހުއްޓުވުމަށްޓަކައި ޒިނޭ ކުރާ އަންހެންމީހާ އާއި ޒިނޭކުރާ ފިރިހެންމީހާއާ ދެމީހުން ކުރެ ކޮންމެ މީހެއްގެ ގައިގައި 100 އެތިފަހަރުން ހައްދު ޖަހަން ޖެހެ އެވެ. މިކަމުގައި ﷲ ގެ ދީނުގައި އެ ދެމީހުންނާ މެދު އޯގާތެރިކަމެއް ނުބެހެއްޓުމަށާއި މިޢުޤޫބާތް ދެވޭތަން މުއުނިނުންގެ ބަޔަކު ދުށުމަށް އަމުރު އޮވެ އެވެ. އަދި ޖެހިގެން އޮތް އާޔަތުގައި އަންގަވާފައި ވަނީ މި މީހުން މުއުމިނުންނާ ކައިވެނި ނުކުރުވުމަށެވެ. (އެއީ ތައުބާވެ ﷲ ގެ މަގަށް ރުޖޫޢަ ނުވާހާ ހިނދަކު އެވެ.)\nފާޙިޝް ޢަމަލުތަކުގެ ތެރެއިން ގަދަކަމުން ޖިންސީ އެދުން ފުއްދުމަށް އަދި މިއަށްވުރެ މާ ވަރުގަދަ ޢުޤޫބާތެއް އިސްލާމް ދީނުގައި ކަނޑައަޅާފައިވެ އެވެ. އެއީ ޙިރާބާ ނުވަތަ މަގުފޭރުމުގެ ޢުޤޫބާތެވެ. އެއީ ޤަތުލު ކުރުން ނުވަތަ ޞަލީބަށް އެރުވުން ނުވަތަ ތަފާތުވާ ގޮތުގައި އަތްފައި ބުރިކުރުން ނުވަތަ ރަށުން ބޭރަށް ފޮނުވާލުމެވެ. ދުނިޔެމަތީގައި ހުރި މި ނިކަމެތިކަމާ އެކު ގަދަފަދަވެގެންވާ ޢަޛާބު މިބައިމީހުންނަށް އާޚިރަތުގައިވެ އެވެ. (އަލްމާއިދާ 33). އެމީހެއްގެ ނަފްސު ހެޔޮގޮތުގައި ތަހުޒީބު ނުވާ މީހުންނަށް ވެސް މި ދުނިޔަވީ ޢުޤޫބާތްތަކުން އަސަރެއް ކުރާނެކަން ކަށަވަރެވެ. ސަބަބަކީ އީމާންތެރިކަމެއް ނެތް މީހުންނަށް ވެސް މާއްދީ އަނިޔާއަށް ކެތްކުރަން ދަތިވާނެތީ އެވެ. އަދި ފަޟީޙަތްވުމަށް ނަފްސު އިންކާރު ކުރާނެތީ އެވެ.\nވީމާ މި ވަރުގަދަ ޢުޤޫބާތްތައް ތަންފީޒު ކުރެވޭނެ ނިޒާމެއް މުޖުތަމަޢުގައި ޤާއިމުވުމަކީ ވަރަށް މުހިންމު ކަމެކެވެ. ނަމަވެސް މިއީ މައްސަލައިގެ ހައްލުގެ އެއްބަޔެވެ. ހަގީގަތުގައި އިސްލާމް ދީން ހުށަހަޅާ ހައްލުގެ އެންމެ މުހިންމު ބަޔަކީ ކުރިންވެސް އިޝާރާތްކުރި ފަދައިން ނަފްސުތައް ތަހުޒީބު ކުރުމެވެ. ވަރުގަދަ ޟަމީރުތަކެއް އުފެއްދުމެވެ. ﷲ އަށާއި އާޚިރަތް ދުވަހަށް ބިރުވެތިވާ ބަޔަކު ތަރުބިޔަތު ކުރުމެވެ. އެއާ އެކު ޢުޤޫބާތުގެ ނިޒާމު އޮތުމުން މުޖުތަމަޢުގައި ފާޙިޝް ކަންކަން މަދުވާނެކަން ކަށަވަރެވެ.